
Pro memoriam 


„Acum, pe picior de plecare spre alte tărâmuri, fără a şti dacă există 
drum de întoarcere, doream să revăd, măcar pentru o singură dată, locurile N 


pe unde copilărisem. ” 





m coborât din tren, în gara oraşului Roman, 
cu o uşoară reţinere. O senzaţie de cunoscut, ca o 
umbră trecută prin sita vremii, îmi dirija paşii. 
Trecuseră ceva mai mult de treizeci de ani, de când, 
într-o vară fierbinte, părăsisem oraşul. Am luat-o 
încet pe strada care se deschidea în spatele gării. 
Casele, multe dintre ele încă pe vechile lor fundaţii, 
păreau că sprijină timpul... 

Între toamna anului '41 şi vara anului '47 locuisem 
la bunici, pe o strada care, dacă îmi aduc bine aminte, 
se numea Mavrichi. Acum, pe picior de plecare spre 
alte tărâmuri, fără a şti dacă există drum de 
întoarcere, doream să revăd, măcar pentru o singură 
dată, locurile pe unde copilărisem. Ştiam că pe 
undeva, cam pe la jumătatea drumului, trebuia să o 
iau la dreapta. Dar cam pe unde venea „dreapta” asta 
nu mai aveam nicio idee. Prima persoană ieșită în 
cale, la întrebarea mea, a dat din cap a nedumerire. La 
fel, a doua; la fel şi a treia. Când mă aşteptam mai 
puţin, un trecător, cu o mână întinsă către mijlocul 
străzii, m-a scos din încurcătură: „Omul acela care 
mătură strada lucrează la Primărie de zeci de ani; 
dacă n-o şti el, cine să ştie?”. Omul primăriei, 
sprijinit de coada măturii, numai bun de pus pe un 
soclu, s-a uitat la mine ca la cineva căzut de pe Lună: 
„Păi bine, cam de pe când n-ai mai trecut matale prin 
locurile astea? De mult nu i se mai zice aşa. Acum e 
Ion Ionescu dela Brad”. 

Urmând sfaturile „reprezentantului” primăriei, 
după un mic ocol m-am regăsit pe strada copilăriei 
mele. Era mai scurtă, mai îngustă, mai plină de praf, 
dar era acolo! Şi casa, casa primilor mei paşi, stătea 
încă neîncrezătoare, martoră unică a unei copilării de 

Adrian ERBICEANU Canada 


care nu mă puteam despărți. De dincolo de ea mă 
urmărea privirea blajină a bunicului. Totul părea 
nefiresc de real. Mă vedeam stând în acelaşi cerdac, 
sprijinit cu bărbia de balustradă, privind la bisericuța 
de peste drum, aşteptând cu nerăbdare să-l văd 
trecând pe nenea Iancu - un om înalt, cu o voce de 
bariton - care mă „necăjea” de fiecare dată cu 
aceleaşi vorbe rostite sacadat: „Ce... mai... faci... 
moş-nea-gu-le... de no-uă-zeci... şi no-uă... de 
ani?!”... 

În curte, vişinul nu-şi mai lăsa umbra. Pătulul 
dispăruse. Tot ce mai amintea de el erau urmele unor 
trepte de cărămidă, trepte ce ar fi trebuit să ducă către 
o pivniță-adăpost, cea în care ne refugiam ori de câte 
ori avioanele ruseşti îşi începeau „dansul” macabru 
deasupra oraşului. 

Din spatele fostului pătul se vedea, curgând liniştit, 
apa Moldovei... Eram numai eu şi Trecutul! 

Ca din senin, vreo cinci-şase copii porniră o 
adevărată sarabandă, încercuindu-mă. Ce căutam eu, 
un necunoscut, în ograda lor? Venise timpul să plec. 

M-am mai uitat o dată la casă, la bisericuţa de peste 
drum, şi am părăsit strada copilăriei cu un pas rar de 
parcă n-aş mai fi vrut să mă despart de ea. Drumul 
spre gară mi s-a părut scurt, neverosimil de scurt. 

Am lăsat în urmă Parcul Municipal, choşcul de 
ziare şi vânzătoarele de seminţe. Mi-am ocupat locul 
în tren şi am deschis fereastra. Pe peron totul era 
normal. Eu, numai, păream căzut de pe altă planetă... 

Au mai de trecut, de atunci, vreo treizeci de ani. În 
loc să se şteargă, amintirile revin neiertătoare. Poate 
că peste alți treizeci... cine ştie?! 














uțin după solstițiul verii, acum un secol, 
în urbea voievodală a Romanului a mai 
apărut, spre a intra în Istorie, un Geniu: Celibidache 
Sergiu. Un Geniu, deci un Unicat spiritual, fără 
pereche şi discipoli, cu o viziune existențială şi 
estetică proprie. Prin aceasta, personalitatea sa a 
concordat de minune cu „ecuația de aur” a Artelor, în 
general: Unicitate, Originalitate, lrepetabilitate. 


O „singularitate” care l-a înconjurat pe Sergiu, 
asemeni tuturor Geniilor din Istorie, ca o 
„Singurătate” socio-umană. Spre a rămâne în 
universul 
mirajului sonor, să 
amintim şi de 
destinul 
asemănător al unui 
Gesualdo da 
Venosa sau Mozart, 
Beethoven sau 
Wagner, Malher 
sau Ceaikovski. 
Deşi a străbătut 
lumea de la un 
capăt la celălalt al 
ei, neegalatul Celi, 
ca toți „Evereştii” 
Terrei, a fost şi el un 
Pisc, dar singuratic. 





Nu o însingurare, ca cea visată de romantici, ci una 
de Olimp şi Demiurg. 


Pe rând, dar allegretto, l-au dus spre vârf, Filosofia, 
Matematica şi Creativitatea muzicală. Ca un simbol, 
s-a-ncoronat cu o Baghetă-Sceptru care, precum 
Ceahlăul carpatin de lângă el, plecând în lume, 1-a fost 
o „axis mundi” a vieţii sale. Și unidimensională şi fără 
de pereche. Asemeni ei, a fost şi Celi, ca şi şederea sa 
pe-un soclu, de-acum ca Bust. 


Celibidache nu mai e. Rămâne, totuşi, 
veacuri, solemn în viaţă, solemn ca Monument. 


peste 


În arta lui Orfeu, cel care a fost muzicianul Celi e 
prețuit şi-i admirăm triada-i creatoare: Dirijor, 
Compozitor, Muzicolog. Bagheta, orişcând, cu el ca 
fir, prin el, dincolo de fire. Un dirijat, nu numai 
coregrafie, ci unicat şi creativitate. Sonorul pur şi 
efemer era doar cel din Sala de concert, unde se dirija 
cu acea baghetă numită Celi. Două înalturi suverane: 
prezenţa absolută a unui autor şi absenţa radicală a 
vreunul plus, venit, eventual, de la baghetă. „Restul, 
tăcere...” 


” Bine ai rămas în Roman, Celi! L cneorgne à m.croranu 


Roman, Neamt 


Grădina lui Celibi, 





Ca demiurg, cascada dirijărilor şi câteva opus-uri 
pe portative. Cea mai ciudată, „Grădina de buzunar”. 
Un „livre de poche”, muzical. A anticipat, parcă, 
această micuță „grădină”, străjuită, de acum, de 
Bustul său, întru-a fi fost. 


Să-l amintim, apoi, ca un Muzicolog, el însumând, 
în estetica muzicală, viziunea contemporană a 
Fenomenologiei. Esenţele, Semnificațiile, 
Hermeneutica acestor înfiorări muzicale ale aerului 
de lângă noi. 


O meta-muzică şi mai imponderabilă. Și pentru a se 
ajunge la acest „not to be”, Celibidache, cu răbdare 
„geologică”, prin repetiții multiple, „distila” tone de 
„rocă sonoră”, până ce ajungea la un cristal de 
perfecțiune. Dirijări de alchimie sonoră, pe care 
numai El le putea înfăptui. Le putea, deoarece era 
mereu, mai contopit cu-acel „dincolo” de cer. 

„Plec şi mă întorc, dar mă consider român” 

„SERGIU CELIBIDACHE 
KEN 

Cândva, o peliculă cinematografică imortaliza 
„Singurătatea alergătorului de cursă lungă”. 


Acum, prin acest Bust, se reaminteşte de 
d 

„Singurătatea alpinistului spre 
Perfecțiune”. În mitologia elenă se 
vorbeşte undeva despre o sculptură a 
Galateei, care, prin Pygmalion, a prins 
viață. 











Acum, în această „Grădină de 
buzunar”, o întruchipare de bronz a lui 
Celi opreşte, în tăcerea ei de penumbră, firul, ca de 
păianjen, al unei baghete nepereche, ca şi cristalii 
aerieni ali unor foste vibrații muzicale, care, odinioară, 
evadau spre o lume şi mai imponderabilă. 


Celibidache, până mai ieri doar Celi, iar, de acum, 
încolo...,,Cel-Infinit...” 





n (“ex nisor) Sergiu Celibidache s-a întors acasă 


n ziua împlinirii a o sută de ani de la naşterea 
muzicianului romaşcan Sergiu Celibidache, fiul său, 
Serge loan Celibidache, a fost prezent la un eveniment 
emoţionant desfăşurat la Roman: un bust al 
compozitorului Sergiu Celibidache a fost dezvelit joi, în 
piaţa ce îi poartă numele. „Am avut privilegiul de a fi 
alături de tatăl meu timp de 28 de ani. Acum, el s-a întors 
acasă“, a spus, vădit emoţionat, fiul compozitorului. 
UNESCO a declarat anul 2012 Anul Celibidache, iar 
Google l-a omagiat joi -28.06.2012- pe compozitorul 
romaşcan printr-un logo special. 

În 28 iunie 2012, Maestrul Celibidache a renăscut la 
Roman, în oraşul în care, acum 100 de r 
ani, a văzut lumina zilei... 

“Mă gindesc acum la tatăl meu și de 
unde a plecat. S-a născut în casa aceasta 
din Roman, apoi a plecat la laşi 
impreună cu familia. Deşi bunicul meu, 
Demostene, dorea un alt viitor tatălui 
meu, el a ales un alt drum, plecind în , 





Germania pentru a face carieră în domeniul muzicii. Nu 
există simbol mai mare pentru mine, nu există emoție 
mai mare decit aceasta pe care o simt acum, cind mă aflu 
în locul unde a început totul, unde energia lui Sergiu 
Celibidache s-a născut. Vreau să putem face ceva pentru 
muzică şi cultură, în România, încercînd să promovăm 
realele valori, care încă există. Atit timp cit un romașcan 
a reușit, folosindu-și inima şi sufletul şi visele, să facă 
lucruri deosebite pentru lume, atunci este important ca 
toti să credem în această putere. Indiferent de unde 
venim, avem dreptul să visăm și să facem pe parcursul 
vieții noastre lucruri care contează. Să aveţi cu toții 
~ încredere în ceea ce faceți, 
în inimă şi în suflet. Am avut 
privilegiul de a fi alături de 
tatăl meu timp de 28 de ani. 
Acum, el s-a întors 
„acasă“, a spus, vădit 
emoționat, Serge loan 


” Celibidache. ” 











nul acesta, la 23 martie, s-au împlinit 
67 de ani de la moartea lui Alexandru Zirra. De la 
început vom formula două întrebări retorice: cine a 
fost Alexandru Zirra şi ce se ştie despre el? 

Răsfoind paginile dicționarelor şi enciclopediilor 
care consemnează aportul unor personalităţi ale 
ştiinţei şi artei, vom întâlni şi numele unor „oameni 
cari au fost” după expresia lui Nicolae Iorga 
aparţinând oraşului Roman prin naştere sau prin faptul 
că aici şi-au petrecut copilăria. Limitându-ne la 
domeniul muzicii şi restrângând aria preocupărilor 
doar la cele mai reprezentative nume ale 
concitadinilor noştri, amintim pe Paul Ciuntu, 
Alexandru Zarra, Mihail Jora, Dumitru D. Botez, 
Sergiu Celibidache. Această sumară enumerare este 
suficientă, însă, pentru a afirma că Romanul are 
dreptul de a se mândri ca fiind oraşul în care s-au 
născut cei mai mulți muzicieni români. Lista ar putea 
fi extinsă spre şcoala de cântăreți bisericeşti sau 
seminarul teologic din secolele anterioare, patronate 
în a doua jumătate al secolului al XIX-lea de arhiereul 
istoric şi muzician Melchisedec Ştefănescu, autorul 
celebrului Memoriu pentru cântările bisericeşti din 
România din anul 1882 dar şi spre alte figuri ilustre 
ale vietii muzicale romaşcane. Aici au răsunat prima 
dată cântecul Voința neamului acea „Marseilleză” a 
românilor compusă de loan Cristu Danielescu dar şi 
nu mai puţin celebra Sanie cu zurgălăi a lui Richard 
Stein. 

Este un titlu de mândrie pentru romaşcani că aici 
s-a născut Alexandru Zirra, creatorul poemului 
simfonic românesc, cel care a imortalizat în lucrările 
sale şesul Moldovei şi Hanul Ancuţei. De aceea, 
întrebarea noastră retorică: „cine a fost Alexandru 
Zirra?” se poate formula la timpul prezent căci, deşi 
omul Zarra a trecut de peste o jumătate de veac „din 
lumea cu dor în cea fără dor”, muzicianul Zirra trăieşte 
prin compoziţiile sale, care, necunoscute de unii sau 
ignorate de alții rămân, incontestabil, perene. 

Prin demersul de față ne propunem să răspundem 
rezumativ la cele două întrebări formulate şi să 
aducem un modest omagiu lui Alexandru Zarra, cel 
care reprezintă /.../ o piatră de temelie a edificiului 
muzicii româneşti, activitatea sa extinzându-se pe mai 
multe domenii: pedagogic, organizatoric, folcloristic, 
muzicologic şi creator . Conturarea personalităţii unui 
mare creator precum Zirra, este cu atât mai dificilă cu 
cât dimensiunile sale spirituale sunt mai mari. Ne 
frapează încă de la început formaţia multilaterală a 
muzicianului: compozitor, profesor, autor de lucrări 

„Necunoscutul” Zarra 

” prof. dr. Ovidiu TRIFAN 





Roman, Neamț 
didactice, muzicolog, folclorist, critic şi cronicar 
muzical, director şi ctitor de instituții muzicale, 
animator al vieţii muzicale româneşti. 

La manifestarea omagială organizată de 
Conservatorul de Muzică George Enescu din laşi cu 
prilejul centenarului naşterii compozitorului 
romaşcan, istoricul şi academicianul Alexandru Zub îl 
numea, pe bună dreptate, „necunoscutul” Zarra, 
întrucât nu numai opera pe care a realizat-o a avut un 
destin nedrept ci şi el, ca profesor şi muzician, 
interesat o viaţă întreagă de fenomenul muzical 
românesc“. Cu acelaşi prilej, muzicologul Viorel 
Cosma îl considera pe Alexandru Zirra ca fiind unul 
dintre /.../ marii nedreptățiţi ai istoriei româneşti [...] 
moştenirea sa artistică fiind în bună parte chiar după 
o sută de ani de la naşterea muzicianului 
necunoscută. Ne alăturăm acestor opinii deoarece 
necunoaşterea lui Zirra este un prejudiciu adus nu 
numai muzicii româneşti c1 şi culturii romaşcane. 

Într-unul din studiile sale, istoricul Vlad Zirra, fiul 
compozitorului, a identificat un subchirurg, Luca, 
cunoscut în varianta derivată ca Luccachi Zirra, fiul 
lui Joannes Ziras din Kalamata Peloponezului, 
căsătorit cu Eva Kaiser, de etnie germană şi 
confesiune romano-catolică. Pe linie genealogică a 
urmat lancu, al cărui fiu s-a căsătorit cu Eliza Varlaam 
din Galaţi. Aceştia din urmă au fost părinții viitorului 
compozitor. Amândoi erau dotați pentru muzică: tatăl 
său frecventa concertele şi spectacolele de operă, avea 
o voce de tenor liric şi se acompania la chitară, iar 
mama compozitorului soprană apreciată în cercul 
iubitorilor de muzică din Galaţi învățase să cânte la 
pian, apoi, ca învăţătoare în satul Lespezi de lângă 
Paşcani, a condus corul sătesc”. Fiul lor, Alexandru, s- 
a născut la Roman la 14 iunie 1883, într-o casă de pe 
strada Cuza Vodă. Părinţii şi-au schimbat domiciliul la 
laşi, astfel că Alexandru a absolvit clasele primare la o 
şcoală din Sărărie. Din 1894 s-au mutat la Botoşani, 
unde fiul lor şi-a continuat studiile la liceul A. T 
Laurian dar, în urma unei noi schimbări de 
domiciuliu, le-a încheiat la Iaşi, susținându-şi 
bacalaureatul în 1901 la Liceul Naţional. În acelaşi an 
a devenit student al Conservatorului de Muzică şi Artă 
Dramatică din laşi, având ca profesor de Canto pe 
Enrico Mezzetti iar la Armonie pe Gavriil Musicescu. 
În paralel cu studiile muzicale atras fiind şi de istorie 
a urmat cursurile Facultătii de Litere şi Filozofie a 
Universităţii A. I. Cuza din laşi. În anii studenţiei s-a 
remarcat în calitate de interpret, având o voce 
baritonală deosebit de valoroasă dar, din cauza 


emotivității excesive şi a unei uşoare bâlbâieli a 
renunţat la cariera de solist, dedicându-se 
compoziţiei. După cum afirma biograful său, 
Alexandru Cosmovici, motivul principal al 
abandonării performanţelor solistice în public se 
pare că l-a constiuit un fapt indirect: în timpul 
studiilor din Italia, ascultându-l pe baritonul Ricardo 
Stracciani în Rigoletto, la Scala din Milano, şi-a dat 
seama că niciodată nu va putea atinge o asemenea 
forță de emisie şi calitate a timbrului, preferând să fie 
profesorul altora. 

După absolvirea Conservatorului din laşi, Zarra 
s-a căsătorit în 1906 cu Matilda Cosmovici, 
absolventă de studii muzicale la Viena, sora 
compozitorului Alexandru Cosmovici. Prin această 
căsătorie s-a înrudit cu George Enescu, a cărui 
mamă, născută Cosmovici, era soră cu Leon, socrul 
lui Zirra. Pe baza unei recomandări elogioase a 
profesorului său Enrico Mezzetti, viitorul 
compozitor a primit o bursă din partea statului 
român, pentru continuarea studiilor în străinătate. 
Astfel a ales Conservatorul Giuseppe Verdi din 
Milano. Aici s-a perfecţionat în compoziție, avându- 
| ca profesor pe celebrul Carlo Gatti, critic muzical, 
istoriograf, compozitor, unul din cei mai reputați 
exegetți ai creaţiei verdiene. 

Începând cu anul 1912 s-a stabilit definitiv în 
țară, fiind numit titular al catedrei de Armonie de la 
Conservatorul din laşi. Printre studenții săi amintim 
pe Constantin Baciu, Alexandru Garabet, Constantin 
Constantinescu, George Pascu, Eugen Isar. De 
asemenea, de îndrumările mai vârstnicului lor 
confrate au beneficiat Mihail Jora şi Sabin Drăgoi. 

În timpul Primului Război Mondial, localul 
Conservatorului din laşi a fost rechiziționat iar 
profesorii au fost nevoiţi să-şi continue activitatea 
didactică în propriile locuinţe. Casa din Copou a lui 
Zurra a fost, de asemenea, rechiziționată, punându-l 
în Situaţia de a nu-şi putea preda cursurile la 
domiciliu. În 1918, după doi ani de la moartea 
prematură a soţiei sale, compozitorul s-a recăsătorit 
cu Elisabeta Lecca din laşi, mama viitorului istoric 
Vlad Zirra. 

Recunoscându-1-se competențele profesionale 
şi manageriale, în 1922 a 
fost numit director al 
Conservatorului din laşi. 
Concepţia sa organizatorică 
s-a manifestat atât pe plan 
didactic, ştiinţific, cât şi 
administrativ. Rezultatele 
acestei experienţe l-au 
recomandat ulterior pentru 
a 1 se încredința de către 
minister sarcina înfiinţării 
unui Conservator la 

îndrumată de autoritatea 
recunoscută a lui Gheorghe Dima. 
Principalele etape de organizare 
figurează în Anuarul Conservatorului de 
Muzică şi Artă Dramatică din Cernăuţi, 
tipărit de Zirra în 1928“. Înfiinţarea şi conducerea 
instituţiei nou create au constituit pentru Zirra tot 
atâtea prilejuri de a se confrunta cu probleme şi 
dificultăți materiale, administrative, precum şi cu 
intrigile unor confrați, dar tenacitatea, competenţa, 
demnitatea şi spiritul organizatoric au fost atuurile 
care l-au ajutat să depăşească aceste obstacole şi să 
finalizeze dezideratele propuse. 

La Cernăuţi, Alexandru Zirra a repetat 
experiența işeană în privința organizării vieţii 
muzicale. La câteva luni după inaugurarea 
instituţiei, pe 3 februarie 1925, a avut loc primul 
concert simfonic al orchestrei Conservatorului. Din 
acest moment stagiunea simfonică cernăuţeană s-a 
permanentizat. În scopul familializării publicului cu 
valorile muzicii universale, au fost organizate 
conferințe despre viaţa şi creația unor compozitori, 
însoțite de audiții oferite de studenții şi profesorii 
Conservatorului. Ecourile succeselor simfonice 
cernăuţene au fost consemnate atât în presa locală cât 
ŞI în cea din Bucureşti. Perioada cernăuţeană este cea 
mai prolifică pentru compozitorul Zirra. Fără a intra 
in detaliile activităţii sale creatoare, trebuie reținut că 
în aceşti ani, ai maturității sale componistice, Zirra a 
realizat memorabile sale poeme simfonice: Păcală 
şi Tândală, Tiganii, Uriel d'Acosta, Pe șesul 
Moldovei precum şi poeme simfonice cu instrument 
solist. Tot din această perioadă datează Schițe 
cernăuțene, ciclurile de cântece Flori de câmp şi 
Albăstrele, cele 15 Coruri mixte, 43 de Coruri pentru 
uzul şcolilor etc. Majoritatea acestor lucrări au intrat 
în repertoriile marilor dirijori români ai epocii, 
începând cu George Enescu şi continuând cu Mihail 
Jora, George Georgescu, Theodor Rogalski, Antonin 
Ciolan, Nicolae Boboc. Prin ei, creațiile lui Zirra au 
fost prezentate publicului din Cernăuţi, laşi, Cluj, 
Bucureşti, Viena, Praga, Milano, Genova. 

Într-un articol publicat în 1937 în ziarul Timpul, 
Mihail Jora aprecia că înfiinţarea Conservatorului 
cernăuţean este deosebit de valoroasă pentru cultura 
muzicală şi învăţământul românesc: „Statul, cu 
drept cuvânt, a socotit că într-un oraş minoritar, de 
veche tradiție muzicală, era neapărată nevoie de o 
şcoală românească, cu dascăli români, care să 
atragă prin seriozitatea ei şi o populaţie care 
primise lumina de la Viena. În fruntea şcolii a fost 
aşezat compozitorul şi profesorul ieşean Alexandru 
Zirra, muzician distins şi destoinic gospodar, care în 
scurt timp a dat o bogată inflorire aşezământului 








cernăuțean .” Din păcate, în 1931, sub 
ministeriatul lui Nicolae Iorga, cel care, în 
acelaşi an, a fost sărbătorit la împlinirea 
vârstei de 60 de ani la Roman, în cadrul 
Societătii Culturale Miron Costin, 
Conservatorul din Cernăuţi a trecut în 
administraţia municipiului, fiind, practic, 
desfiinţat ca instituţie de învăţământ superior. Cauza 
o precizează Mihail Jora în acelaşi articol: ,,/.../ 
păârdalnica de politică întărită de neghiobia 
autorităţilor şi spezile profesorilor.” 

Alexandru Zirra a revenit la laşi, unde şi-a 
continuat activitatea didactică la Conservator, dar şi 
cea de compozitor. În anii care au urmat a definitivat 
ŞI a compus numeroase lucrări vocal-dramatice. Ne 
referim la opere cu subiecte inspirate din istoria 
veche a Moldovei: Alexandru Lăpuşneanul, lon- 
Vodă Potcoavă; din literatura română: O făclie de 
Paşti după nuvela omonimă a lui I. L. Caragiale şi 
Capra cu trei iezi echivalenta muzicală a 
binecunoscutei poveşti semnată de lon Creangă; sau 
din drama psihologică a Anei, soția lui Nestor 
Ureche, evocată în opera Furtuna. 

Prestigiul profesional, rezultatele obţinute în 
calitate de conducător al celor două conservatoare, la 
care se adaugă şi reputația sa de compozitor, l-au 
recomandat pentru a fi numit la 1 octombie 1940 
director al Operei Române din Bucureşti. Ca şef al 
acestei instituţii, principala sa preocupare a fost să 
cultive un repertoriu naţional pe cea mai importantă 
scenă lirică a ţării. Directoratul său a fost însă de 
scurtă durată. În urma cutremurului din 10 noiembrie 
1940, Teatrul Liric a fost distrus, iar Zarra, ajuns 
imediat la faţa locului şi văzând dezastrul, a suferit o 
primă congestie cerebrală. Demisia pe care şi-a 
înaintat-o la 6 martie 1941 a fost motivată şi de faptul 
că urma să-i fie montată opera Alexandru 
Lăpuşneanul. Altitudinea sa morală şi intelectuală l- 
au îndemnat să considere funcția de director ca fiind 
incompatibilă cu aceea de autor al unei lucrări ce avea 
sa fie pusă în scenă. Directorul Zirra a cedat locul 
compozitorului. 

Revenit la Iaşi, în anii tulburi ai celei de-a doua 
conflagrații mondiale, compozitorul i s-a alăturat 
dirijorului Antonin Ciolan în organizarea unei 
stagiuni de operă în primăvara anului 1942, fără nici o 
subvenție. Nu peste mult timp, locuinţa sa din Copou 
a fost distrusă de bombardament, iar Zarra împreună 
cu soția s-au refugiat în Banat, stabilindu-se la Făget. 
În primăvara anului 1945 îi reapar semnele bolii. În 
acelaşi an s-a mutat la Sibiu unde, în urma unui nou 
atac cerebral s-a stins din viață la 23 martie 1946. 

Prodigioasa activitatea creatoare 1-a fost 
recunoscută în timpul vieţii prin numeroase şi 
prestigioase premii şi distincţii ce i-au fost acordate: 
Răsplata muncii pentru învățământ, clasa I (1913); 

Coroana României cu gradul de ofiţer (1922); 
Meritul cultural clasa I (1943); Răsplata muncii 
(1944); premiul de compoziție George Enescu în 
1940 şi Premiul Academiei Române în 1944, pe baza 
recomandări lui George Enescu. 

Numele lui Alexandru Zirra figurează în 
prestigioase lexicoane şi enciclopedii europene: 
Dizionario Ricordi (1959), Encyclopédie de la 
Musique (1961), Enciclopedia della Musica (1964), 
Die Musik in Geschichte und Gegenwort (1989). 
Regretabil este faptul că atât atmosfera tulbure a 
războiului cât şi excesele ideologice din deceniile 
următoare au diminuat sau chiar au sistat prezentarea 
personalității complexe a muzicianului şi în 
România. În afară de George Breazul şi Tiberiu 
Alexandru care au semnat articole despre Zarra în 
două din enciclopediile amintite, creația sa a mai 
făcut obiectul unor studii muzicologice aparţinând 
lui Zeno Vancea, Octavian Lazăr Cosma, Vasile 
Vasile. 

Foştii săi discipoli deveniți ulterior personalități 
ale vieții şi culturii muzicale româneşti au păstrat 
respectuoase amintiri despre muzicianul, profesorul 
şi omul Zarra. lată câteva dintre acestea: Emanuel 
Elenescu spunea că: ,,Severul profesor de „„ Armonie” 
din clasele Conservatorului era în viaţa de toate 
zilele un om de o neobişnuită căldură sufletească, un 
muzician de o multilaterală formație intelectuală 
i ANR T Jean Bobescu: „Zirra era un profesor sever şi 
de la el am căpătat multe cunoştinţe utile”; Dumitru 
Bughici: Alexandru Zirra a fost, prin vasta sa operă, 
un ctitor modest, dar trainic al şcolii muzicale 
româneşti [...] Toată istoria Conservatorului ieşean 
este legată de personalitatea lui [...] Ştiinţa lui Zirra 
era imensă. Arta lui pedagogică era neîntrecută i 
George Pascu: „Pe cât de neînduplecat şi sever era 
ca profesor sau director al Conservatorului, pe atăt 
de apropiat şi cald se arăta atunci când studenții sau 
tinerii profesori veneau să-i ceară sfatul”, Dumitru 
D. Botez amintea la centenarul profesorului său 
sărbătorit la Roman, că în anii studenţiei s-a bucurat 
de a fi fost acompaniat de Zirra. 

La Simpozionul de la Roman au participat 
Dumitru D. Botez, muzicologul George Pascu, 
academicianul Petre Jitaru, ginerele lui Zirra, 
etnomuzicologul Gheorghe Ciobanu, iar corul 
Sindicatului Învaţămând dirijat de Doru Alexandru a 
interpretat lucrări din creația compozitorului. A 
urmat o altă manifestare de acest gen la Iaşi, 
organizată de Conservatorul George Enescu, iar 
printre cei care l-au omagiat pe Zirra s-au numărat 
istoricul Alexandru Zub, muzicologii George Pascu, 
Mihail Cozmei, loan Husti, Vasile Vasile şi corul 
Cantores Amicitiae dirijat de Nicolae Gâscă, 
pianistele şi solistele Melania Botocan, Paula Bălan, 
Adriana Bera, Leopoldina Văduva, Adriana Nesteş, 


Aneta Gafta, Dorina Turcanu. Opera din laşi a montat 
Alexandru Lăpuşneanul. La 12 decembrie 1983 
Uniunea Compozitorilor a organizat la Ateneul 
Român comemorarea centenarului Zirra, prilej cu 
care s-a evidențiat din nou necesitatea reconsiderării 
creației şi activității complexe a muzicianului 
aniversat. 

Această succintă prezentare a celui care a fost 
sau, mal bine zis, a celui care este Alexandru Zirra, 
naşte întrebarea: de ce creația a fost „înmormântată” 
odata cu autorul ei? Răspunsul cunoscut de 
muzicologii români, dar până de curând ţinut sub 
tăcere, este în legătură cu unele momente din viaţa 
lui Zirra interpretate tendenţios din ignoranță, dar 
mai curând intenţionat, iar motivul principal 
nedeclarat, însă acţionând subteran, fiind acuzaţia că 
ar fi fost legionar sau cel puţin simpatizant al mişcării 
legionare. Ştim cât de periculoasă era această 
etichetare în perioada respectivă şi în anii care au 
urmat. Din păcate această acuzaţie a fost lansată într- 
o formă voalată şi la sesiunea organizată în 1983 de 
Uniunea Compozitorilor. Insinuările făceau aluzie la 
faptul că tocmai în 1941 Zirra fusese numit director al 
Operei bucureştene, că în acelaşi an i-au fost 
interpretate două opere, iar partitura uneia din ele, 
Alexandru Lăpuşneanul, a fost trimisă pentru 
montare la Opera din Berlin. Mai întâi, Zarra a fost 
cercetat în 1945 de Comisia de Epuraţie care, după 
anchete insidioase şi epuizante pentru compozitor, şI- 
a retras acuzaţiile de iure căci de facto ele s-au 
menținut în continuare. Adresându-se comisiei, Zirra 
declara: „„/...] subsemnatul n-am facut niciodată 
politică, n-am fost înscris în niciun partid sau 
organizaţie politică [...] La şcoală n-am avut colegi 
evrei, dar am avut elevi evrei, iar la Operă cazuri 
diferite de artişti sau artiste căsătorite cu evrei [...] 
Vă rog chemaţi pe oricare să declare dacă au simțit 
vreodată o suferință [...]'. În privinţa operei 
Alexandru Lăpuşneanul, în ianuarie 1944 Zarra îi 
reproşa lui Tiberiu Brediceanu, directorul Operei 
Române, că a trimis la Berlin partitura în original, 
fără consimţământul său. De altfel, compozitorul a 
trebuit ca ulterior să refacă lucrarea întrucât 
manuscrisul aflat la Legația Română din Berlin a 
fost distrus într-un bombardament în noiembrie 
1943“. Adunate, toate aceste frământări şi tracasări 
au provocat cel de-al doilea atac cerebral soldat cu 
decesul lui Zirra în primavara anului 1946 la Sibiu. 
După ce vremurile s-au mai liniştit, rămăşiţele 
pământeşti i-au fost aduse şi înhumate la Iaşi, în 
apropiere de George Topârceanu. 

După răspunsurile succinte pe care le-am 
formulat la întrebările referitoare la cel mai 
nedreptăţit muzician român, creatorul poemului 
simfonic românesc, al unor valoroase opusuri vocal- 
dramatice, profesor, director şi ctitor a două instituții 

muzicale ne rămâne să aducem în 
discuţie problema „reabilitării” lui 
Zirral”. În primul rând ne putem întreba 
dacă este necesară o „reabilitare” a lui şi 
dacă acest demers i-ar servi operei sale 
care ar trebui să se impună prin valoarea ei 
intrinsecă, însă, deocamdată, puţin 
cunoscută. Dar dacă artistul de o probitate exemplară 
ar mai fi în viață, oare ar accepta o asemenea 
„reabilitare”? Creaţia sa, condamnată pe nedrept la 
anonimat de atmosfera antiromânească şi 
proletcultistă a deceniilor următoare morții sale, 
continuă să se afle în această situaţie chiar şi după 
sărbătorirea centenarului naşterii compozitorului şi 
riscă să se perpetueze. Pe Zarra îl apără opera sa, dar 
odată ce el nu mai poate face nimic pentru ca ea sa 
ajungă la supremul judecător, care este publicul, se 
impune din partea noastră un demers reparator, 
întrucât creaţia lui completează imaginea muzicii 
româneşti cu lucrări reprezentative pentru prima 
Jumătate a secolului al XX-lea. 

P. ştiu sau îşi mai aduc aminte că urbea 
noastră, aşa mică şi neînsemnată pentru unii, a fost 
printre puținele locuri privilegiate, atinse de aripa de 
geniu a celebrei savante prof. dr. Ana Aslan. 

Patronată de Institutul Naţional de Geriatrie şi 
Gerontologie Ana Aslan ia fiinţă la Roman 
Universitatea vârstei a treia, iar din 1986 în cadrul ei 
Corul veteranilor. Profesorul Ovidiu Trifan îşi 
aminteşte : „ această Universitate era, cred, un lucru 
unic în țară, care avea drept scop ameliorarea 
conținutului şi calității vieții oamenilor în vârstă , dar 
şi a tuturor celor care doreau să se intereseze de 
problemele geronto-geriatrice sau să participe la 
soluționarea problemelor vârstei a treia. 
Universitatea era structurată pe patru profile: 
Facultatea Socio-Politică, Facultatea Umană, 
Facultatea de Gerontologie si Geriatrie şi Facultatea 
de Hobby-uri şi Terapie Ocupaţională. Sub această 
titulatură aveau loc întâlniri excepționale, printre cei 
care au venit şi au vorbit numărându-se personalități, 
cum ar fi Constantin Bălăceanu-Stolnici, în calitate 
de consilier, care a avut sala plină, profesorul 
universitar doctor docent Alexandru Husar sau 
doctorul Rene Duda. Se discuta şi ideologie de partid, 
dar scăpau şi întâlniri emoționante, care te făceau 
mai bogat sufleteşte. Am avut privilegiul de a lucra cu 
Corul Veteranul (1987), patronat de această 
universitate. Dacă recunoaşterea în concursuri şi 
festivaluri am obținut-o cu corurile tinere, de elevi, 
lucrul cu aceşti oameni a reprezentat o adevărată 
lecţie de viaţă. Erau oameni trecuţi de 60 de ani, mulți 
cântau în corurile bisericilor cu o seriozitate şi o 
rigoare în pregătire cum rar am văzut. După 1990, 
Universitatea şi-a încheiat activitatea, iar corul a mai 
trăitpână în 1992. ” 

Personalitatea Anei Aslan pare a fi fost un uluitor 
aliaj de inteligenţă lucidă, temeritate, perseverenţă, 
feminitate şi romantism. Valentin Lipatti o descrie 
astfel ; „„ această mare doamnă era o apariție delicată, 
fragilă, la care te izbea privirea. Părea că întreaga ei 
inteligență era concentrată în ochii mari, verzi- 
căprui, alături de curiozitate, ironie, voinţa de a trăi şi 
a munci.” De o eleganţă sobră, de mare rafinament, 
exigenţa cu colaboratorii pe care şi-i alegea cu mare 
grijă, dar mai ales cu ea însăşi, îngropase undeva 
adânc o dureroasă vulnerabilitate şi nevoie de 
afecțiune. Dăruirea cu care şi-a îmbrățișat profesiunea 
nu lăsase loc întemeierii unei familii. Preferinţa 
pentru muzica lui Grieg şi Chopin îi trăda 

- sclipirea de geniu 


„Så fii veşnic tânăr nu înseamnă Să ai 20 de ani, înseamnă Să fii optimist, Să te simți 


bine Să ai un ideal în viaţă pentru care să lupti şi pe care să-l cucereşti” Ana Aslan 

è Doina ENEA 


Roman, Neamț 





sensibilitatea puternică. Adevărata natură, pe care o 
ascundea cu grijă şi pudoare, îi era dezvăluită de ceea 
ce îi plăcea în muzică şi literatură: Balzac, 
Dostoievski, Yourcenar, Alfred de Vigny despre care 
spunea : „este atât de aproape de sufletul meu”. 
Admira impresioniştii şi mai ales Masa tăcerii a lui 
Brâncuşi, pe care o considera „capodoperă 
extraordinară, amestec de rațiune, simplitate şi 
discreţie.” Îşi iubea ţara şi îşi venera maeştrii. 
Considera ingratitudinea un păcat de neiertat. Pentru 
Ana Aslan, convenienţele sociale erau ridicate la rang 
de artă, pe care o practica cu o rafinată şi afectuoasă 
virtuozitate ce oglindea infinitul sau respect pentru 
condiţia umană. Astfel, această doamnă invitată la 
Casa Albă, prietenă cu mari personalităţi ale lumii şi 
cu capete încoronate, trata cu aceeaşi aleasă politeţe 
pe oricare dintre salariaţii institutului sau pacienţi 
obişnuiţi. , Caut adevărul şi urăsc minciuna, pe care o 
consider ca cea mai gravă insultă adusă demnității 
intelectuale a omului. Minciuna este infinit mai gravă 
decât eroarea, căci este o eroare premeditată şi 
acceptată ca tare” spunea prof. dr. Ana Aslan, 
considerând ca in viaţă sunt nişte limite morale ce nu 
trebuie depăşite. 

S-a născut la 1 ianuarie 1897, la Brăila, fiind cel 
mai mic din cei patru copii ai Sofiei si ai lui Mărgărit 
Aslan, o familie de intelectuali, care a avut grijă ca toți 
cei patru copii ai lor să primească o educaţie aleasă. 





Urmează cursurile Colegiului Romaşcanu din 
oraşul natal, însă la 13 ani, după pierderea tatălui, este 
nevoită sa se mute împreună cu familia la Bucureşti. 

Absolvă în 1915 Scoala Centrală. Visează să 
ajungă pilot şi la 16 ani chiar reuşeşte să zboare cu un 
aparat mic tip Bristol-Coandă. În cele din urmă se 
decide să devină medic şi pentru a învinge împotrivirea 
mamei intră în greva foamei. Se înscrie la Facultatea de 
medicină pe care o absolvă in 1922 cu rezultate 
extraordinare. 

În timpul Primului război mondial îngrijește 
soldații în spitalele din spatele frontului de la Iaşi. 
Revenind la Bucureşti, din 1919 lucrează alături de 
marele neurolog Gheorghe Marinescu. Trei ani mai 
târziu, după absolvirea facultății, este numită 
preparator la Clinica I din Bucureşti condusă de prof. 
Daniel Danielopolou, care o îndrumă şi în alcătuirea 
tezei de doctorat. Urmează o evoluție constantă în 
domeniu, trecând prin diverse spitale. Momentul 
culminant îl constituie anul 1949 când devine şeful 
Secției de fiziologie a Institutului de Endocrinologie 
din Bucureşti, perioadă când începe să experimenteze 
procaina în afecțiunile reumatice. Continuă studiile pe 
oameni în vârstă şi obține rezultate deosebite cu ecou 
extraordinar peste hotare, recunoaşterea internațională 
neîntârziind să apară. 

Sub conducerea Prof. dr. Ana Aslan se înfiinţează în 
1952 Institutul de Geriatrie din Bucureşti, primul de 
acest fel din lume, al cărui mod de organizare a fost 
recomandat de Organizația Mondială a Sănătății 
tuturor institutelor similare şi care în 1974 a devenit 
Institut Naţional, atribuindu-i-se în 1992 numele Ana 
Aslan. Împreună cu farmacista Elena Polovrăgeanu a 
dus o muncă asiduă elaborând cu succes vestitul 
Gerovital H3, care a revoluţionat întreaga lume 
mondială. Gerovitalul cremă destinată femeilor trecute 
de 40 de ani - previne şi tratează fenomenul de 
îmbătrânire a pielii. Geniul acestei formule rezidă în 
faptul că prof . dr. Ana Aslan a abordat frumuseţea prin 
prisma sănătății. Numele produsului este combinaţia a 
două cuvinte: gero ce provine din limba greacă şi 
înseamnă bătrân şi vital care în limba latină înseamnă 
viață. Fiind o mare _ 
pasionată de 3 
cardiologie, a folosit 
procaina, un anestezic 
local ce are şi 
proprietăţi secundare 
precum vasodilataţia, în 
afecțiunile arteriale 
periferice. Starea 
pacienţilor s-a! 
îmbunătățit atât de mult 
după folosirea 
substanței încât medicii | 
au fost uluiți. Prindea 

contur afirmaţia dr. Aslan potrivit căreia 
imbătrânirea poate fi încetinită, iar 
procaina este un factor întineritor. 
Medicamentul se foloseşte şi astăzi în 
multe ţări din lume şi are efecte 
senzaţionale pentru că intervine în 
mecanismele de îmbătrânire la nivel 
molecular. 

În 1960 prof. dr. Ana Aslan a început 
experimentarea unui nou produs, Aslavital, care a 
făcut furori pe tot globul, produs care, pe lângă 
procaină, conţine şi un factor activator al sistemului 
nervos şi al aparatului cardiovascular. Terapia cu 
GH, şi Aslavital au o influenţă complexă asupra 
procesului de îmbătrânire a sistemelor de reglare şi 
a bolilor cronice degenerative şi reprezintă o 
medicaţie cu largă aplicabilitate. Se conturase deja 
conceptul de profilaxie a imbătrânirii. Marele 
merit al Anei Aslan constă în crearea unor noi 
specialități numite gerontologie şi geriatrie, iar 
odată cu înfiinţarea Institutului, în cadrul lui ia 
fiinţă o secție de cercetare numită Gerontologie 
socială. În timpul comunismului, metodele de 
tratament şi medicamentele brevetate ale prof. dr. 
Ana Aslan aduceau venituri de peste 17 milioane 
de dolari pe an. 

Membru al Academiei Române din 1974, s-a 
bucurat de recunoaştere internațională, fiind şi 
membră a Academiei de Ştiinţe din New York, 
membră a Uniunii Mondiale de Medicină 
Profilactică şi Igienă socială, membră de onoare a 
Centrului European de Cercetări Medicale 
Aplicative, membră în Consiliul de Conducere al 
Asociaţiei Internaţionale de Gerontologie, 
membră a Societății Naţionale de Gerontologie din 
Chile şi preşedinte al Societății Române de 
Gerontologie. A primit premii şi distincții 
internaționale de la organizaţii medicale din taia, 
Franța, Anglia, Brazilia, etc. Vorbea fluent 
franceza, germana, italiana, engleza, greaca, 
spaniola şi poloneza. Printre pacienții importanţi 
care au beneficiat de tratamentele Anei Aslan s-au 

Deşi aducea venituri colosale țării era privită 
cu scepticism de conducătorii de atunci. Soții 
Ceauşescu urau bătrânii şi dezaprobau faptul că 
membrii ai unor familii proscrise precum Ghica, 
Şutu, Mihalache şi Duca erau adăpostite şi 
tratate în Institut de prof. dr. Ana Aslan. 
Cinismul lor a mers atât de departe încât atunci 
când, la 20 mai 1988, Ana Aslan a trecut în neființă i-au 
refuzat ultimele dorinţe: să fie înmormântată creştineşte, 
cu preot şi să fie depusă alături de mama şi fratele ei. De la 
morga Spitalului Elias carul mortuar a dus rămăşiţele 
pământeşti ale celebrei savante la Cimitirul Bellu unde au 
luat cuvântul câțiva tovarăşi de răspundere din partid nu 
preoţii. Cu toate acestea, pe ultimul drum au însoţit-o mii 
de oameni iar a doua zi pe mormânt se putea vedea crucea 
creştinească, de lemn, care îi fusese pusă la căpătâi de un 
anonim în timpul nopţii... Un superb şi ultim omagiu... 

A lăsat în urma sa o vastă şi merituoasă operă legată de 
geriatrie, Institutul de Geriatrie şi încă multe alte instituţii 
de învățământ îi poartă, în semn de recunoştinţă astăzi 
numele. O româncă remarcabilă, o femeie care a luptat 
pentru a-şi vedea visurile devenite realitate, o profesionistă 
care odată ajunsă celebră spunea : „prof. Danielopolou şi 
prof. Parhon au fost vârfuri ale ştiinţei medicale. Eu nu i- 


am egalat şi nici nu voi reuşi să o fac. M-au 
format şi m-au ajutat mult. Fără ei nu aş fi ceea 
ce sunt. Succesul celor mai tineri nu le stârnea 
gelozia. Erau atât de mari încât în jurul lor era 
loc pentru toți. ” 

Aşa era prof. dr. Ana Aslan: un om deosebit, 
altruist şi modest, un cercetător recunoscut pe 
plan mondial şi încă una din sclipirile de geniu 
ale neamului românesc. 

I. Călători străini 

A. Cel puţin 30 de călători străini care au poposit în 
Roman şi împrejurimi, începând din secolul al XVI- 
lea, au lăsat rânduri despre oraş, împrejurimi şi 
oamenii săi. Este vorba de misionari şi trimişi, în 
primul rând catolici, din părțile şi imperiile vecine sau 
mai îndepărtate. Încât, mai ales în secolele al XVI-lea 
şi al XVIll-lea, sunt înregistrate în primul rând 
numărul familiilor, al caselor şi al bisericilor şi 
preoţilor catolici. Sunt însă şi rânduri despre aspectul 
de ansamblu al oraşului şi al împrejurimilor, ori, în 
secolele al XIX-lea al XX-lea, aspecte critice privind 
oamenii şi faptele lor. De obicei, călătorii străini sunt 
citați de istorici. De la cel mai vechi călător cunoscut 
prin acest ținut romaşcan, loan Belsius, până la W. 
Beaty-Kingston, călătorii străini au lăsat pagini care 
au cel puţin valoare de reportaj şi nişte simple 
însemnări în care informația precisă să fie singurul ţel 

urmărit. 
1. La 13 aprilie 1562, Ioan Belsius, agent imperial 
ungar al lui Sigismund Torday, în însemnările privind 
era urmat de la Hîrlău la Roman, descrie 

intrarea în Roman, la Episcopie, a lui Despot-Vodă, 
escortat de 6000 de ostaşi. El sărută, după datină, 
Evanghelia şi e primit cu cea mai mare cinste de 
episcopul Anastasie (15581572), urmaşul 
cărturarului şi cronicarului Macarie I (15311548, 
15511558), (în timpul căruia este ctitorită biserica 
episcopală din vremea familiei lui Petru Rareş şi a 
cărei inscripție este opera episcopului cărturar). 
Noaptea, este prins un trădător al lui Despot, Voinea. 
Tot în Roman, domnitorul primeşte pe solul 
voievodului Ţării Româneşti. 

2. Alţi doi călători din secolul al XVI- lea, 
Bernardino Quirini şi loan Czimor Secsi de 
Baranya, înregistrează aproape 400 de familii, de 
ortodocşi şi două biserici de lemn catolice şi descriu 
trecerea cu pluta peste râul Moldova. 

3. În secolul al XVII-lea, Andrei Bogoslavic, 
bulgar, consideră Romanul „orașu frumos“, Paolo 
Bonini descrie cele două ape şi 600 de case, bulgarul 
Petru Bogdan Baksiş (1641) descrie şi el aşezarea 
oraşului „intre două râuri mari”, 260 de 
case, mănăstirea Sf. Paraschiva, Sf. Vineri, cu sate şi 


moşii, cu judecăţi nedrepte, şapte biserici parohiale, 80 
de case armenești, cu biserică de zid zugrăvită. în 1644, 
Marco Bandini scrie despre Roman ca despre „unul din 
oraşele cele mai frumoase, mari şi nobile din toată 
Moldova.” Pastorul Conrad Iacob Hiltebrand din 
Stettin (16561658) vede în oraş „clădiri destul de 
bune“. 

Însoţind pe tatăl său, patriarhul Macarie al 
Antiohiei, diaconul Paul de Alep vede şi descrie 
Romanul în timpul lui. La fel este descris de către 
Giovani Battista del Monte Santa Maria. Iar Gheorghe 
Ștefan ca „reşedinţa domnilor“; darurile oferite 
domnitorului, ospăţul şi sărbătoarea, pe episcopul 
Anastasie al II-lea îmbrăcat cu felonul Sf. loan Gură de 
Aur. Episcopia apare ca o „mănăstire minunată... 
clădire foarte frumoasă“, în oraş se află „multe hanuri 
frumoase“. Episcopul Dosoftei (viitorul mitropolit), 
cărturarul cunoscut prin Psaltirea pre versuri tocmită... 
(Uniev, Polonia, 1673), lucrată în cinci ani la Roman, 
unde păstoreşte între 1659 (sau 1660) şi iulie 1671, e 
descrisă subiectiv, episcopia, adaugă călătorul, „este 
cea mai de seamă din această țară. 

4. În secolul al XVIII-lea, geologul austriac 
Hacquet vede Romanul, cu „bisericile albe”, între 
„Câteva sute de case de lemn“ şi căruţa acoperită cu 
postav albastru, purtând crucea albă şi precedată de doi 
călăreţi, în care se află un arhimandrit”, care e, probabil, 
chiar episcopul de Roman. În acelaşi secol, medicul sas 
Andreas Wolf, înregistrând lunga sa petrecere în 
Moldova (1780-1797), descrie conventualul italian. 
Antonio Giorgioni, în 1689, relatează despre 
„dumnealui Mironaşcu“ (adică Miron Costin, n.n.) 
Teodosie Dubău şi Gavrilaş Miclescu şi rolul lor în 
relațiile cu generalul Federigo Veterani, mareşal 
locotenent al împăratului Leopold I. Tot în secolul al 
XVII-lea, francezul 
Philippe d'Avril (Voyage 
en Moldavie) relatează 
despre Nicolae Costin, 
tălmaci al său şi despre 
Miron Costin şi famila sa, 
siliţi să semneze tratatul 
secret şi Spitalul Sf. 
Spiridon, înfiinţat în 1787 
(prin transformarea de 
către egumenul Gherasim 
Putneanul a vechii 
infirmierii sau bolniţe de la 


| ` r " [] N Bi prea, 
i P 


i + Li 
ant + 

= 

4 


-P 

i. 

d. * k , 
E i 

[o 

Ul 


| y i 
Hs 
a 

d 





Biserica Precista Mare. 

5. În secolul al XIX-lea, englezul J. H. Skune, în 
1853, prezintă Romanul „cu 8 000 de locuitori”, „podit 
cu lemn, cu un han bunişor şi cu o remarcabilă biserică 
a Episcopiei”. Tot în 1853, filantropul Appert, 
înregistrează spitalul din 1787, cu 40 de paturi, cu un 
venit de 180.639 de lei, bine întreţinut, deşi pentru 
moment era închis, iar Ana de Carlowitz, în 1854, 


notează că „Piatra (Piatra Neamţ, n.n.), 
n-are caracter“, iar despre Roman 
afirmă că: „fără a fi prea mare”, este 
„mai regulat şi mai curat decât toate 
oraşele din Principate.” Francezul 
Adolphe d'Avril, slavistul, cumnat al 
scriitorului 4/. Odobescu, în 1869, vede 
în Roman o nuntă evreiască, din lumea bogată, cu 
invitaţii în franţuzeşte (reproduse de călător), cu 
multe doamne „groase cit turnul lui David” şi 
mâncându-se jambon. Cartea din 1888 a englezului 
W. Beaty Kingston, rezultat al cercetării situației 
evreilor în Principate, la 1874, descrie Romanul, 
unde elementul evreiesc se înfăţişează: „aşa că s- 
ar speria şi Londra de el.” Gândul care-l urmăreşte 
pe călător duce la următoarele concluzii : „Evreii în 
Moldo-Vlahia desigur au motive de plângere 
speciale, definite şi serioase, care strigau tare 
pentru o răpede lecuire, dar mi s-a părut că viața 
ţăranului român era o lungă jălanie (grievance)... 
Starea lui ar fi fost nesujferită (amiable) şi smerită. 
Copiii lui se sting fără îngrijire. La un sat dintre 
Ruginoasa şi Roman, în 1874, mor de difterie, din 
şaizeci de copii cincizeci Şi şapte“. 











II. Reporteri şi memorialişti (români) 


1. Wilhelm de Kotzebue (18131887), scriitor 
prezent patru decenii în Moldova, inclusiv la 
BăluşeştiRoman, unde se căsătoreşte (cu Aspazia 
Cantacuzino) şi unde locuieşte un timp, nu poate 
fi considerat doar un călător străin, aşa cum nu sînt 
considerați nici medicii Carol Davilla şi Iacob 
Cibrac (prezenți şi ei în Roman şi în împrejurimi, 
în 1865 şi 1859). Prieten al românilor, apreciat de 
Titu Maiorescu şi membru de onoare al Academiei 
Române, Wilhelm de Kotzebue a scris cărți de 
popularizare a românilor şi talentului lor creator, 
dar şi notele de călătorie intitulate Mănăstirile 
Moldaviei în Carpaţi, publicate de Kogălniceanu 
în Propăşirea (1844), cu subtitlul: „Din albumul 
unui neamt în Moldova”. In aceste note trăiesc un 
„pod imblător“ care „cu greutate se trage pe un 
odgon vechi”, „Siretul... râu mare, cu maluri 
deosebit de inalte, ...în stare chiar, în timpul cel 
mai secetos al anului să poarte şeice late”, apa 
Moldovei, care curge „nu departe de acest rău, 
într-un pat lat, răpide, bogată de prund, şi prin 
aceasta aducând aminte de originea sa 
muntoasă.” Oraşul Roman, aşezat „acolo unde 
limba între aceste două râuri se ascuţeşte”, „de 
departe seamănă mai mult a târg nemtesc decât 
moldovenesc”. Vedem clopotniţele „groase“, 
„câteva ziduri mari înalte” ale eugheniştilor 
(boierilor n.n.) înconjurate de livezi şi grădini. 
„Ulița mare”, cu tarabele deschise, cu 
mărunțişuri, cu negustori în negru, cu perciuni 
încrețiţi, ori bărboşi cu cojoace, care îl determină 

pe călător să se întrebe : „cine oare cumpără 
această ticăloasă marfă” evaluată în total la 
câțiva galbeni. Plastic descrise apar 
rachieriile şi cu simpatie se vorbeşte de firea 
paşnică a românului. In ianuarie 1838, e 
scrisă cea mai incisivă scrisoare a lui 
Negruzzi, ,,Vandalism”, care relevă 
dărâmarea zidurilor cetății de la confluența 
Moldovei cu Siretul, pentru a căuta comori, şi 
folosirea pietrei la „zidul Episcopiei şi a Precistei 
„Urme din risipurile cetății Smeredava ” apar şi în 
Scrisoarea I. Scrisoarea XVII (critică), din decembrie 
1844, elogiază poezia veacului lui Dosoftei (veac 
menționat eronat drept al XVI-lea, în loc de al XVII- 
lea, n.n.) „naivă şi fără pretenţii”, „moale şi netedă, nu 
aspră şi clotoroasă”. 

3. In anul 1849, prinţul Joan Gr. Chica, fiul lui 
Grigorie Alexandru Ghica, cel din urmă domnitor, al 
Moldovei (1549-1856) şi susținător entuziast al Unirii 
Principatelor, scrie „O călătorie în Carpaţi” (din care 
scriitorul Constantin Bostan, în ziarul ,„,Cehlăul” din 
Piatra Neamţ, reproduce fragmente, în 1989). Şi el 
relevă aşezarea Romanului la confluenţa Moldovei cu 
Siretul, descrie apa Moldovei, care „curge ...pe o vastă 
intindere, volburoasă, rostogolind pietre, copaci 
dezrădăcinaţi . Este apreciată înfăţişarea de „oraş 
nemțesc ” a Romanului, văzut de departe. Descrie apoi 
„tiparul naţional, ulița cea mare, care taie oraşul în 
toată lungimea lui, ...mărginită dintr-o parte şi dintr- 
alta cu o mulțime de grădini mici... în toate zilele este 
iarmaroc ”. De pe terasa palatului episcopal, prinţul se 
bucură de „o vedere minunată”, exclamând : „Nimic 
mai frumos decit scena desfăşurată sub ochii mei: 
Carpaţii bătrîni, ca un şerpe gigantic îşi desfăşurau 
= Cirligele lor măreţe pe o lungime 
~ ] farà margini... mai departe, ca un 

|  { uriaş, se ridica piramida 
"| Ceahlăului care întindea la drepata 
4 şi la stinga lungile sale 
=] ramificații...” 

4. Ion Ionescu de la Brad 
(1818, Roman- 1918, Brad, 
Roman), renumit paşoptist, 
academician, primul dr. în 
agronomie (român) de la Paris, economist, prieten al 
episcopului, academician (din 1870), Melchisedec 
Ștefănescu (romaşcan între 1879 şi 1892, când moare şi 
e înmormântat la Roman), scrie şi paginile intitulate 
„Viaţa mea de mine însumi”. 

In această lucrare autobiografică sunt evocate fuga 
lui de copil, călare, la Brad, la „tata moşu”, tatăl mamei 
sale, ori pedeapsa primită de la tatăl său, preotul Ion 
Isăcescu, atunci când urcă în vârful clopotniţei în 
construcţie a bisericii Sf. Neculai, din apropierea casei 
natale. Agronomul apare, apoi, întors de la învăţătură, 
din Franţa, visând să fie profesor la Academia 
Mihăileană ieşeană, unde învățase, dar ajuns „„văcar, 
ce-i drept mai mare peste ceilalți văcari”, la o moşie a 
domnitorului Mihail Sturza, care-l întreţinuse la studii. 

5. Romanul pe la 1854, când Grigore Alexandru 

Ghica fugise peste hotare şi austriecii ocupaseră 
Moldova, trăieşte în evocarea pe care medicul şi 
chimistul Constantin I. Istrati (1850, Roman- 1913) 
socialist şi luptător din 1877-1878, academician şi om 
politic, o face, în 1884, maestrului său, medicul Carol 
Davilla (1828-1884). Amintindu-şi şi de incendiul de 
la locuinţa natală, memorialistul descrie pe soldații 
„nemţi”, „beti, călări, descărcând puştile, zbierând ca 
sălbăticii şi alergând în fuga cailor, ca la manej, în 
jurul ogrăzii. Focul, strigătele, detunăturile armelor şi 
atitudinea obraznică a acestor husari alcătuiau un 
tablou care explică puterea cu care a rămas înfipt în 
creierul unui copil de 4 ani... A face ordine? a 
protesta ?... Cu cine? Cui?... Nu eram stăpâni pe 
nimic, toți erau stăpâni pe noi”. 

6. Unul dintre primii apărători ai „regionalismului 
cultural”, universitarul, geograful şi academicianul 
Simion Mehedinţi (1869, Soveja, 
Putna-1962), susține, în 1922 
(Năzuinţa, Craiova, nr. 1, aprilie), 
că nu se poate ajunge la o „unitate 
superioară” a moştenirii culturale 
„dacă fiecare tinut nu-şi dă 
seama de originalitatea sa, 
cultivând tot ce este ales 
(sublinierea autorului) şi 
caracteristic populaţiei din acea 
regiune”. Și îndeamnă „să ne lipim din tot sufletul de 
ceea ce este al nostru, în fiecare colț de tară”. Fostul 
elev al Seminarului Sf. Gheorghe din Roman, între anii 
1880 şi 1886, urmează el însuşi acest îndemn în 1839, 
când, alături de alţi foşti elevi romaşcani, evocă pe 
Melchisedec Ștefănescu (1823-1892), episcop, 
cărturar şi patriot, apreciat ca educator cu grija pentru 
disciplina, ținuta şi uniforma seminariştilor, pentru 
cunoaşterea muzicii apusene, pentru participarea 
„bătrânului cu privirea blindă ” la „,conţertele ” corului 
înfiintat de el. „Și mai de laudă“, continuă Simion 
Mehedinţi, „era biblioteca în care se găsea şi colecția 
revistei Isis (Natura), foarte ademenitoare pentru 
mintea unui copil de țară dorită să afle ceva despre 
viața plantelor şi a animalelor ”. Prin urmare, încheie 
memorialistul, „ceea ce începuse a întocmi pe atunci 
episcopul Melchisedec, ca bun educator ce era, a fost o 
caldă rază de soare, iar urmaşii trebuie Să-i fie 
recunoscători şi pentru atit”. 

7. Poeta şi prozatoarea Otilia Cazimir (1894, Cotu- 
Vameş, Roman - d. laşi 1967), 
strănepoată după tată a lui Jon 
Ionescu de la Brad şi a lui Neculai 
Ionescu, îi evocă pe aceştia la 
sfârşitul vieţii lor. Din spusele 
rudelor, aflase că cele 30 de pisici 
ale lui Jon Ionescu de la Brad urlau 
ŞI se tânguiau la scoaterea sicriului 
cu stăpânul lor. Neculai lonescu, 








„moşnegelul puţin la trup“, n-o înspăimântă pe 
fetiță. Memorialista deplânge arderea bibliotecii 
acestora de către ruşi în timpul Primului Război 
Mondial. Sunt vu în scrierile prozatoarei şi bunica 
„0 babă mărunţică şi oarbă” care o vedea pe fetiță 
pipăind-o şi tatăl, care pleacă pe jos la Bucureşti să 
dea examene la Şcoala Normală şi mitropolitul 
Iosif Naniescu, pe atunci profesor la această şcoală, 
care îl ajută pe Gheorghe Gavrilescu să ajungă 
învăţător şi căruia toţi îi sunt recunoscători, inclusiv 
autoarea, „mătuşica” ştirbă din povestirea „Nepotul 
meu, mitropolitul“. Paginile memorialistice ale 
Otiliei Cazimir sunt mult mai numeroase şi 
depăşesc valoarea unor memorii. 

8. Nicolae Iorga (1571-1940) (O viață de om 
aşa cum a fost, 1934), scrie despre debutul său, ca 
elev de 13 ani, în ziarul 
Românii (scos de unchiul 
după mamă, Emanoil 
Arghioropol), într-una din 
vacanţele mari, când şi 
lecturile presei sunt pentru el 
o noutate, iar malurile 
Moldovei, cu scaieţii şi 
prinsul „peştişorilor de aur“, 
ori primul contact cu pădurea, 
în trăsuri, până la Negreşti, nu 
pot fi uitate. Iorga evocă şi pe profesorul său de la 
bacalaureat, romaşcanul Petru Gh. Missir (1856- 
1929 Roman) „mijlocitorul cu însuşi Caragiale al 
debutului literar”, şi pe socialistul V G. Morțun 
(1860, Roman-1919, Broşteni-Roman,) cu prima 
ediție Eminescu cuprinzând şi proză (1890), cu 
„geniala risipă de suflet în care era o întreagă 
doctrină socialistă”, cu patriotismul său, „fost 
ministru liberal”, merge în campania din 1913, din 
Bulgaria, ca „sergent, deşi bolnav de inimă, în rând 
cu soldații si, cărora le era în materie de.. o 
adevărată providenţă“, în vreme ce alţii încurcând 
în mers trupa ce le fusese încredinţată, „se supărau 
pur şi simplu şi luau drumul de întors la Bucureşti”. 

9. Amintiri din copilărie şi adolescență din 
1911, apărute postum în Adevărul literar şi artistic 
(1937-1933) şi prefaţate încă din primul număr al 
revistei Şcoala nouă (15 iulie, 1889, Amintiri) ale 
lui Garabet Ibrăileanu (18701936), evocă pe 
părinții săi şi pierderea lor şi 
mărturiseşte mutaţiile afective 
produse de întâlnirea sa cu 
natura, cu oraşul şi cu iubirea. 
De la fereastra casei romaşcane 
vedea Ceahlăul, aici ridică 
| primul zmeu, la Poiana lui 
Iuraşcu cunoaşte natura, cu luna 
plină, cu pădurea, trecând 
adesea Siretul mare pe un pod 

umblător, pe furtună. Amintirile 
mărturisesc şi legătura organică a lui 
Ibrăileanu cu Romanul, căci, aflat la 
Bârlad, la liceu, el este mereu „cu gândul 
la lumea mea din Roman...la străzile 
mele, la felinarele mele de pe ulițele 
prietene din Roman, la figurile 
oamenilor din oraşul meu,.. Aş fi fost 
fericit peste măsură să văd pe cineva din Roman, 
oricine, un negustor, un birjar, o figură, în sfârşit de- 
acolo”. 

10. Eugen Herovanu (1874-1956), elev la 
Roman şi coleg cu romaşcanul B. Brănişteanu, 
ziaristul, evocă debutul lor în presă, ca directori, 
redactori şi colaboratori, cu două reviste, 
nepăstrate, trase la centigraf şi citite „cu sfinţenie” 
de colegii lor din clasa a IV-a. 

11. Cezar Petrescu (1892- 
1961), trăind copilăria şi tinereţea ca 
elev romaşcan, în Predoslovie la 
volumul Drumul cu plopi, evocă şi 
râul Moldova, cu lunca sa, cu 
lanurile de grâu de lângă maluri şi 
mai ales „drumul cu plopi mlădioşi 
şi subțirei”, de la Școala de 
Agricultură romaşcană din şoseaua 
națională, până spre Siret, chemarea 
acestui drum de-a lungul vieţii, înainte şi după 
moartea tatălui său, Dimitrie P. 
Petrescu (1560-1907). 

12. Regizorul Jean Mihail 
(1896, Hălăuceşti, Roman- 
1963), în volumul Filmul 
românesc de altădată, descrie 
sala cinematografului Brand, 
(cu mirosurile specifice) fiind 
în prelungirea berăriei Brand, 
„proiecționistul improvizat”, 
care impunea scenelor un 
„ritm propriu”, şi participarea unui public adus 
anume (ostaşi, de exemplu). 

Memorialistul evocă şi faptul că „reprezentația” 
nu începea, până când „oficialul”, adică prefectul, 
primarul ori procurorul, nu-şi făcea apariția”, ca şi 
proiecția filmului Războiul Independenţei, toate 
aspecte din primele decenii ale secolului al XX-lea. 

13. Pentru poetul şi muzicianul Virgil 
Gheorghiu (1903, Roman-l977), Romanul 
copilăriei şi al adolescenţei este un „oraș mititel, cu 
oameni de afaceri, totdeauna 
grăbiţi, cu somnul lung de după 
amiază, eu le cântam Sonata 
patetică pentru a-i trezi. Un 
orăşel cu ceasuri mari cit 
luna“.. Prezentându-se pe sine 
ca elev, premiant în şcoala 

Primară, în liceu „repetent de câteva ori“, 
memorialistul expune şi motivele: „pianul, 
scrisul şi podul cu cărți al mătuşii mele 
dinspre mamă aici era absorbit tot timpul 
meu”. Repetent l-a lăsat Actiu Hogaş, 
fiindcă, la un examen, a spus că diereza 
(termen lingvistic) e „un fel de 
deranjament de stomac.” 

14. Trecând prin ţinutul Romanului, George 
Călinescu (18991965) scrie, în 1958: „Perspectiva 
oraşului Roman e mirifică pe Siret. Parc frumos, 
oraşul dezamăgeşte grandoarea speranțelor'“. 

15. Geograful I. Simionescu (1873 1944) 
admiră valea Siretului „lărgită la 
Roman şi împrospătată cu apele 
Moldove”, orăşelul „curat“, poate 
cel mai plin de viaţă din tovarășii 
săi din valea Siretului, biserica 
episcopală, în care se crede, 
datorită picturilor icoanelor, „íin 
vreo biserică italiană din 
Renaştere” şi afirmă: „pajiştea 
verde, aşternută între chilii şi 
bisrică merită popas”. 

16. În 1963, Victor Kernbach ( 14 octombrie 
1923, Chişinău-d. 16 februarie 1995, București), în 
Lumini pe Strada Mare, descrie 
coşurile industriale ale 
Romanului „ca nişte lănci roşii”, 
evocă Strada Mare din oraş, 
„putin mai largă ” ca în alte oraşe 
moldoveneşti, dar care „pornise 
de la o vreme să se autodesfiinţeze 
treptat, luând-o inaintea 
demolatorilor”, strada Anton 
Pann, „zenitul proaspăt în funcţie 
de care se poate calcula răsăritul noii constelații 
urbane gravitând spre marile fabrici şi spre noul 
peisaj”. Reporterul ne cheamă în tânărul oraş 
Roman, „clădit de laminorişti, cărămidari, 
muncitori de la Uzina mecanică, de la Întreprinderea 
de prefabricate şi de la Fabrica de zahăr... 
Urmăreşte drumul cărămizu, „O Asirie dezgropată”, 
înregistrează dialoguri despre mule de kilometri de 
țeavă finită anual, ori pereţii de beton cu „miezul lor 
de cozonac cenușiu şi impenetrabil pentru dinţii 
carnivori ai gerului şi căldurii sau pentru cuțitul 
zgomotului”. 

















17. Lui Eugen Barbu (n. 20 
februarie 1924, Bucureşti - d. 7 
septembrie 1993, București) în 
1978, hala mare a uzinei I.M. 
Roman îi dă iluzia unui „câmp 
de fontă” în care creşteau 
„margarete de oţel”, iar 
pimioanele semi dințate sunt 





„crini albi de 700 de grade”. (Naturi inedite) 
„Acoperişul de sticlă albă, înalt de o sută de metri, şi 
cazanele uriaşe, negre, cu omizile văzute printr-o 
lupă colosală, la sudarea cărora lucrau nişte 
omuleți, luminaţi de flăcări sulfice”. 

18. Romanul lui Haralamb Zincă (n. 4 iulie 
1923, Roman d. 28 
decembrie 2008, București), 
Fiecare om cu clepsidra lui 
(1988), cuprinde, „intr-un 
amestec caleidoscopic, 
schimbând mereu, fără 
incetare, locul şi timpul 
acțiunii, întreaga biografie 
de până acum a scriitorului” 
(Valeriu Cristea) „Frumoasa 
livadă cuprinsă între Siret şi Moldova”, „dulcea 
livadă a Romanului”, văzută uneori din turnul 
bisericii episcopale, i-a fost lui Zincă leagăn al 
copilăriei până în 1933, când pleacă la Bucureşti, cu 
tatăl, ceaprazar şi „socialist, şi încă unul cu 
lavalieră”, „liber cugetător“ şi „om integru“, cu 
mama, care „după fiecare accident, revenea la viaţă 
cu o vitalitate surprinzătoare”, cu cei trei frați şi 
surori. Trăiesc în Roman între anii 1940-1945, când 
fostul ucenic de frizerie bucureştean ajunge 
colhoznic în Uzbekistan şi transmisionist în armata 
sovietică, luptând în Lituania şi Prusia Orientală, 
până la eliberarea Konigsbergului. 

19. Un reporter din 1988, Mihai Dumitriu (n. 
1925, Roman), în volumul Vârsta metamorfozelor, 
include şi trei reportaje care evocă pe Profesorii 
noştri, adică ai săi şi ai colegilor, în frunte cu istoricul 
literar Alexandru Epure (1888, Hociungi, fostul judeţ 
Roman -1951, Roman). Renaşterile Romanului, cu 
noile sale clădiri cu 4-9 nivele, cu casa natală a 
marelui dirijor Sergiu Celibidache (n. 1912-Roman), 
cu locuri vechi şi noi de popas, ca şi pe 25 dintre 
colegii săi de liceu (seria 1944) în frunte cu inginerul 
chimist Joan I. Uscatu, profesorul şi criticul de artă 
Gh. A. M. Ciobanu şi inginerul şi profesorul Victor 
Lozinschi, organizatorii deselor întâlniri ale acestei 
serii (Emotii la Roman Vodă). 

majoritară, de-alungul timpurilor s-au aşezat etnici 
minoritari, precum: armeni, evrei, greci, saşi, maghiari, 
ruşi — lipoveni, etc. Relațiile acestora cu populația 
majoritară au fost de frățietate, fiind uniţi cu toții la bine şi 
la greu, contribuind, cu posibilitățile specifice, la 
dezvoltarea oraşului. Primii evrei s-au stabilit la Roman în 
urmă cu 600 de ani, în timpul domnitorului Alexandru cel 
Bun!" . Au venit din proprie iniţiativă, de unde nu se 
simțeau în siguranță (Rusia, Ucraina, Polonia, regiunea 
Galiţia mai ales) sau au răspuns invitaţiei unor domnitori 
moldoveni, dornici să întemeieze târguri, să dezvolte 
meşteşugurile şi negoţul, de pe urma cărora să încaseze 
dările de care visteria ţării avea nevoie. 

Numărul evreilor romaşcani a crescut continuu, până la 
cel de-al doilea război mondial, a descrescut apoi 
semnificativ şi rapid, cauzele fiind decesele numeroase şi 
emigrările masive în Israel, în etape succesive. 
Documentele menționează existenţa la Roman, în 1774, a 
14 capi de familie evrei, un număr de 74 în anul 1803 şi 
104 în anul 1820. Catagrafiile epocii şi statisticile 
moderne au înregistrat oficial 6432 evrei în anul 1900 
(reprezentând 39,4 % din totalul populaţiei oraşului), 
6035 în anul 1910 (29,9%), 6485 în 1942 (24,8 %). În anul 
1945 au fost înregistrați 7900 de evrei (19,6 %), fiind 
incluşi aici cei reveniți de la muncile obligatorii din 
diferite localități din ţară, cei strămutați din satele 
învecinate, cei reîntorşi din Transnistria şi numeroşi evrei 
veniţi din Tg. Frumos, Tg. Neamţ, Paşcani, etc, precum şi 
câţiva evrei rămaşi aici din rândurile Armatei Sovietice. 

După 1945, numărul evreilor romaşcani va fi în 
continuă scădere: 683 în 1964 (0,21 %), 148 în 1989 (0,17 
%), 45 în 2008 (0,05 %). Astăzi trăiesc la Roman un număr 
de 38 evrei, reprezentând 0,03 % din totalul populației. 
Demne de a fi menționate sunt următoarele: ultima naştere 
a avut loc în anul 2009, ultima bar miţva (majoratul 
religios la băieți) — în anul 2005, ultima cununie religioasă 
— în 1991 şi 5 decese înregistrate în perioada 2005 — 2010. 











S-a afirmat despre evreii romaşcani (ca şi de aiurea) că au 

fost mai ales negustori. Realitatea este mult mai complexă 
şi statisticile confirmă afirmaţia noastră. În 1845, 
populația oraşului era de 2355 de suflete, din care 584 de 
evrei. Ocupațiile acestora erau: negustori — 247, meseriaşi 
de tot felul —229.! În anul 1900 au fost înregistraţi 842 de 
meseriaşi evrei, din care: cizmari — 119, croitori — 91, 
cusătorese — 82, lemnari — 35, brutari — 30, tipografi — 20, 
covrigari — 20, dogari — 13, zugravi — 10, ceasornicari — 12, 
etc. i. În 1882, Iosef Grunberg din Roman primea 
Medalia de bronz pentru calitatea cărămizilor produse. Cu 
prilejul Expoziţiei Jubiliare Naţionale din 1906, evreii din 
Roman au fost premiaţi pentru producerea, 
comercializarea şi industrializarea diferitelor produse 
agricole. De exemplu, lancu Gros a fost distins atunci cu 
titlul de Cavaler al Ordinului Steaua României şi Meritul 
Comercial, clasa I. Evreii romaşcani au contribuit la 
dezvoltarea industriei locale, întemeind ateliere, fabrici 
diferite, din care menționăm: atelier de tăbăcărie — 
Maiersohn, turnătoria Ferometal — Davidovici, Moara 
Comercială Moldova — Rohrlich, Fabrica de uleiuri 
vegetale — Grunberg, Fabrica de bomboane şi marmeladă 
— Ghelberg, Fabrica de piele şi talpă — Rozenberg, Fabrica 
de săpun Luceafărul — Margulius, Fabrica de articole 
turnate şi presate Leul — Saider, Fabrica de articole din 
sârmă Vulturul — Leibovici, Fabrica de articole din tablă 
Fierul — Kendler, Fabrica de articole din sârmă Gloria — 
Rosen, Fabrica de teracotă — Blecher, etc." În anul 1926, 
preşedinte al Sfatului Negustoresc al oraşului a fost 
Solomon Singer. În 1927, Secţia industrială a Camerei de 
Comerţ şi Industrie locală avea în componenţă pe S. Aizic, 
I. Bring şi J. Goldenberg. În 1937, industriaşul Bernhard 
Rohrlich a fost ales drept unul dintre vicepreşedinţii 
naționali ai Secţiei Industriale a Camerei de Comerţ şi 
Industrie.[6] Studiind documentele, păstrate în Arhiva 
Comunităţii am putut constata că în 1942, ocupațiile 
evreilor romaşcani erau foarte diferite. lată: administrator 
de pădure — 2, antreprenor — 1, birjar — 62, boiangiu — 5, 
brutar — 13, cadre didactice — 32, ceaprazar — 4, chelner — 
14, ceasornicar — 8, cizmar — 36, coafor — 13, cojocar- 16, 
comercianţi — 83, contabil — 15, covrigar-— 18, croitor— 68, 
croitoreasă — 43, curelar — 13, dentist — 11, dogar — 8, 
farmacist — 13, fotograf — 9, frizer — 23, funcţionar — 64, 
haham — 5, inginer — 4, lăcătuş mecanic — 18, lenjereasă — 
12, măcelar — 11, medic — 18, modistă — 5, muncitor zilier 
— 96, oficiant sanitar — 1, pălărier — 1, potcovar — 4, rabin — 
4, richtuitor — 5, săpunar — 2, sticlar — 1, sifonar — 2, şofer — 
3, tapiţer — 8, tăbăcar — 2, tâmplar — 14, telal — 3, tinichigiu 
— 17, tipografi — 25, ucenic în diferite domenii — 45, 
vânzător ambulant — 7, vopsitor — 6, vidanjor — 1, 
vulcanizator-— 2, pensionari — 11 (din care 2 militari), etc. 





Astăzi trăiesc la Roman 38 de evrei, în 
majoritate pensionari. Activi sunt: 4 ingineri, 2 
medici, 1 asistent medical, 1 mecanic auto, 3 
studenţi, 4 elevi. Din obştea evreilor romaşcani 
s-au ridicat numeroase personalități, intelectuali 
cu pregătire temeinică, renumiți pentru 
activitățile desfăşurate, apreciați pe plan local, 
național şi chiar universal. Menţionez aici pe următorii: 
pedagogul Suchard Rivenzon, profesorul Zicman Feider, 
ajuns universitar la laşi, ziariştii B. Brănişteanu, F. Brunea 
Fox, cineastul Jean Mihail, actorul Sandu Sticlaru, 
regizorul Hero Lupescu, compozitorul Richard Stein, 
artistul plastic Sandu Darie (Haymovici) ajuns în Cuba, 
arhitect Marcel Locar, scriitorii Max Blecher, Haralamb 
Zincă, Solo Har Herescu (Israel), traducătoarea Antoaneta 
Ralian, doctor Iosef Fux (Bucureşti şi Israel), esteticianul 
Andrei Strihan (Bucureşti şi Israel) şi mulţi alții. Încetul cu 
încetul, evreii romaşcani vor dispărea cu toții, va rămâne 
doar amintirea lor, mai cu seamă contribuţia la dezvoltarea 











Ioana Maria Valentina Lambrino, cunoscută ca Zizi Lambrino 
(N. 3 octombrie 1898, Roman - d. 27 martie 1953, Neuilly) a 
fost prima soție a principelui Carol II al României. 





escendentă a unei vechi familii aristocratice, Zizi 
cra fiica generalului român Constantin Lambrino și a 
Euphrosinei Alcaz. În timpul primului război mondial, 
Carol al II-lea, în uniformă de ofiţer 
rus, a părăsit la 27 august/9 septembrie 
1918 unitatea militară (aflată la Târgu 
Neamţ), al cărei comandant era, și, 
patru zile mai târziu, a plecat la Odessa 
împreună cu Zizi Lambrino. Căsătoria 
lor a însemnat încălcarea Statutului 
Casei Regale, care prevedea căsătoria 
membrilor casei regale a României 
numai cu persoane din alte case regale. Regele Ferdinand 
a ezitat să aplice o pedeapsă fermă. A dispus însă la 9/22 
septembrie ţinerea lui Carol timp de 75 de zile în stare de 
arest la mănăstirea Horaiţa (judeţul Neamţ). Printr-o 
sentință controversată din 8 ianuarie 1919, tribunalul Ilfov 
a anulat căsătoria. Relaţia lor a continuat însă, iar la 8 
august anul următor li s-a născut fiul Mircea Grigore 
Lambrino (nelegitim, fiind născut după anularea 
căsătoriei și nerecunoscut de Carol). Principele Carol a 




















oraşului şi amintirea bunei conviețuiri cu populaţia 
majoritară şi cu celelalte minorităţi etnice. Ca o 
recunoaştere a meritelor unui evreu romaşcan, care face 
cinste oraşului, autoritățile locale au acordat scriitorului 
Max Blecher titlul de Cetățean de onoare al oraşului, ceea 
ce este o mândrie pentru etnicii evrei. 

Note: 

[1] Melchisedec Ştefănescu, Chronica Romanului şi a Episcopiei de Roman, Muşatinia, 
Roman, 2008, p. 92—94 

[2] xxx, Istoria oraşului Roman, Roman, 1992, p. 58 — 59 şi 265-268 

[3] Gheorghe Platon, Populaţşa evreiască din târgurile şi oraşele Moldovei la mijlocul 
secolului XIX, în "Studia et Acta Historiae Iudaeorum Romaniae”, III, Hasefer, Bucureşti, 
2004, p. 160-190 

[4] A. Eliezer, Pinchasul Comunităţii Evreilor din Roman, în "Revista Cultului Mozaic”, nr. 
98/1963, 100 şi 103/1964 

[5] xxx, Istoria oraşului Roman, Roman, 1992, p.265—268 

[6] xxx, Contribuţia evreilor din România la cultură şi civilizaţie, ed. de Federaţia 


Comunităţilor Evreieşti din România, Hasefer, Bucureşti, 2004, p. 694 — 697 


„Acum 95 
de ani 


fost trimis de tatăl său, regele Ferdinand într-o călătorie în 
jurul lumii, pentru „a o uita” pe Zizi. 

În 1921, după căsătoria lui Carol cu 
prințesa Elena a Greciei, Zizi s-a stabilit, 
la insistența autorităților române, la 
Neuilly, în Franța, într-o vilă cumpărată 
pentru ca. A fost creditată de familia 
regală din România cu o rentă anuală de 
110.000 franci. Câţiva ani mai târziu, 
după ce în septembrie 1940 Carol al Il- 
lea a renunţat a doua oară la tron, Zizi 
Lambrino l-a 
acționat în justiţie fără succes. 

După cel de-al doilea război 
mondial, odată cu abolirea monarhiei 
în România, fără susținerea 
financiară din partea casei regale, 
situația lui Zizi Lambrino s-a 
înrăutățit. 

S-a stins din viaţă la 11 martie 
1953 la Neuilly, cu o săptămână 
înainte de moartea lui Carol al II-lea. 

lecat dintre noi la 3 iunie 
2009, Dumitru Irimia ar fi împlinit 74 de ani la 21 
octombrie 2013. 

Era în el o exactitate esențială, intransigentă, care 
dă fiecărui cuvânt un preț aparte. Au invocat-o cei 
care, la căpătâiul său, mai deunăzi, şi-au luat rămas 
bun de la unul din întemeietorii studiilor de anvergură 
asupra limbajului eminescian, asupra moştenirii 
eminesciene. Li se devotase cu o rigoare nedomolită, 
punând laolaltă informații filologice foarte acut 
specializate şi în acelaşi timp o dorinţă, deloc comună, 
de a depăşi tot ceea ce este finitudine stearpă, tot ce 
poate să aplatizeze cercetarea. Diogene Laerţiu, 
pomenit şi în Adela lui Ibrăileanu, tezaur de vivace 
anecdote, pretindea, despre Epicur, că s-a făcut filosof 
pentru că era nemulțumit de ceea ce i se părea 
insuficient în explicaţiile grămăticilor. Voia să ştie mai 
mult despre haosul la Hesiod, de pildă, şi filologii nu-i 
dădeau explicaţii satisfăcătoare. Filologia nu poate 
explica totul, dar trebuie să cate spre înălțimi, „care să 
dezmărginească”. Expresia, din vocabularul 
profesorului Irimia, traduce un demers responsabil, la 
acela care, cu o dragoste şi totodată cu o aplicaţie plină 
de fervoare, s-a ocupat, ani de-a rândul, de imensele 
resurse proprii cugetului eminescian. Ecuaţie majoră, 
încordând subiacent înaintarea, metodologia 
practicată de savantul ieşean o proclama explicit, de 
pildă în preliminariile la reeditarea biografiei 
eminesciene a doamnei Zoe Dumitrescu-Buşulenga. 
O variantă din elaborările Glossei, citată acolo 
„Timpul care bate-n stele, / Bate pulsul şi în tine” ne 
raportează fabulos faţă de ființa lumii. Astfel, 
problema identității pe care o pune studiul limbajului, 
la profesorul Irimia, depăşeşte cu mult ordinea 
ontogenetică şi ne aruncă în nişte radicale „straturi de 
adâncime”: adâncimea limbii, dar adâncime, totodată, 
a situării noastre ontologice. S-a arătat ochilor noştri, 
în ultimele săptămâni la Paris, cu ocazia unei expoziţii 
semnificative, o desfăşurare de opere ale vizionarului 
William Blake, romanticul britanic, exaltând, pe bază 
de amintiri michelangioleşti, între teribil şi sublim, 
ipostaza creatorului. Imagine emblematică, Uriașul 
zilelor, ca dintr-un hublou dintr-o stranie navă 
universală, înconjurată de nori în mişcare, bătută de 


Dumitru Irimia: 


Dumitru Irimia 
sau Morala şi adevărul limbii 

vânturi cosmice, se apleacă să măsoare 

lumea, cu un uriaş compas. Tradiția 

aceasta, a demiurgului simțind nevoia să se aplece 
exact şi eficient asupra lucrurilor, asupra universului 
care se aşterne sub privirea sa, apare şi în alte efigii, 
Newton însuşi e redevabil, la William Blake, unei 
atare posturi. Figurat ca o întruchipare neoclasică, el 
se apleacă mult înainte, mereu cu compasul în mână, 
asupra unei lungi derulări manuscrise, care adună în 
sine, metonimic, curgerea fără de sfârşit a lumii. Mi se 
pare că ideea acestui „strat de adâncime”, care ne 
obligă şi ne fascinează, în preocupările şi în legatul 
profesorului Irimia, ţine de o asemenea largă viziune. 
El a format elevi, le-a insuflat o iscoditoare ambiţie, 
încât întoarcerea spre paradigmele creativităţii 
româneşti, după exemplul său, va continua, desigur, 
să dea roade. Importante îmi apar această atitudine 
curajoasă, această întoarcere către tot ceea ce poate 
însemna reviviscență tonică în marele patrimoniu. 
Era o inscripție în antichitate, pe tabletele de aur 
orphice de la Thourioi, de pe meleagurile din Magna 
Graecia, care, în numele celor păşind dincolo, mânaţi 
de o sete mistuitoare, cerea patetic apa cea răcoroasă 
din Lacul Memoriei. Aşa trebuie să înţelegem 
memoria, ca o izvorâre necontenită de puteri, pentru 
ceea ce avem a întreprinde, nu doar fiecare dintre noi 
ca ins, izolat, ci toţi laolaltă, ca o comunitate care să-şi 
merite numele. Acesta este, cred, un îndemn de 
căpetenie pe care ni l-a lăsat Dumitru Irimia: 
îndemnul fertil al actiunii sale pentru că a fost un om 
al faptei perseverente, nu numai al demersului 
speculativ. 

Funcţiona în proiectele sale ceva care nu-i reductibil 
la neputinta locvace răspândită şi la noi, impulsionată 
de exemple internaționale Uniunea Europeană şi 
altele, când a făuri proiecte devine lesne un substitut 
uzurpator al faptei însăşi. Din contra, profesorul 
Irimia asocia, de nedespărțit, îndrăzneala proiectului 
şi plenitudinea faptei. Suntem aici, sunt şi alţi câțiva 
care au beneficiat de acest generos echilibru, în 
inițiativa pe care, la Mănăstirea Putna, ne-am îngăduit 
să o luăm, cinstind amintirea maicii Benedicta, Zoe 
Dumitrescu-Buşulenga, şi contribuind şi noi, cu toată 
modestia, la o pioasă atitudine de reverență față de 


Născut la 21 octombrie 1939, la Roman, jud. Neamţ se stinge din viaţa la 3 iulie 2009, Iaşi 


- 1956: Absolvent al Liceului teoretic Roman Vodă, Roman; 


-1956-1957: Bibliotecar al Bibliotecii Comunale Văleni- Neamţ 


-1962: Absolvent al Facultăţii de Filologie a Universităţii “Al. I. Cuza” din laşi, Secția “Limba şi Literatura Română ” cu 


lucrarea de diplomă “Concepţia lui Eminescu despre artă”; 


-1976: Doctor în Filologie, cu teza “Limbajul poetic eminescian ” (conducător doctorat: prof.dr.doc. Gavril Istrate). 

geniul care ne rezumă cel mai bine fiinţa, 
față de Eminescu. 

Îi aparținea profesorului Irimia o 
capacitate de precizie, dibace în a integra 
până şi autoironia. Discreţia lui - nu-i 
plăcea nicicum să se afle despre 
suferințele sale - discreţia aceasta îţi aduce 
în minte vorba unui poet contemporan, Nichita 
Stănescu, „poetul ca şi soldatul nu are viaţă 
personală”; dar asta nu din uscăciune, ci dimpotrivă, 
pentru că a contopit-o aşa de trainic cu opera sa, cu 
această devoțiune faţă de corpul culturii naţionale şi 
de identitatea națională, încât, exhibînd-o, 1 s-ar fi 
părut o paradă inutilă, o retorică prezumpţioasă, care 
n-avea ce căuta în raporturile sale cu lumea. Nu şi-a 
amenajat despărțirea de noi cu gesturi spectaculare ca 
atâția alții, din cei mari ai Antichității până astăzi, aş 
spune chiar că a izbutit să proteguie, în transparenţa 
reflexiunii sale, un fel de zare a unei singurătăţi care 
să potenţeze nobil tot ceea ce el avea încă de oferit şi 
tot ceea ce datora oamenilor. Va trebui să învăţăm a 
face cunoscute asemenea virtuţi. 

Nu se înşela deloc doamna sa, Cristina, atunci 
când îmi semnala, pentru valoarea lor premonitorie, 
pasaje dintr-un text apărut în 1995, în Dacia literară, 
având ca obiect „sfâşierea unei ființe umane”, acut 
sensibilă, aceea a lui M. Blecher, asaltată de un morb 
neiertător. „Tăcerea asupra bolii era, fără îndoială, un 
scut împotriva bolii”, gândea profesorul. „Cuvântul 
vorbit ar fi fost interjecțional-mimetic”, faţă de starea 
în care se zbate făptura suferindă. In schimb, admitea 
exegetul, la ceea ce îndură astfel fiinţa supliciată, 
„cuvântul scris” avea şanse mai adânci de acces şi de 











prof. Dumitru Irimia 





captură mai pătrunzătoare. „Cuvântul scris” 1 se 
părea profesorului „cuvântul care creează, care apără 
creând sensuri sau numai căutând sensuri”; 
integrând, prin transcendere, sfâşierile umanului în 
general. De la romanul lui M. Blecher, Întâmplări în 
irealitatea imediată, comentariul săvârşea ca un pas 
înspre mântuință, invocând tocmai un dictum 
eminescian: „„Durerea cea mai crudă, cea mai mare/ 
Aflând o formă, află uşurare”. Reterinţa la funcţia 
cathartică a actului poetic, impersonal fixată în atare 
versuri, deschidea acolada unei sesizări perpetuu 
vitale; oricât de dureroase, încercările aprige 
găsindu-se consolator prinse în rigoarea expresiei. 

O fotografie făcută în ambianţă venetă, la Burano, 
îl surprindea pe profesorul Irimia cu ochiu spre înalt, 
parcă adulmecând un apel enigmatic. Deasupra 
creştetului său e suspendată şi ne pironeşte, cu 
mesajul ei curios, o inscripție bună pentru răscruci 
metafizice: Calle della Providenza. Retorica se 
împerechează ades, în Italia, cu nuditatea dezarmantă 
a datelor curente. Edilii Peninsulei nu ostenesc în a 
nemuri, prin inscripții focoase pe lespezi de 
marmură, locul unde a poposit fie şi o noapte un poet 
respectabil. Profesorul, care iubea Italia şi-i meditase 
comprehensiv elanurile de cunoaştere şi împlinire, ar 
merita să aibă parte şi el, de asemenea demne 
menţiuni. Sunt convins că una din celebrările care se 
cuvin destul de curând efectuate va fi la Veneţia, unde 
el şi-a dat fericit măsura, pe plan ştiinţific şi 
pedagogic. 

Unui dascăl nealterat de permisivităţi, la care 
orice intervenţie fără noimă se dovedea 
contraproductivă, vreun dezamăgit al acestor cauze 
pierdute se va fi răzbunat spunându-i cu obidă 
„cuiul”. Anecdoticul, parazitar şi când se crede 
astuțios, agăţat de o verticală oricât de francă, eu nu 
mă împiedic să-l conduc înspre alte măsuri, legitim 
echitabile. Nu uit, din însemnările târzii ale lui 
Ehrenburg, această analogie, referitoare la un talent 
onest ca N. Tihonov. În ierarhia lui morală scria 
memorialistul, peste dezastre şi căderi nemiloase, un 
poem de tinereţe închipuia nişte oameni atât de tari, 
încât din ei se puteau face cuie: devenind - explică 
Ehrenburg suprem rezistenți la uzura timpului, de un 
incorigibil şi trist optimism... 

Magistrului neînduplecat, căruia îi evocăm aici 
prezenţa, nu-i erau totuşi străine mişcări altcum 
disponibile, contrariind aşteptările rigide. Într-o altă 
mărturie fotografică, animația destinsă a unui 
amfiteatru, când se încheie o dezbatere, îl are în 
mijloc, în picioare, s-ar spune în postură de 
seminarizat căci acceptase convenția unui joc invers, 
unde cei care interogau erau studenţii: la Iaşi, în 2003, 
asemenea răsturnare voioasă, el o întâmpina amuzat, 
aproape cu un zâmbet de tandră vinovăţie. 

Dacă nevoile comunicării pot impune o anume 


ageră tranzitivitate discursului, Dumitru Irimia nu-i 
jertfea totuşi lăuntrul auster, oricât de abrupt, al 
mesajului. intind, înainte de toate, conspectul 
integru al ideii, îl făcea emergent până şi în discuţii 
ce păreau mai capricios spontane, dar aveau atingere 
cu termeni fundamentali şi zone nevralgice ale 
expresiei. Îl regăsesc astfel activ, în ediţia Caietelor 
de la Putna, dedicată întâlnirii noastre din 2008, 
purtând asupra tensiunii dintre etic şi estetic: 
niciodată désemparé, mereu treaz la tot ce putea 
salubriza conceptele aduse în discuţie. Îl ajuta 
misiunea pe care şi-o fixase, tenace logodit cu tainele 
laboratorului eminescian; în numele ei, refuza 
drastic, drept o înjosire, supoziţia că limbajul ar fi 
amoral. 

Nu era loc, în această stilistică, pentru 
ambiguităţi care să balanseze temător gândirea, după 
un carusel al conotaţiilor fără vlagă. 

Îmi amintesc, eram în prelungirea unor 
comunicări interesante, încrucişam opinii, în 
orizontul deschis de expresivitatea eminesciană, 
părintele profesor Gh. Popa, prorectorul 
Universităţii ieşene, Bruno Mazzoni, responsabil al 
Departamentului de Limbi romanice de la Pisa, 
Decan acum la acest străvechi aşezământ academic, 
Teodora Stanciu, de asemeni, care a conceput 
îndrăzneţ o emisiune radiofonică de continuitate, 
urmărind coerent raporturile între etic şi estetic. 
Comentariile ne erau mai degrabă convergente, 
vizau o axiologie care să reunească superior Binele şi 
Frumosul. 

În căutarea unui pivot vrednic de atare năzuințe, 
Dumitru Irimia nu se rezema pe vreun arbitraj cu 
efecte compozite; la el, din contra, râvna 
investigatoare implica, frontal şi neted, o fidelitate 
opțională, un exerciţiu de volițiune, menit să-l 
conducă din nou, spre a coincide reiterat cu bogăţiile 
miezului de înțelesuri care se cheamă Eminescu. 
Culese din acest plonjon incomparabil, evidenţele, 
limpede interogate, se constituiau în nişte versante 
cu statut ontologic distinct. 

Ceea ce ar fi putut trece drept hazard în 
metamorfozele creației se dovedea alegere cu o 
intenționalitate precisă, participând funcțional, la o 
construcţie fără scădere. 

Hieratismul repetitiv din Luceafărul înălță etaje 
de metafizică trăită exemplar, termenii cheie erau 
semnale marcând ineluctabil condiţia, când fatal 
umană, când ilimitat cosmică, a personajelor. 
Instrumentul semantic care să definească lumea 
transcendentului este cuvântul, transpoziţie gravă a 
Logos-ului, sublim identificat cu Domnul în 
Evanghelia lui loan. 

De aceea dialogul Hyperion-Demiurg îl are în 
centrul său (Tu ești cuvântul meu dintâi), ca o 
exigentă imperioasă, ca o garanţie că se împărtăşesc 


din absolut, în schimb, dialogul fata de 
împărat Luceafăr nu are acces la cuvânt, 
rămâne la nivelul „uman” şi „prea uman” 
al contingentului, şi ceea ce mânuieşte el 
este vorba: „Nu caut vorbe pe ales”. Cum 
sublinia Dumitru Irimia, nu există în 
niciuna din variante şi sunt 20 de variante, 
o încercare a termenului cuvânt în limbajul fetei de 
împărat. 

Confruntarea cu alte limbi romanice, unde 
ctimonul latin care a dat la noi cuvânt a căpătat direct 
o pondere de reculegere religioasă, devenind 
convento, spațiu al recluziunii monastice, confirmă 
o atare aderenţă fermă la o morală inerentă, pe care 
profesorului îi plăcea s-o releve în sistemul limbii. 
Simplificând, pentru o înţelegere imediată, vom 
spune, deci, despre cuvânt, rezuma el, că este 
„unitatea care înseamnă asta şi asta, plus sacru”; 
„despre vorbă nu putem spune plus sacrii, căci ne- 
ar dezminţi practica însăşi a graiului.” 

lar când discuţia noastră a luat în considerare 
raportul dintre parabolă şi palavră, cu inevitabila 
desacralizare pe care a putut-o opera această filiație 
şi acest traiect descendent al ficțiunii, profesoral 
explica simetric: „una e să ai un imaginar cu plus şi 
alta este să ai un imaginar cu minus”. 

Azi, când trăim o criză amenințătoare, de 
dimensiuni planetare, un sociolog notoriu ca Edgar 
Morin nu încetează să ne spună că este de datoria 
noastră de a „locui poetic pământul”, de a nu ne 
pierde în himere ineficiente, propunându-ne, 
dimpotrivă, să scoatem la iveală grăuntele de lumină 
al unei mari bogății antropologice. 

În sensul acesta, profesorul de la laşi, cu 
sobrietatea sa inalterabilă, părea totuşi gata, în orice 
clipă, să ne transmită o atare secretă radioactivitate 
care să ne încarce sufletele pe o dimensiune etică, nu 
numai culturală. 

Ne rămân de povestit lucruri de seamă, ce ne stau 
aproape, tot ceea ce, bunăoară, acest savant inflexubil 
a făcut în lunile din urmă, când se găsea lovit de 
boală, pentru a continua ceea ce realizăm noi la 
Putna, nişte colocvii anuale, de o loială decenţă, şi, 
cu precădere, o muncă de editor pe care el a început-o 
şi a ilustrat-o sagace, în jurul lui Eminescu, 
mobilizând o aleasă aptitudine a nuanţței şi a 
distincţiilor subtile. 

În reuşitele sale sunt lucruri care se vor degaja 
treptat, o perenitate dinamică, de neconfundat. 

Un ilustru orientalist, Louis Massignon, spunea 
că, evocându-le, trebuie să apucăm lucrările „pe axa 
naşterii lor. Gândindu-ne cu gratitudine la profesorul 
Dumitru Irimia, să-i slujim amintirea în perspectiva 
unei asemenea germinaţii intelectuale, salubru 
refuzându-se poncifelor, destoinic dispreţuind 
complezenţele! 

în arhitectură - 


ocar Marcel, cu numele inițial Locar A. 
Moses, a pornit din aceste locuri spre a străluci 
prin talent, profesionalism şi pasiune, într-o 
ramură de sinteză între artă, ştiinţă şi tehnică - arhitectura. 
Arhitectul şi profesorul Marcel Locar se înscrie în rândurile 
celor mai renumiți arhitecţi modernişti din România, care a 
răspândit şi dezvoltat ideile mişcării moderne în 
arhitectură, în condițiile în care potenţialul economic şi 
politic al ţării a crescut vertiginos după formarea Statului 
Naţional Unitar, în 1918. Societatea dornică de progres, 
deschisă spre emancipare, spre noua civilizaţie a sec. XX,.a 
creat un mediu favorabil tinerei generații de arhitecți de a se 
racorda puternic la mişcările culturale de avangardă 
europene, contribuind prin aportul ei la realizarea unei 
arhitecturi comparabile cu creațiile de referință universale. 
Modernismul românesc a încercat să sintetizeze, sub 
semnul pragmatic al aplicabilității imediate, diverse 
tendințe ale Mişcării Moderne (Bauhaus, Art-Deco, 
Constructivism, Expresionism etc.) într-o arhitectură 
elegantă, fără caracter experimental prin folosirea de 
materiale de bună calitate care a asigurat construcțiilor o 
bună rezistenţă în timp. 

Lucrările lui Marcel Iancu, Horia Creangă, Petre 
Antonescu, Duiliu Marcu, Octav Doicescu, George Matei 
Cantacuzino, Arghir Culina, Marcel Locar, impresionante 
de la început prin maturitatea gândirii, prin forţa lor de 
creaţie bine stăpânită, sunt mărturia unei epoci de emulaţie 
artistică şi constructivă, unei valoroase colecții de vile şi 
imobile moderniste, private şi edificii publice, concentrate 
în ansambluri coerente, relativ unitare, pe care o are 
Bucureştiul. 

La Roman a văzut pentru prima dată lumina zilei, în 
1902. Şi tot aici a absolvit şcoala primară şi cursurile 
liceale, făcând parte din prima promoţie de absolvenţi ai 
Liceului de băieţi „Roman Vodă” (1922), după care 
urmează studiile superioare de arhitectură din Bucureşti 
(1927). După o perioadă de practică în proiectare şi studii 
prin călătorii în străinătate, din anul 1931 îşi începe 
activitatea independent. Între 1941-1942 lucrează la 
Serviciul Arhitectură a Primăriei Municipiului Bucureşti şi 
la C.F.R. 

Între anii 1948-1969 a fost profesor la Institutul de 
Arhitectură „Ion Mincu”, unde desfăşoară pe lângă munca 
de formare a noi generaţii de arhitecţi şi o bogată activitate 
ştiinţifică. Pentru o perioadă, în 1951 este numit director al 
Institutului de Proiectări al Ministerului Construcţiilor, iar 
din 1952 şi până în 1969 a fost membru al Comitetului de 
Stat pentru Arhitectură şi Construcţii, la care se adaugă 
calitatea de expert, delegat în Comitetul pentru Locuinţe a 
Comisiei Economice ONU pentru Europa. Ca delegat peste 
hotare din partea diferitelor instituţii, Marcel Locar a vizitat 
în repetate rânduri 19 ţări din Europa, Asia şi America de 
Nord avizând proiecte şi fiind consultat ca expert în 
problema locuinţelor şi în acelaşi timp a fost un 
participant activ la diferite reuniuni internaționale. 

A scris numeroase articole şi studii publicate în revistele 

Un reprezentant de seamă al modernismului 


Locar Marcel (1902-1983) 





” Minodora Ursachi X în A 
Roman, Neamţ |. ESK 
de specialitate. Este autorul importantelor lucrări: Istoria 
clasicismului în arhitectura Țării Româneşti şi Evoluția 
construcției de locuinţe în România. 

Marcel Locar, personalitate puternică, cu un univers şi o 
viziune de certă originalitate, realizează o arhitectură 
rațională, cu mijloace de expresie simple, în care orice 
formă de decorativism şi ornament în exces sunt eliminate, 
în favoarea liniilor geometrice şi a funcționalității, 
punându-și amprenta pe numeroase clădiri, cu diferite 
destinaţii, din ţară şi străinătate, locuinţe individuale şi 
colective din Bucureşti, dintre care amintim: 

- Blocul de locuinţe colective „Cantacuzino”, situat la 


Blocul de locuinţe 
colective Cantacuzino 


Uşa de la intrare - 


un detaliu Art Deco 
| buc htrce ANOTE dă 





intersecția străzii C. A. 
Rosetti cu strada Jean Louis 
Calderon construit în 1933, 
în stil art-deco. Poziţia 
acestui imobil amplasat la 
intersecția a două artere de 
circulaţie, favorizează 
construcția volumetrică. 
Este interesant elementul 
cilindric de colţ, care 
maschează scara blocului, 
legând între ele cele două 
volume, generând o 
arhitectură dinamică. 

- Blocul Tehnoimport 
(Blocul Turn), amplasat la intersecția străzii Doamnei cu 


strada Academiei. Deşi pe bloc există o placă ce-l 
menţionează doar pe Harry Stern ca arhitect, blocul cu 10 
etaje a fost proiectat şi de Rudolf Frenkel şi Marcel Locar, 
în 1935, în stilul arhitectural - modernism. Din punct de 
vedere volumetric se observă turnul cilindric, accentul 
vertical al construcției de colţ, ce generează o arhitectură 
dinamică. Clădirea, pe care încă mai supravieţuieşte firma 
„Tehnoimport”, găzduieşte cea mai mare colonie de artişti 
plastici din Bucureşti - 60 de ateliere, a câte 20-30 mp, 
desfăşurate pe 5 niveluri. Deasupra, de la etajul 6 în sus, 
sunt sedii de firmă şi apartamente. Din păcate, construcția 
are bulină roşie cu risc seismic de gradul unu. 

- Blocul Leonida, cunoscut azi drept sediu al tv OTV, 
arhitecţi Marcel Locar şi Ion I. Berindei, de lângă blocul 
„„Casata”, care se găsea la intersecţia străzii Take Ionescu 
(fosta Nikos Beloianis înainte de 1989) cu bulevardul 

Blocul „Palladio” 1966 - 1970 - după 1977 





Magheru.. 

- Blocul Palladio (1936-1937) din Piaţa Romană, 
construit în unghiul format de bulevardul Take Ionescu 
(Bulevardul Magheru), nr. 43 şi strada Mendeleev. Înainte 
de 1989, la parterul blocului Palladio s-a deschis berăria 
„Turist”. Imobilul a fost afectat de seismul din 1977, 
pierzând din înălțime şi necesitând o consolidare 
puternică. Aspectul clădirii s-a schimbat radical prin 
apariţia de balcoane inestetice pe partea dinspre Piaţa 
Romană, iar vârful blocului pare „neterminat”, deoarece 
cel vechi nu a mai fost refăcut. 

- Blocul „Generale”, 1939, str. Galaţi, bloc afectat de 
seismul din 1977. 

- Sediul Ambasadei RFG din Bucureşti, 1946. 

- Sediul Ambasadei României de la Varşovia, 1948 





- A făcut parte din colectivul de arhitecți 
pentru Casa Scânteii (Casa Presei Libere), 
(1949-1955), Horia Maicu, Niculae Bădescu, 
Marcel Locar, Mircea Alfanti etc. 

- Locuinţe colective cu apartamente - 
tip „Blockhaus”, str. Maria Rosetti. 

Sunt câteva creații ale unui arhitect 
valoros, reprezentant al modernismului în 
arhitectura românească care stârnesc interesul atât al 
specialiştilor cât şi pe cel al privitorului neavizat, fiind 
mărturia unei epoci de emulaţie artistică şi constructivă. 

Pentru meritele sale deosebite în muncă, pentru 
contribuția sa la răspândirea şi dezvoltarea ideilor mişcării 
moderne în arhitectură, a fost decorat cu Ordinul Muncii, 
clasa a II-a, iar la împlinirea vârste de 60 ani cu Ordinul 
Muncii, clasa I-a. 

Omul a cărui viaţă s-a centrat în jurul ideii de frumos 
artistic, punându-și amprenta pe imaginea spațiului 
construit, pe stilul şi modul de gândire al unor generații 
întregi de arhitecți, Marcel Locar, a avut şi simţul rafinat al 
colecționarului. Aşa se explică pasiunea cu care a adunat 
în timp, valori durabile ale artei plastice româneşti. 

Dragostea de locurile natale de care îl lega cele mai 
frumoase amintiri ale copilăriei, l-a determinat să facă un 
gest de mare generozitate sufletească, dăruind oraşului 
Roman, respectiv Muzeului de Artă o parte din colecţia sa, 
pe care o privea mereu cu admiraţie, oferindu-i momente 
de mare încântare şi linişte meditativă. Nu a avut timp să- 
şi vadă împlinită această dorință, pentru că o boală scurtă 
dar chinuitoare a pus capăt vieţii. Dorinţa 1-a fost 
îndeplinită de nepotul şi moştenitorul legal - 
Paraschivescu Moses. 

Donaţia cuprinde un număr de 30 lucrări semnate de 
17 artişti, reprezentanţi de frunte ai artei interbelice şi din 
zilele noastre (Iosif Iser, A. Segal, Ştefan Dimitrescu, W. 
Arnold, Th. Pallady, Camil Ressu, Nicolae Dărăscu, 
Alexandru Ciucurencu , Petre Iorgulescu Yor, Nicolae 
Tonitza, Gheorghe Vânătoru, Lucian Grigorescu, 
Alexandru Padina, Ştefan Constantinescu, Ligia Macovei 
etc.) şi constituie un punct de atracţie pentru toți cei 
interesați să cunoască şi să înţeleagă fenomenul plastic 
național românesc. Această moştenire artistică de valoare 
patrimonială, ne obligă la preţuire şi recunoştinţă, la 
păstrarea memoriei celui care a fost un strălucit profesor şi 
arhitect - Marcel Locar. 

















Casa Presei Libere (Casa Scânteii) 

O flacără vie 











flacără vie - aşa am cunoscut-o eu pe 

d-na dr. Schuster Larisa, care cu modestia-i 
binecunoscută aproape nu acceptă o astfel de definiție 
metaforică. Trecerea anilor a dezvăluit pentru mine şi 
alte valenţe ale acestei distinse doamne ce aparținea 
corpului medical romaşcan, în afara neobositei şi 
nesăturatei ei dragoste de muncă, virtuți profesionale 
pe care eu le apreciam mult la absolvirea facultății. 
Eram şi eu plămădită de un dascăl de ţară şi reveneam 
tânără în oraşul natal spre a-i dărui măsura puterilor 
mele. Tinereţea ca vârstă a contestației, vitalității şi 
intransigenţei specifice înainte de a fi canalizată prin 
criterii pragmatice, are nevoie de modele.Unul dintre 
acestea l-a reprezentat şi d-na dr. Schuster prin munca 
nelimitată, rodnică, încununată de aureola reuşitelor. 
Timbrul plăcut al vocii cu reflexiuni calde, asociat 
unei priviri vigilente şi iscoditoare, dând întotdeauna 
impresia că-şi citeşte gândurile au ajutat-o desigur în 
viață. O simţeam întotdeauna mereu sfătoasă, dar, în 
acelaşi timp, discretă, cu o mare demnitate personală, 
generând o distincție ce impunea celor din jur. Vorba 
era reținută, dar cu mult miez, de o expresivitate 
specifică originilor sale moldovene, încă de când eram 
în anul al III-lea de secundariat la Clinica de 
endocrinologie laşi, având onoarea să o regăsesc, ca 
tânăr învățăcel pe lângă prof. Zbranca, pe sora ei dna 
Moţoc Tamara, am aflat că sunt surori legate 
profesional de medicină. Mi s-a părut atunci „de 
poveste” să creşti într-o casă cu trei fete. Participarea 
la şedinţele de istorie a medicinei, unde toți mergeam 
cu dorinţa de-a ne încărca sufletul şi mintea cu ceva 
nou, dar şi cu dorinţa de a dărui, de-a ne face utili, au 
etalat valenţele artistice ale dnei dr. Larisa Schuster. 
Ne prezenta versuri, creionând pe cei prezenţi, dar şi 
interesante itinerarii ale călătoriei din cele 4 ţări. În 
excursia organizată în Delta Dunării de dl. dr. 
Clocotici Octavian am fost împreună cu familia 
fratelui meu, ing. Luchian şi dr. Luchian Dorina, iar 
dna dr. era cu iubitul ei sot ing. Mihai Schuster şi el 
model de rezonanţă şi armonie familială. Frau o 
apariţie fascinantă, deosebit de agreabilă, de atractivă. 
La petreceri, ocupând şi umplând cu bucurie ringul de 
dans reuşeau să capteze ochii tuturor. Era o plăcere să 
îi priveşti. Apoi îi vedeam împreună la şedinţele 
noastre de istorie a medicinei la care dl. ing. aducea 
muzică pe care dorea să o împărtăşească din vasta lui 
discografie. Setea de nou şi de frumos ne uneau paşii şi 
în sălile Muzeului de Artă, loc de înnobilare 
sufletească pentru toți cei ce iubesc lumea formelor şi 
culorilor. Când viaţa 1-a fost trunchiată prin pierderea 

b- Silvia MĂNDĂŞESCU 
neaşteptată a soțului, am simțit-o ca în tragediile 
antice greceşti  purtându-şi profunda durere cu 
resemnare şi demnitate, găsindu-şi alinare şi refugiu 
tot în muncă. Activitatea de la Şcoala Sanitară Vasile 
Alecsandri o simţeam indirect, prin practica 
profesională pe care trebuia să o asigur în secţia de 
Endocrinologie şi Diabet, dar şi direct, când am apelat 
ca ajutor, pentru studiul în şcoli al obezității. Se simţea 
amprenta d-nei Dr. Schuster, atât în demersul actului 
medical, cât mai ales în atitudinea morală a 
personalului ce îl formase faţă de beneficiarii 
serviciilor de asistență medicală. Dar o imagine 
condensată a vieţii şi activităţii dnei dr. Schuster am 
avut bucuria să o am citindu-i cronica de familie 
intitulată Lareta. Acolo se reflectau destine, se 
desăvârşeau aptitudini, se împlineau aspirații. Dorinţa 
de-a călători a cuplului Schuster era dusă acum mai 
departe în plan fizic de dna doctor, dar în plan spiritual 
sunt sigură că-i era şi soţul aproape, ca superprotector. 


Aceste călătorii i-au permis să cunoască oameni 
foarte diferiți în timp, în spaţiu, în obiceiuri. Asta 
permite compararea noastră ca naţiune, pe de o parte, 
dar şi integrarea şi raportarea sa, ca credinţă, pe de altă 
parte. 


Volumul Lareta, volum de confesiune, de 
identificare şi legitimare a atitudinilor în faţa 
evenimentelor vieţii, a dezvăluit plenarul şuvoi de apă 
vie din care s-a nutrit Larisa Mangâru Schuster şi pe 
care-l risipeşte în jur cu generozitate. 


La aniversarea a 80 de ani plini de sevă şi vigoare 
purtați frumos, ca un blazon de bucurie a vieții, trăită 
bogat şi împlinit (cred că se poate înscrie în cartea 
recordurilor ca ani de muncă) putem să îi aducem 
recunoştinţă prin 
slovă şi să îi urăm 
cu sinceritate şi 
drag: La mulți ani! 





= 

dentificat deopotrivă ca spațiu al libertăţi, dar şi loc 
al pierzaniei, al alterării și degradării tradiției, unde omul 
trăiește în „concretul mecanic,/ într-o trează și lucidă 
superficialitate” (Lucian Blaga), orașul este totodată și 
spaţiul unde se manifestă cel mai pregnant antiteza 
individualism solidaritate. 

Dacă individualismul este extrem de vizibil în spațiul 
urban, unde, de cele mai multe ori primează interesul 
particular al individului, solidaritatea este cumva la polul 
opus, fiind mult mai greu de sesizat. 

De altfel, progresul tehnic a contribuit la accentuarea 
individualismului, văzut de unii gânditori moderni ca o 
realizare majoră pe calea inevitabilă a progresului 
(descoperirea bogăției eului, a sensibilităţii individuale, 
diversitatea indivizilor etc.); sau, dimpotrivă, ca pe un 
mod elegant de a legitima realități umane nu tocmai 
măgulitoare: ura, invidia, viclenia (născute și din 
permanenta competiție între oameni).| | ] 

Revenind la solidaritate, unul dintre mecanismele ce o 
declanșează derivă din faptul că oamenii au fost și sunt 
confruntați mai tot timpul cu o serie de pericole comune 
de la cele mai banale (pericolul penuriei, al lipsurilor și 
sărăciei), până la cele mai spectaculoase (pericolul 
epidemiilor, cataclismelor, războaielor). 

Iar dacă viaţa oamenilor este confruntată cu spectrul 
acestor pericole comune apare inevitabil și solidaritatea 
pe care oamenii trebuie să o manifeste pentru a depăși 
momentele de criză. Oamenii, în esenţă, sunt solidari, iar 
originea se află poate în vremuri ancestrale, când 
supraviețuirea depindea de spiritul lor solidar. 

Războiul scoate în evidenţă multe tare ale naturii umane 
violența, cruzimea, ura, dar automat declanșează și 
solidaritatea. În continuare, mă voi raporta la spaţiul 
comunităţii locale romașcane și la modul cum aceasta a 
răspuns solidar la provocările generate de pericolul 
comun al Primului Război Mondial. 

Deși s-a aflat în afara zonei de conflict, orașul Roman 
s-a confruntat cu probleme serioase cauzate de criza 
alimentară, supraaglomerarea, sărăcia, epidemia de tifos, 
dezorganizarea, care au necesitat un efort comun al 
autorităților, locuitorilor, guvernanţilor pentru a le 
depăși, activând relații sociale bazate pe sacrificiu de 
sine, compasiune, altruism, solidaritate. Bineînţeles, 
reacția fiecăruia a fost conformă educației, preceptelor 
morale „posibilităților materiale, spiritului CIVIC. 

Au existat mai multe paliere de implicare: un prim palier, 
cel oficial, se referă la măsurile luate de autorități în 
rezolvarea problemelor sociale, urmat de implicarea 
asociațiilor locale (Societatea „Familia Luptătorilor”), a 
Crucii Roşii, a bisericii, care, prin specificul lor, trebuiau 
să dezvolte și acţiuni de binefacere, de sprijinire a celor 
aflați în nevoie; cel din urmă palier este cel al inițiativei 
particulare, fiind foarte vizibilă implicarea membrilor 
elitei locale, beneficiară de mijloace materiale necesare 
unor astfel de acțiuni. Autoritățile locale s-au confruntat, 
în anii războiului, cu situaţii noi şi neprevăzute, care 
cereau soluții prompte şi rapide. 

Din presa vremii aflăm că la Roman au funcționat 
două cantine în perioada 20 octombrie 1916-30 iunie 
1918, aflate sub „direcţiunea Comitetului 
regional”,[2] pentru a veni în sprijinul familiilor celor 
mobilizați şi a refugiaților ardeleni, „în mare parte 
compuşi din intelectuali (învăţători, preoți)” şi din 
tinuturile ocupate.[3] Cantinele au putut lua ființă 
„mulţumită concursului neprețuit dat de George 
Kapri, prefectul judeţului”, secondat de domnii Alois 
Decker, primarul oraşului, Constantin Moşinschi, 
Popovici, Podaşcă, revizor şcolar, A. Laver şi Ch. 
Ștefănescu. 

Fondurile proveneau din donaţii şi cotizaţii lunare, 
precum şi din subvenţiile acordate de ministere, între 
care Ministerul Industriei, dar mai contribuiau, de 
asemenea, Societatea „Familia Luptătorilor”, 
„Uniunea Evreilor Pământeni”, Camera de Comerţ şi 
Sfatul Negustoresc (din donațiile şi cotizațiile 
comercianților şi industriaşilor). 

Desigur, şi problema orfanilor de război a preocupat 
în aceeaşi măsură autorităţile centrale, dar şi locale. 
Se impunea infiinţarea grabnică a unor orfelinate care 
să instituționalizeze aceşti copii şi să preia îngrijirea 
ŞI educarea lor, în condițiile în care mulți dintre ei erau 
fără nici un sprijin în urma decesului ambilor părinți: 
tatăl pe front şi mama răpusă de molimă. În judeţul 
Roman au funcționat 8 orfelinate, iar în oraş două, 
unul aparţinând Diviziei a 7-a Infanterie. 

O activitate neobosită a depus Crucea Roşie din 
Roman, sub conducerea doamnei Cornelia Morţun, 
pentru organizarea şi dotarea spitalelor de campanie 
sprijinită de infirmierele voluntare care au îngrijit 
bolnavii şi răniții. 

Energică şi voluntară, Cornelia Morţun era mereu 
prezentă în cele cinci spitale patronate de Crucea 
Roşie, dar mai ales în spitalul 242, unde se găseau 
bolnavii cei mai gravi. 

Ea coordona munca administrativă a filialei, se 
ocupa de distribuirea donațiilor primite de la 
populație, făcea legătura cu organele ierarhice 
superioare şi cu misiunile medico-sanitare aliate, 
îndruma corespondenţa pentru ostaşii români căzuţi 
prizonieri. 

Un sprijin important pentru Crucea Roşie a venit, 
aşa cum era şi firesc, şi din partea Episcopiei 
ortodoxe. În acest sens, prin ordinul 1256 din 2 
septembrie 1916, episcopul Theodosie cerea 
Protoieriei să aibă în vedere ca în fiecare biserică din 
judeţ preoţii să pună câte o cutie pentru Crucea Roşie, 
„îndemnând pe credincioşi de a da fiecare ceia ce va 
putea şi-l va lăsa inima în ajutorul răniților şi a 
familiilor celor morți pentru patrie”. Protoieriei din 
Roman, din partea clerului la finele fiecărei trei luni 
preciza ordinul în continuare, banii se vor înainta la 
Protoieria Roman, care, la rândul ei, îi va preda la 
Cancelaria Sfintei Episcopii „după o anume listă spre 
a fi predaţi Societăţii Crucii Roşii”.[4] 

Melidanium, anul 4, nr.4 


Tot din presa vremii aflăm că, în ciuda 
războiului, a durerilor şi suferințelor, 
romaşcanii nu au uitat să-şi bucure sufletul cu 
binefacerile artei, spectacolele de teatru şi 
cinema, serbările populare având, majoritatea, 
şi un scop caritabil, în organizarea lor 
implicându-se o serie de doamne aparținînd 
elitei locale (doamnele general Averescu, Istrati, 
doamnele Kapri, Manea, domnișoarele Filica Misir, 
Margareta Zadic, Marie Stan, Rica Săveanu etc.). Artişti 
de marcă, precum Constantin Tănase sau George Enescu, 
au susținut spectacole şi la Roman, care nu a fost ocolit 
nici de trupele Teatrelor Naţionale din Bucureşti, laşi sau 

ucrările de reabilitare ale Bibliotecii Municipale 
George Radu Melidon din Roman, începute în 2012, au 
necesitat o supraveghere arheologică deoarece clădirea de 
patrimoniu (cunoscută în trecut şi sub denumirea de Casa 
Ioachim) suprapune târgul medieval al Romanului. 
Sondajele efectuate de firma de construcţii (SC CONBAS 
SRL), atât în interiorul cât şi în exteriorul clădirii, au 
urmărit adâncimea şi rezistenţa fundaţiei, inclusiv a solului. 
Până la finalul anului 2012 s-au efectuat un număr de nouă 
sondaje (notate Sj.1-9), dintre care şase au vizat interiorul 
bibliotecii ($J.1-3, 6-8), iar celelalte trei (SJ.4, 5, 9) s-au 
desfăşurat la exterior. Ca inventar, cele din interior au avut 
puțin material (îndeosebi de secol XIX), însă la exterior s- 
au găsit diverse obiecte, din secolele XIV- XIX. 

În cazul sondajelor de interior, amintim descoperirea 
unei ceramici decorative, în stare fragmentară, aruncată ca 
umplutură pentru ridicarea nivelului unei camere de secol 
XIX. Din respectivele bucăţi s-au restaurat două olane, 
câteva labe de leu (din componenţa a doi lei, care flancau 
intrarea bibliotecii actuale) şi o placă cu amoraş, ultima 
având în stânga ştampila fabricantului german. Potrivit 
ştampilei (KACHELOFEN-FABRIK. MORINTZ 
ROSENZWEIG. CZERNOWIIZ), respectivele plăci 
decorative erau produse la München (Fabrica de Teracotă 
fiind înființată la 1836 de către Morintz Rosenzweig), iar 
prin comandă (o filială fiind la Cernăuţi) ajungeau în târgul 
Romanului. La exterior, în Sj. 5, situat vizavi de Hotel 
Roman, la fundația bibliotecii s-au descoperit printre alte 
obiecte un cuțit de fier cu buton de bronz, o jumătate de 
opaiţ şi o cană fragmentară, cu ştampilă, din gama vaselor 
muşatine, datate în secolele XIV XV. 

În cadrul altui sondaj, din curtea bibliotecii, a fost 
surprinsă latura unei locuințe, fapt ce a impus lărgirea 
suprafeţei cercetate şi salvarea inventarului complexului 
închis. Astfel, a fost trasată o secțiune (notată S.I), de 7m 

Craiova. Spectacolele de teatru, de film, de revistă, 
serbările populare, deşi organizate în scopuri caritabile, au 
contribuit şi la susținerea morală a populației, aducând o 
doză de normalitate într-o lume bulversată de război. 

Evidenţierea acestui personaj colectiv, comunitatea 
locală, a aportului său la efortul material şi uman la efortul 
pe care o ţară întreagă îl făcea în anii grei ai războiului, atăt 
pe câmpul de luptă, cât şi în spatele frontului, poate 
fundamenta interesul pentru istoria locală și poate 
determina aprecierea, la justa lor valoare, a realităților 
prezentului. Cuvinte ca solidaritate, compasiune, spirit de 
sacrificiu, implicare, responsabilitate pot căpăta astfel un 
conținut concret, real. 


Otilia Mircea + George Dan Hânceanu 

dimensiuni variate, cu 
adâncimea finală de 
1,20-1,40m. Cercetarea a impus manevrarea unei 
cantități totale de circa 30m . Până la podeaua locuinţei, 
aflată la 0,80m adâncime, în nivelul medieval s-au găsit 
amestecate, datorită construcțiilor, oase animaliere, 
ceramică fragmentară, obiecte de piatră şi piese 
metalice. Din respectivele artefacte menţionăm trei 
monede medievale, un gros de argint emis de Petru 
Muşat, în ultimul an de domnie (1391), o imitație 
grecească din argint-aurit (din Chios) după un ducat 
venețian, din secolul al XV-lea şi o altă monedă, 
turcească, un akçe de argint emis de Murad al II-lea 
(secolul XV). 

Prin intermediul săpăturu s-a descoperit şi cercetat 
aproximativ integral locuința medievală, cu obiecte 
intens arse, datorită incendierii ei. Numărul mare de 
piese din metal şi prezența vetrei sugerează utilizarea 
locuinţei ca atelier meşteşugăresc. 

Conform stratigrafiei, atelierul era orientat pe axa 
vest-est şi avea o formă trapezoidală, cu colţurile drepte, 
iar pereții formaţi din nuiele lutuite fixate pe un schelet 
de lemn, peste care s-a adăugat un acoperiş în două ape, 
cu latura sudică mai lungă, până spre sol. Intrarea era pe 
latura de vest, potrivit obiectelor găsite (un dinte de 
clanţă, o cheie, un suport de balama, un zăvor), iar vatra 
era în latura opusă (la est), spre fundul încăperii. În 
preajma vetrei erau mai multe obiecte (unele de 
harnaşament), iar altele pe vatră (opt cuțite, patru 
cârlige, trei cuie, două bucăţi de zgură, un ac de 
cojocărie, un vârf de săgeată, o zăbală, un pinten de 
bronz cu spinul rupt, o cataramă şi o verigă trilobată de 
harnaşament), care necesitau reparaţii sau erau în curs 
de prelucrare. Potrivit caracteristicilor, obiectele erau 
fabricate prin forjare şi nu prin turnare. Unele piese erau 

















rupte şi denotă că meşterul nu doar confecționa, ci şi 
repara (portita de sobă, hârleţul, ţeava de archebuză, 
Zăbala, pintenii etc.) Conform stratigrafiei, atelierul era 
orientat pe 

Conform stratigrafiei, atelierul era orientat pe axa 
vest-est şi avea o formă trapezoidală, cu colţurile drepte, 
iar pereţii formaţi din nuiele lutuite fixate pe un schelet de 
lemn, peste care s-a adăugat un acoperiş în două ape, cu 
latura sudică mai lungă, până spre sol. Intrarea era pe 
latura de vest, potrivit obiectelor găsite (un dinte de 
clanță, o cheie, un suport de balama, un zăvor), iar vatra 
era în latura opusă (la est), spre fundul încăperii. În 
preajma vetrei erau mai multe obiecte (unele de 
harnaşament), iar altele pe vatră (opt cuțite, patru cârlige, 
trei cuie, două bucăţi de zgură, un ac de cojocărie, un vârf 
de săgeată, o zăbală, un pinten de bronz cu spinul rupt, o 
cataramă şi o verigă trilobată de harnaşament), care 
necesitau reparaţii sau erau în curs de prelucrare. Potrivit 
caracteristicilor, obiectele erau fabricate prin forjare şi nu 
prin turnare. Unele piese erau rupte şi denotă că meşterul 
nu doar confecționa, ci şi repara (portita de sobă, hârleţul, 
țeava de archebuză, zăbala, pintenii etc.) 

Tipologic, obiectele se încadrează următoarelor 
categorii: unelte, obiecte de uz casnic, obiecte de 
harnaşament, încuietori, monede, piese de podoabă şi 
vestimentaţie, arme şi materiale de construcții. Deşi toate 
piesele sunt deosebite, merită să semnalăm prezenţa unei 
archebuze cu cârlig, cu ţeava hexagonală la exterior şi 
circulară la interior, lungă de 450mm. Acest tip de armă 
este rar întâlnită în Moldova medievală, una similară fiind 
descoperită în 1929 la Cetatea Albă. 

În privinţa datării atelierului, am avut ca puncte de 
reper două monede, cu cronologie sigură şi restrânsă, 
emise la 1611 şi 1632, care indică folosirea locuinţei la 
mijlocul secolului al X VII-lea şi cu precădere în a doua sa 
Jumătate. 





Restaurare şi conservare 


Piesele confecţionate din metale, care au fost 
descoperite la Biblioteca MunicipalăGeorge Radu 
Melidon din Roman, au atras atenţia într-un mod cu totul 
special din punct de vedere al protejării patrimoniului 
cultural, constituind baza unui amplu studiu privitor la 
modul în care acestea s-au degradat în perioada de zacere, 
dar şi a valorificării lor prin restaurare şi conservare. În 
acest sens, acestea au fost studiate, având în vedere 
contextul descoperirii şi funcţiile de utilizare, urmărindu- 
se atât morfologia crustelor de coroziune, structurile 
interne şi externe, cât şi caracteristicile cu potenţial 
arheometric, care au contribuit în mare măsură la 
elucidarea unor mecanisme de degradare în timpul 
zacerii. 

Diagnosticarea stărilor de conservare s-a realizat prin 
implicarea directă a obiectelor sau pe probe, care au fost 
prelevate fără a afecta integritatea sau estetica acestora, 
utilizând metode moderne de investigații nedestructive, 
precum microscopia optică şi cea electronică. Rezultatele 


experimentale au evidențiat cruste de 
coroziune de grosimi variabile şi cu structuri 
complexe, în special la aliajele din fier, sau cu 
straturi suprapuse şi microstructuri din sol, 
cum este cazul unor aliaje de cupru. 

Analizele efectuate pentru determinarea 
transformărilor apărute sub influenţa 
factorilor pedologici şi a proceselor de 
alterare chimică şi deteriorare au evidențiat şi 
microstructurile integrate în crustelor de coroziune. 
Exemplificăm în acest sens, depunerile din sol (nisip de 
diferite granulații sau pietricele) în cazul obiectelor 
descoperite în sondaje la diferite adâncimi în sol, în timp 
ce pe crustele pieselor din locuința incendiată s-au 
localizat formaţiuni de coroziune, rezultate în urma 
arderii, resturi de paie din compoziţia chirpicului sau 
lemn carbonizat. 

Incendierea locuinţei a jucat un rol important în 
derularea proceselor de alterare chimică şi deteriorare 
fizică în perioada de zacere, respectiv degradarea treptată 
a aliajelor prelucrate. Factorul termic a contribuit la 
schimbarea structurii interne, dar fără a afecta forma 
originală. În plus, în urma arderii au fost preluate prin 
contact alte materiale (microstructuri, paie, lemn 
carbonizat etc.) în funcție de care s-au stabilit şi 
procedeele de restaurare şi conservare. În acest sens s-a 
optat pentru aplicarea tratamentelor cu soluții prin 
pensulare, deoarece prezintă avantajul unui control direct 
asupra produşilor sau microstructurilor îndepărtate, chiar 
dacă implică operaţii repetitive, care prelungesc timpului 
necesar pentru intervenţiile de laborator. Astfel, la piesele 
descoperite în locuinţa incendiată s-au eliminat compuşii 
chimici activi, de tipul clorurilor, dar fără a îndepărta 
resturile de materiale integrate în crustele de coroziune, 
iar după operaţiile de stabilizare a acestora s-au aplicat 
pelicule cu rol protector, uşor arămii pentru obiectele din 
bronz, în timp ce la aliajele de fier s-au păstrat crustele 
rezultate din perioada de zacere, de culoare maro închis. 

Melidonium, anl 4, nr.4 


Un nedreptăţit al vremurilor 

















C onsiderând că Romanul posedă, de 


mai mulți ani, mai multe şcoli primare şi 
secundare, publice şi private, care au trebuit să 
producă măcar cititori cu dorința de a-şi spori 
cunoştinţele şi a satisface curiozitatea prin lectură ...”, 
cu alte cuvinte, având în vedere faptul că fusese, în 
linii mari, realizat, în urbea sa natală, obiectivul 
învățământului popular (primar şi secundar, rural şi 
urban), pentru care, timp de decenii, militase cu 
sârguință şi ardoare nu numai prin intermediul 
scrisului, ci şi prin acţiunea practică a deţinătorului 
mai multor funcții publice în acest domeniu, la 2 
aprilie 1885 (adică la aproape patru ani după 
revenirea sa definitivă la Roman), George-Radu 
Melidon aprecia că sosise timpul să ofere oraşului său 
un Meledonium. 

Şi cum acest cuvânt, originală creație lexicală 
(compusă din Meledon, variantă populară sau, poate, 
creată de autorul însuşi, pentru a corespunde 
vechiului grec. meledonos „care are grijă de, 
protector” + (do)nium < latin. donum „dar (donație)” 
ori, mai degrabă, formată prin alăturarea unei 
terminaţii latine numelui Melidon < neogrec. meli 
„miere” + dono = dido „a da, a dărui”), se putea 
dovedi destul de greu de înțeles, îi adăuga, într-un 
limbaj cu mult mai accesibil, Cărţi oferite în dar 
comunei Roman de către Dlomnul] George Radu 
Melidon, pentru începerea unei biblioteci publice, de 
ştiinţă, litere şi istorie naţională. De remarcat 
amănuntul că numele nu mai este aici Meledon (de 
unde Meledonium), ci Melidon, de la care s-a ajuns şi 
la varianta Milidon. 

Au existat, prin urmare, trei variante ale acestui 
patronim: Meledon (variantă populară sau creată de 
autorul însuşi), Melidon (varianta cea mai frecventă 
ŞI, de fapt, cea adevărată, corectă, a acestui nume de 
provenienţă neogreacă) şi Milidon (varianta cea mai 
rară şi cu siguranță, populară). Toate cele trei variante 
au fost folosite de-a lungul timpului şi de autorul 
însuşi, pentru a semna texte publicate sau manuscrise. 

Revenind la titlul complet al donației, trebuie 
spus că anunțatul profil „ştiinţă, litere şi istorie 
națională”, al viitoarei „biblioteci publice”, nu 
trebuie înțeles doar ca un obiectiv, mai mult sau mai 
puţin îndepărtat, ci, având în vedere fie şi numai lista 
celor circa patruzeci de titluri din această donaţie (de 
216 titluri, în 228 volume), pe care o regăsim în 
articolul Gheorghe Radu Melidon, întemeietorul 
Bibliotecii publice din Roman, din revista 
„„Melidonium” (anul I, nr. 1, ianuarie iunie 2009, p. 
67), ca o realitate, ale cărei fundamente fuseseră de la 

bun început aşezate. 

Titlurile conţinute în listele 
respective ne oferă de asemenea 
posibilitatea de a remarca atât valoarea deosebită a 
fondului de carte şi periodice care urma a fi donat, cât 
şi orizontul larg şi divers al preocupărilor eruditului 
intelectual romaşcan, mergând de la lucrări literare 
românești, mai vechi sau mai noi, precum Satirele lui 
Antioh Cantemir ori Poeziile lui Gheorghe Asachi, la 
lucrări lingvistice, precum Limba după documentele 
vechi (în Cuvinte din bătrâni, III, Bucureşti, 1878- 
1879, a lui B.P. Hasdeu) sau Academia Română, 
Dicţionar (A.T. Laurian, I.C. Massim, Dicţionarul 
limbei române ..., III, Bucureşti, 1873-1877), la 
lucrări de filologie clasică, precum G. Bernhardy, 
Griechische Litteratur (Grundriss der Griechischen 
Litteratur ..., III, Halle, 1852-1856) (ediția a Il-a; ed. a 
III-a, Halle, 1856-1861 = 3 vol.) ori texte din Tulius 
Caesar, Tacitus, Titus Livius, la lucrări juridice, de la 
Pravila lui Matei Basarab (indreptarea legii, 
Târgovişte, 1652) la Dreptul public al românilor, de 
Simion Bărnuţiu, laşi, 1867, la lucrări privitoare la 
educaţie şi învăţământ (Fducațiunea copiilor, a lui 
Ioan Popp, Bucureşti, 1869, Lepturariul românesc, a 
lui Aron Pumnul, Viena, 1865, Școalele sătești în 
România. Istoricul lor. de la 1830-1867, a lui V. A. 
Urechia, Bucureşti, 1868), la lucrări de istorie 
națională, europeană şi universală (storia pentru 
inceputul românilor în Dacia, a lui Petru Maior, 
Buda, 1834, Hronica românilor şi a mai multor 
neamuri, a lui Gheorghe Şincai, III, laşi, 1853-1854, 
Letopisețele [ării Moldovei, editate de Mihail 
Kogălniceanu, IMI, laşi, 1845-1852, Eteria sau 
jalnicele scene prilejite în Moldova de răzvrătirile 
grecilor, a lui Alecu Beldiman, laşi, 1861, 
Creştinismul în Dacia şi creştinarea românilor, a lui 
Ghenadie Enăceanu, Bucureşti, 1878, Istoria 
bisericească a românilor, a lui Filaret Scriban, laşi, 
1877, Istoria critică a românilor, a lui B.P. Hasdeu, 
Bucureşti, 1873, Cronica Huşilor şi a Episcopiei cu 
asemenea nume, Cronica Romanului şi a Episcopiei 
de Roman, III, ale episcopului Melchisedec 
Ştefănescu, Bucureşti, 1869, respectiv 1874-1875, 
Histoire de la Campagne de France, a lui Ferdinand 
Delannay, Paris, 1871, Origine de lAlemagne et de 
Empire germanique, a lui Jules Zeller, Paris, 1872, 
Aus Metternich's nachgelassenen Papieren 
Herausgegeben von dem Sohn des Staatskanzlers 
Fürsten Richard Metternich  Winnebure, III, VII, 
Viena, 1880-1883, Histoire universelle ..., a lui Victor 
Duruy, Paris, 1878), la lucrări de biologie (Charles 


Darwin, Lorigine des especes ..., Paris, 1873 şi 
Voyages dun naturaliste autour du monde ..., Paris, 
1875), la lucrări de agronomie (Ion Ionescu de la 
Brad), Agricultura română din județul Dorohoi, 
Agricultura română din județul Mehedinţi, 
Agricultura română din judeţul Putna, 
Bucureşti, 866, 1868, 1869), la lucrări privitoare la 
studiul şi răspândirea Bibliei (1. H. Rădulescu, 
Biblicele sau notiţii istorice, philosophice, 
religioase şi politice asupra Bibliei, Paris, 1858; 
Louis Jacolhot, La Bible dans Inde. Vie de lezeus 
Christna, Paris, 1869), la studii de statistică (Analele 
statistice ale României, apărute începând din anul 
1860, sub conducerea lui Dionisie Pop Marțian), la 
lucrări de geografie românească şi universală (de la 
Descrierea Moldovei, a lui Dimitrie Cantemir (ed. 
laşi, 1851) la Tour de Monde, de Paris à Bucarest) 
etc. 

Fie şi din această sumară enumerare, ne putem 
da seama de valoarea şi semnificația gestului făcut 
de George Radu Melidon, care înţelegea să doneze 
un adevărat tezaur bibliologic, pentru a pune bazele 
unei serioase biblioteci publice în oraşul său natal. 
Pe de altă parte, rămânem impresionați de 
diversitatea preocupărilor sale, de deschiderea 
polivalentă, atât spre domeniul național, cât şi (în 
condiţiile cunoaşterii, deopotrivă, a limbilor clasice 
şi a unor limbi moderne, precum franceza şi 
germana), spre domeniile literaturilor antice, greacă 
şi latină, ca şi spre cele ale ştiinţei, culturii şi 
civilizaţiei europene moderne. 

Ce s-a ales din tot acest prețios fond de carte, în 
vremurile care au urmat, la o jumătate de veac după 
moartea lui George Radu Melidon? Acea jumătate de 
veac, pe care el şi-o imagina, într-o proză a sa de 
anticipație, ca un salt spre civilizaţie ... 

Din câte am înţeles, niciunul dintre titlurile 
donate la 2 aprilie 1885 nu mai există în fondul 
Bibliotecii Municipale din Roman şi, de fapt, nici nu 
se ştie dacă mai există pe undeva... 

Numele George Radu Melidon, care, pe bună 
dreptate, fusese atribuit cândva (probabil pe la 1900) 
unei străzi din apropierea Bisericii Sfântul 
Gheorghe, a fost eliminat în perioada comunistă, iar 
nedreptatea a rămas, ca atâtea altele (şi nu numai de 
acest fel), neînlăturată, deşi ne aflăm după şi nu 
înainte de 1989, şi chiar în ţara în care anul 1989 nu a 
putut fi depăşit fără sacrificiul suprem al atâtor şi 
atâtor oameni tineri ... 

Având în vedere, însă, faptul că, în condițiile în 
care s-a păstrat lista originală a cărților şi 
periodicelor donate atunci, Biblioteca Municipală 
din Roman a putut fi numită, totuşi, George Radu 
Melidon şi că a fost posibilă chiar înfiinţarea unei 
Societăţi Culturale George Radu Melidon, iar revista 
pe care această societate o editează a ajuns să poarte 


ca nume titlul principal al impresionante 
sale donaţii (Melidonium), este, credem, 
normal ca cercetarea în continuare, a 
personalităţii, a vieţii, activităţii şi 
scrierilor sale, unele încă inedite, cele mai 
multe greu accesibile, să reprezinte şi de 
acum înainte o preocupare constantă a 
acestei reviste. Momentul ni se pare cu 
atât mai potrivit, cu cât în anul 2011 s-au împlinit 180 
de ani de la naşterea, iar în anul 2012 s-au împlinit 
115 ani de la moartea lui George Radu Melidon. 

Propunem deci publicarea, începând cu numărul 
de faţă, a unor noi contribuţii de acest fel, pe care o 
inaugurăm cu o scrisoare inedită şi cu două 
semnificative creații poetice, selectate cândva de 
Nicolae Iorga, pentru volumul Poezii ale scriitorilor 
din epoca Unirii (Vălenu de Munte, 1909), pentru a 
o continua, eventual, în numărul următor, cu o altă 
scrisoare inedită (de astă dată în limba franceză, 
trimisă în 1849, din Franţa, doctorului romaşcan 
Alexandru Theodori), urmată de povestirea unei 
sugestive călătorii, de şase ore, de la Iaşi la Roman, 
cu diligenţa poştei şi de o interesantă descriere a 
oraşului Roman, aşa cum arăta el la mijlocul 
secolului al XIX-lea. 

Să începem, deocamdată, cu scrisoarea inedită, 
trimisă din Roman, de George Radu Melidon, la 28 
martie 1885, lui Dimitrie A. Sturdza-Miclăuşanu, cu 
doi ani mai tânărul său coleg de luptă pentru Unirea 
din 1859 (fost secretar al Adunării Ad-hoc a 
Moldovei), de eforturi pentru emanciparea şi 
modernizarea României, coleg de preocupări 
intelectuale, într-o anumită măsură comune, cu o 
bogată activitate ştiinţifică (membru, din anul 1871, 
al Academiei Române, vicepreşedinte (1879-1882) 
ŞI chiar preşedinte al Academiei (1882-1884), apoi, 
din 1885 şi până la moarte (1914), secretar general), 
dar şi cu o cel puţin la fel de bogată activitate politică 
(secretar particular al domnitorului Alexandru loan 
Cuza, ministru, în diferite ministere şi în mai multe 
rânduri, în timpul lui Cuza, dar mai ales, după, chiar 
preşedinte al Consiliului de Miniştri (1895-1896, 
1897-1899, 1901-1904, 1907-1908), fondator (în 
1875), iar după moartea, în 1891, a lui Ion C. 
Brătianu, lider al Partidului Naţional Liberal, ales la 
Congresul de la Iaşi, din noiembrie 1892). Când 
Melidon îi adresa scrisoarea pe care o vom reproduce 
mai Jos, D.A.Sturdza era senator de Roman (al 
judeţului Roman) şi ministru al Cultelor şi 
Instrucțiunii Publice. 

Textul scrisorii, care se păstrează în colecțiile 
Bibliotecii Academiei Române, va fi redat în acord 
cu normele ortografice actuale, va fi însoţit, acolo 
unde este cazul, de note explicative, incluzând şi 
unele comentarii. 

Preaonoratul meu Domn, 


Cunoaşteţi că mă aflu retras infirm la 
Roman, cu o mică pensie neviageră, pe 
care o datoresc tot numai generosului 
concurs ce ați binevoit a-mi da la Senat, în 











1882. 

Aici, comuna, care nu putea găsi altfel profesori 
buni pentru Gimnaziul Comunal, mi-a oferit 250 lei 
pe lună, pentru a face lecțiunile de istorie universală. 
Acest adaos de venit este singurul mijloc cu care am 
putut întreprinde educațiunea micului meu copilaş, 
aflat la studii gimnaziale în Institutele Unite din laşi, 
cu o cheltuială de 1800 lei pe an. 

Acum, însă, Gimnaziul din Roman, trecut fiind la 
stat, regulile pensionarilor nu permit cumularea de 
nicio funcţiune din ale statului. N-aş mai putea, dar, 
funcționa la Gimnaziu decât numai când 
retribuțiunea catedrei de istorie ar fi înscrisă numai 
ca diurnă, ca pentru un vechi profesor, cu experiență 
pedagogică apreciată, la care nu se pot avea altfel de 
improviziuni sau când retribuţiunea ar fi prevăzută cu 
toate gradaţiunile cuvenite unei vechimi ca a mea, de 
peste 20 ani, şi astfel, fiind mai ridicată decât 
pensiunea, aş putea opta pentru ea, în mod 
provizoriu. 

Mă adresez, dar, cu cea mai respectuoasă 
rugăminte, pentru a nu rămâne lipsit de mijloacele 
cerute pentru educațiunea copilaşului pe care 
Dumnezeu au voit să mi-l trimită tocmai acum, la 
sfârşitul puterilor mele şi carele vă va pomeni în toată 
viața lui, precum şi eu am pomenit, încă din prima 
funcție, nobila familie a Sturzeştilor Miclăuşeni. 

Dacă împrejurările [ării nu au permis a mi se 
face o retragere mai justă, faţă cu lungile şi grelele 
mele munci din timpuri ca ale Unirii, nu mă pot însă 
indoi că bărbaţi de sentimentele şi nobilitatea 
D/omniei Voa]stre nu vor găsi chipuri de a veni în 
ajutorul bunelor merite, pe o cale sau pe alta, fie 
măcar şi prin o subvențiune de studii pentru copil, 
analoagă cu cheltuiala mai sus indicată. 

Onor[atul] domn Paul Străjescu nu au binevoit a 
se însărcina să vă vorbească în această chestiune şi 
credința mea în generozitatea înnăscută a Domniei 
Voastre este singura scuză pentru cutezarea cu care 
mi-am permis a vă adresa aceste rânduri eu însumi. 


Al Domniei Voastre, preaonoratul meu Domn, 
intru totul respectuos şi devotat, 
Melidon. 
Roman, 1885, 25 mart 


K KK 


Şi acum, însoțite de câteva note explicative, 
privitoare la unele cuvinte, cele două poezii, ambele 

ocazionale, ecouri ale unor evenimente din perioada 
1652-1871 (crearea primelor unități ale armatei 
moldovene moderne şi Sărbătoarea de la Putna), 
selectate de Nicolae Iorga pentru volumul menţionat 
mai sus, unde pot fi regăsite la p. 6771. 

La fel ca toate celelalte creaţii ale scriitorului 
romaşcan, ele nu trebuie judecate ca scrieri ale unui 
autor clasic, ci ale unuia dintre autorii obişnuiţi ai 
epocii sale, influenţat de Chateaubriand şi Lamartine 
(din care a şi tradus, de altfel), dar şi de Vasile Cârlova, 
Grigore Alexandrescu, Dimitrie Bolintineanu şi mai 
ales, de Vasile Alecsandri. Prin urmare, considerăm 
nepotrivit a fi judecate altfel, chiar dacă tentaţiile nu 
lipsesc şi pot fi, pentru unii, chiar ademenitoare. 

Rămân, fără doar şi poate, valabile sinceritatea şi 
bunele intenţii ale mesajului unui adevărat patriot, 
valoarea de document de epocă, unele interesante 
fapte de limbă, dar şi pasaje care se dovedesc a nu fi 
mai prejos decât altele, asemănătoare, din cu mult mai 
bine cunoscute şi studiate creaţii poetice, ale aceleiaşi 
generaţii din istoria literaturii române. 

Şi pentru că toate acestea reprezintă punctul de 
vedere al unui romașcan, n-ar trebui uitată, desigur, 
normala, poate chiar inerenta componentă subiectivă 
...Pe de altă parte, romaşcanii, în general, n-ar trebui 
să uite, la rândul lor, datoria pe care, cunoscându-l mai 
bine prin aceste texte, ca şi prin altele, care, poate, vor 
urma, încă o mai au faţă de înaintaşul lor, George- 
Radu Melidon. 


La coroana lui Ştefan cel Mare 


Muza mea, ia-ţi lira-n mână, să cântăm o zi 
frumoasă, 
A Moldovei veche slavă, al ei mândru viitor, 
Azi, coroana unul érou din mormântul său e scoasă, 
Odor scump, nepieritor. 


Al lui Ştefan, Domn cel Mare, veac de aur ne 
revine, 
Lumea-i plină de-al lui nume, saltă munţi, codrii 
răsun', 
Braţul său ştia să-nfrunte multe seminţii vecine, 
Baia, Racova ne-o spun. 


De la plaiuri pân' la Mare se întindea a lui domnie, 

A sa spadă în războaie patruzeci a mânuit 

Şi românul pe-a sa ţară a putut mândru să fie, 
Neplecat, nebiruit. 


Dar căzu eroul mare, ca stejarul de pe munte, 

Viscoli grele şi furtune peste noi mii au trecut, 

Pe al secolilor luciu, fără barcă, fără punte, 
Pierduţi, poate, ne-am crezut ... 


Însă nu, Ştefan cel Mare din cenuşa sa reînvie, Întăiul escadron 
La cuvântul lui Moldova în picioare s-au sculat, ( Dedicat cavaleriei moldovene) 
Azi, cu mâna pe coroană-1, tot românul va să ştie 

C-al său drept e apărat. 





La front cu toţii, copii de ţară, 








Da, aşa, acum ştim bine c-avem tron, c-avem A noastre şiruri să îndesim! 
domnie, Pentru Moldova, în astă oară 
C-avem ţară, c-avem drepturi, că am fost ceva-n Poate se cere ca să murim. 
trecut, 
Că sântem un popol vrednic, ce îşi are o solie, Steagul se înalţă, trompeta sună 
Neclintit, neabătut. Al vitejiei războinic ton, 
Mândri, pe linii, în şiruri s-adună 
Salutare, simbol sfinte, al unui Domn al nostru Braviu celui dintăi escadron. 
Mare, 
Ce reverşi raze de slavă pe pământul meu iubit! Duşmanul vine, ca neagra ceaţă, 
În ăst timp de multe valuri, de-ndelungă, grea Mii baionete în jururi sclhipesc, 
Cercare, Coloane dese ne stau în faţă, 


Tu eşti şi rămâi de-a pururi semnul nostru cel dorit.  Tunuri, din spate, ne urmăresc. 


Dar nu ne pasă de duşman c-apare, 
Ca o furtună la orizon, 

Trăiască Ţara! Noi ţinem tare, 
Noi, bravii celui dintăi escadron. 


za Gail i în mE T Bi Aşa muri-vom azi, în zi mare, 
| ie | Insădin Țară nu ieşim vii 
RELATIUNE STATISTICA | Domnul din ceruri să-şi R 
Cu-a noastre mame, soții şi copil! 


| DE 


| ) | | | Dar, n-aveţi grijă, căci lumea ştie 
| L W | A că pentru Tarăpierim, pentru tron, 
i ; Ştiu jurământul cum să şi-l ţie 


| ka + Bi d ala Bravu celui dintăi escadron. 





Vină, duşmane! Cum vrei ne strică, 


| i 

| | Căci noi din locuri nu ne clintim! 
| M E M O R i U Zvârlim şi arma, dacă ţi-i frică, 

| PRESENTATU Iti dăm şi caii, dar tot nu fugim! 


D. Ministru de Culte si Instructiune publica 









A ta putere nu ne-ngrozeşte, 
Nici al tău număr, mici al tău ton! 
Mor pentru Țară toţi, voiniceşte, 
Bravii celui dintăi escadron. 


in A Januarie Ishga 


DE 


Georgie Radu Melidon. 


Capu Sectiunei Scoleloru in Cancelariea Ministeriului respectiv. 


somo III e 


Dar, ura, ziceți, copii de țară! 
Duşmanul piere de cum a venit, 
Duşmanul fuge de-a noastre hotare, 
Căci cu ruşine a fost biruit. 


Ura, căci lumea are să ştie 

Că pe Moldova şi pe-al ei tron 
Le-am apărat noi azi, cu tărie, 
Noi, bravii celui dintăi escadron. 






Tipografia lui Aduliu Bormanu, Pudul-vechia. 
riere. 

n autor mai puțin cunoscut, dar 
important acum două secole, este George 
Radu Melidon. Născut la 13 martie 1831, la Roman, 
atunci judeţul Roman, decedat la 11 mai 1897, Roman) 
Melidon a fost poet, prozator şi traducător. A învăţat la 
Academia din laşi (fosta Academie Mihăileană). Din 
1856 funcţionează ca profesor de mitologie, retorică şi 
poetică la Gimnaziul Central din acelaşi oraş. În 1857 e 
şef de secție în Ministerul Cultelor şi Instrucțiunii 
Publice din Moldova, iar în 1860 — director în acelaşi 
minister. Mutat la Bucureşti ca director general al 
învă-țământului din România (1862-1864), se ocupă 
îndeaproape de dezvoltarea învățământului sătesc. 
Revizor, apoi inspector şcolar în mai multe judeţe, este 
chemat în 1867, când se organizează Şcoala Normală 
de învățători din Bucureşti, în fruntea instituţiei. În 
1881 se pensionează şi, retras la Roman, continuă să 
activeze ca profesor suplinitor la gimnaziu. 
Preocupările lui Melidon sunt predominant 
didactice. În almanahuri, în publicaţiile vremii 
(„Zimbrul”, unde a debutat, „„Foiletonul 
Zimbrului” şi „Foiţa de istoria şi 
literatură”), scrie articole pe teme 
politice, sociale, comerciale (unele 
fiind transpuse din franțuzeşte). Un 
pedagog rămâne şi în chestiunile de 
literatură. Dedicată lui Dimitrie 
Gusti, lucrarea Regule scurte de 
versificație română (1858) are 
trei secțiuni: reguli generale de 
versificaţie, licențe poetice şi 
defecte de versificaţie, prozodia 
poetică aplicată la versificația 
modernă. Melidon însuşi e un 
versificator sârguincios şi 
pedestru, înrâurit de poeţii 
vremii, mai ales de Grigore 
Alexandrescu, cum se observă 
în poeziile apărute în „Foiletonul 
Zimbrului”, „Almanah pentru 
români”, „Almanah de învăţătură 
şi petrecere”, „Secolul” etc. El 
caută în trecutul de slavă 
învăţăminte şi îndemnuri pentru 
prezentul decăzut. Lirica patriotică are 
un caracter militant, uneori cu accente de 
marş eroic, iar lirica de dragoste nu iese 
din nota convențională. Interesant este mai 
ales prozatorul, cel din relatările de voiaj. 
Călătorie în Moldova de sus („„Foiletonul 
Zimbrului”, 1855-1856) e un jurnal instructiv în felul 


lui, dezvăluind o conştiinţă politică mereu trează, ca şi 

Primul autor SF român s-a născut la Roman: 
George Radu Melidon 


a Nicolae SAVA 
Piatra Neamţ 





în De la Iaşi la Roman („Almanah 
pentru români”, 1857). A compus şi 
un Irod național (1895), cu evidente implicații politice. 
Cu Un vis curioz (Almanah de învățătură şi petrecere, 
1857), Melidon poate fi omologat ca primul autor SF 
român. El a donat, la 2 aprilie 1885, „ca un prinos 
cetățenesc din singura avere ce am” biblioteca sa, 
formată din 216 volume comunei (de atunci) Roman. 
Din inițiativa poetei Emilia Ţuţuianu, care a reunit mai 
mulți oameni de cultură romaşcani, în oraşul său natal, 
Roman, funcționează o Asociaţie Culturală ce poartă 
numele George Radu Melidon şi o revistă Melidonium, 
condusă tot de poeta Emilia Ţuţuianu. De asemenea, 
biblioteca municipală din Roman poartă numele 
ilustrului cărturar. 

Cristina PANAITE A 


Roman, Neamț 


Cr ca fiind întemeietorul primei biblioteci 

publice din Roman, George Radu Melidon s-a născut 
pe 31 mai 1831. Despre familia acestuia, aflăm din 
lucrarea profesorului Alexandru Epure: pe tatăl său îl 
chema Gheorghe şi a fost profesor; mama sa, 
Ecaterina femeie cultă pentru vremea ei (Alexandru 
Epure - Profesorul Gheorghe Radu Melidon, Roman, 
1942, p.4), făcea parte dintr-o familie de preoți (a fost 
înmormântată în curtea Bisericii Sf. Voievozi, 
cunoscută şi sub numele de Biserica Albă). A avut şi 
un frate, Grigore Melidon, care a absolvit Academia 
Mihăileană în 1855 şi a fost şi profesor la aceeaşi 
instituție (a murit în anul 1916 şi a fost înmormântat la 
Mănăstirea Neamţ). Din corespondenţa dintre 
profesorul Epure şi Dimitrie Meldon, fiul lui George 
Radu Melidon, aflăm că familia Meldon a avut în 
proprietate un teren şi două corpuri de case vechi, 
lângă vilele Moşinski, vis-à-vis de curtea Gimnaziului 
Roman- Vodă. Ulterior, terenul a fost înstrăinat şi s-a 
construit aici Școala Vasile Alecsandri. 

George Radu Melidon a fost un autentic fiu al 
Romanului, oraşul în care s-a născut, a copilărit şi s-a 
retras în ultimii ani ai vieţii lui. 

Viitorul director al Şcolii Normale Carol I din 
Bucureşti, după absolvirea cursului primar, şi-a 
continuat studiile la Academia Mihăileană din laşi. 
Cunoştea foarte bine mai multe limbi: germana, 
latina, franceza şi greaca. 

S-a distins ca publicist, colaborând, în anul 1855, 
la ziarul Foiletonul Zimbrului din Iaşi. Într-un studiu 
publicat în acest ziar, militează pentru înfiinţarea 
şcolilor în mediul rural. 

În anul 1856, George Radu Melidon a fost 
bibliotecar la Academia Mihăileană, iar în anul 1857 a 
fost numit şef al secţiei şcoalelor la Ministerul 
Cultelor şi Instrucțiunii Publice din Moldova. În 
această functie fiind, a întocmit un memoriu statistic 
referitor laadministrarea şi la situaţia în care se afla pe 
atunci învăţământul public şi particular (Alexandru 
Epure, op. cit., p.11), memoriu intitulat Relaţiune 
statistică de starea şcoalelor din Moldova. Pentru 
această lucrare, primeşte mulțumiri de la domnitorul 
Alexandru loan Cuza, printr-un decret (la 
recomandarea ministrului cultelor şi instrucţiunii 
publice, Pr. A. Cantacuzino): 


Noi Alexandru loan I 

Cu mila lui Dumnedeu si viontia nationala 
Domnu 

Principatelor Unite 





(Genre Mellon 
profesor la Gimnaziul Roman-Vodă 

















Moldova si Tera Romaneasca 
La toti de facia si viitori sanatate 


Asupra rap. 116 presentatu de D. Ministru 
Nostru secretariu de Statu ad-interim la 
Ministeriulu de Culte si Instructiune publica din 
Moldova. Considerandu bunele merite de care D. 
Georgie Melidonu au datu dovada ca aspirantu de 
litere si functionariu publicu in curgere pana 
acumu diece ani. 

Amu decretatu si decretatum: 


Art. I. Esprimamu D. G. Melidonu Domneasca 
Nostra multiemire pentru zelulu si destoinicia cu 
care indeplinesce indatoririle postului de Siefu 
sectiunei scoleloru la care este numitu in serviciulu 
Ministeriului de Instructiune si Culte. 

Art. Il. Si celu de pe urma; D. Ministru nostru 
Secretar de Statu ad-interim la Ministeriulu de 
Culte si Instructiune Publica este insercinatu cu 
executarea ordonanciei de facia. 

Datu stau in Domneasca Nostra resiedintia 
Iasii in luna lanuariu in 9 dile anulu mantuirii 
1862; eara alu Domniei Noastre alu patrulea in 
Principatele-Unite. 


Alessandru Ioan I 
(Alexandru Epure, op. cit., P.11-12). 


În anul 1861, recunoscându-i-se meritele, i se dă 
dreptul să funcționeze ca profesor în învățământul 
secundar, iar în anul 1862, a fost transferat la 
Bucureşti, ca director al învățământului primar din 
România. 

În anul 1866, a fost numit revizor şcolar pentru 
districtele Roman, Vaslui şi Tecuci, cu reşedinţa la 
Roman. Mai târziu a fost înaintat la gradul de 
inspector pentru şcolile din judeţele Iaşi, Botoşani, 
Dorohoi, Roman, Bacău, Vaslui, Fălciu şi Tutova. În 
această calitate, face aprecieri asupra învățământului 
primar care este, în opinia sa, ramul cel mai important 
din instrucțiune şi care merită cu osebire toată 
solicititudinea guvernului şi prodigalitatea ţărei. 
(Alexandru Epure, op. cit., p.15-16). 


În anul 1867, a fost numit director al Şcolii 
Normale Carol I din Bucureşti ( la propunerea lui V.A. 
Urechia). Rezultatele merituoase obţinute de şcoala 
condusă de profesorul Melidon sunt evidențiate de 
rapoartele revizorilor şcolari. 

Melidonium, anul 4, nr.4 


Pe 15 august 1871, participă în fruntea 
unei delegații de cadre didactice din 
învăţământul secundar, ca reprezentant al 
județului Roman, la marea sărbătoare de la 
Putna, închinată lui Ştefan cel Mare. 











Ivirea unei necruțătoare boli l-a silit să 
părăsească, în octombrie 1881, ogorul 
învăţământului în care trăsese brazde atât de adânci 
(Alexandru Epure, op. cit., p.24-25). V.A. Urechia, 
ministrul Cultelor şi Instrucțiunii Publice de atunci, 
şi-a exprimat, într-o notă ministerială, regretul 
privind demisia unui profesor distins şi sârguitor, 
carele, prin îndelungatele şi inteligentele servicii 
făcute instrucţiunii publice, a binemeritat dela ţară şi 
românism. (Alexandru Epure, op. cit., P.25). 


Revenit în oraşul natal, deşi pensionar, pe 28 
martie 1885, Melidon îi adresează o scrisoare lui 
Dimitrie A. Sturdza-Miclăuşanu, senator de Roman 
şi ministru al Cultelor şi Instrucțiunii Publice. 


Textul scrisorii se păstrează în colecţiile 
Bibliotecii Academiei Române. ( vezi textul scrisorii 
în articolul: Doru Mihăescu Un nedreptăţit al 
vremurilor George Radu Melidon ) 


În urma acestui demers, Ministerul a emis 
Ordinul nr. 15227, prin care George Radu Melidon a 
fost numit profesor de istorie la Gimnaziul din 
Roman. (...) „Nu se pot enumera aice toate meritele 
acestui bărbat, menit de natură a servi şcoalei (...) 
noi trebuie să fimmândri a avea în societatea noastră 

E: | = 


Daniel MARCU A 


Roman, Neamț 











Începuturile - Librării şi timbrele lor 


N fermecate 
ăscut la 27 august 1905, Ion S. Antoniu a 


copilărit pe ulițele largi ale târgului Roman, fermecat 
de mirajul luciului de apă din Gradina Mare şi de 
prăvăliile negustorilor evrei de pe Strada Mare. 
Primele locuri în care a deprins pasiunea pentru 
filatelie au fost librăriile de unde cumpăra, cu puţinii 
bani strânşi, ilustratele viu colorate, iar mai apoi 
timbrele pe care le păstra cu grijă într-una din cărțile 
cartonate primite în dar. Și Romanul avea în primele 
două decenii ale secolului al XX-lea, slavă 
Domnului, aproape 10 ateliere ale unor iscusiți 
meșteri tipografi sau depozite ale renumitelor 
Institute de Arte Grafice din ţară. 

Chiar dacă devine membru al Societăţii Filatelice 

un aseminea bărbat şi cu mai multă mândrie, căci e 
romaşcan”- spunea Gh. Vucenic primarul de atunci 
al Romanului (Nicolae Gr. Steţcu,Gheorghe A.M. 
Ciobanu, Pagini din istoria Liceului Roman- Vodă, 
18721972 „Roman, 1972,p.61). 


Pe 28 iunie 1886, ministrul Spiru Haret, a 
comunicat profesorului Nicolae Condrea Sabin, 
directorul de atunci al Gimnaziului, că domnul 
George Radu Melidon este recunoscut de minister ca 
profesor suplinitor la catedra de istorie dela 
Gimnaziul din Roman.(4/exandru Epure, op. cit., 
P.26-27). 


În ziua de 15 septembrie 1886, profesorul 
Melidon a trimis directorului Gimnaziului 
odeclaraţie în care spune că, din cauza boalei, nu mai 
poate continua lecţiile de istorie cu care fusese 
însărcinat până atunci la Gimnaziul Roman Vodă. 
(Alexandru Epure, op. cit., p.27). Boala de care 
suferea se agravează şi în ziua de 11 mai 1897 George 
Radu Melidon încetează din viaţă. 


În anul în care Colegiul Naţional Roman Vodă 
sărbătoreşte 140 de ani de la înființare (2012), se 
cuvine să îi aducem un pios omagiu şi celui care a pus 
bazele primei Biblioteci publice la Roman, profesor, 
publicist, spirit de elită şi organizator al 
învățământului primar normal din România, George 
Radu Melidon. 


Ion S. Antoniu — primul mare filatelist romaşcan 


Motto: 

„Ştiinţa noastră este doar o picătua, 
ienoranța noastră este un ocean. ” 
Ion S. Antoniu 


Române (SFR) încă de la 29 de ani, primele menţiuni 
despre activitatea sa filatelică le-am descoperit în 
1940, atunci când, în urma fuzionării SFR cu 
Uniunea Filatelică Română, a fost ales în comitetul 
de conducere al noii Societăţi Filatelice, alături de 
generalul D. Simici, Valeriu Martin, George 
Matheescu-Sinaia, E. Papiniu, dr. Nicolae Oancea, 
avocatul I. Bogdan si Alexandru Negruzzi. 


Tinereţea filatelică - primele consemnări 


Peste alți 3 ani, în 1943, numele filatelistului 
romașcan apare intr-unul din dosarele Serviciului 
Special de Informaţii, în așa-zisul scandal al 
timbrelor rusești. Implicarea sa se datora funcției 
ocupate în comitetul de conducere al SFR, considerat 
responsabil deoarece într-unul din numerele Revistei 


Societăţii Filatelice Române apărea un anunţ prin 
care „se căutau insistent mărci poștale rusești”. Nu 
este greu de ghicit că, în perioada în care România era 
aliatul Germaniei in războiul sfânt contra 
bolșevismului, apariția în 1943, pe o jumătate de 
pagină, a listei care cuprindea numeroase poziții 
rusești din Catalogul Yvert fusese considerat 
îngrijorător de Siguranţa Statului. 

Prin toamna lui 1953, în decursul unei perioade în 
care puterea comunistă suspendase până şi apariția 
unei reviste naționale cu profil filatehc (mai 1952- 
ianuarie 1954), îl găsim pe Ion S. Antoniu în fruntea 
unui comitet de iniţiativă al filateliștilor care milita 
pentru aprobarea unui proiect de organizare a mişcării 
filatelice din întreaga ţară. Intâlmirea filateliștilor cu o 
parte din conducerea ICS Filatelia a avut loc la 3 
ianuarie 1954, în urma evenimentului fiind 
constituita Comisiunea Obştească. Mecanismul avea 
rolul declarat de a „se consulta cu conducerea ICS 
Filatelia şi cu reprezentanţii CC al UTM, precum şi 
cu cei ai CCS, pentru găsirea formei cele mai 
potrivite de funcționare a cercului filatelic”. 
Totodată, Comisiunea Obşteasca formată din 
filatelişti marcanţi ai vremii îşi propunea „să facă 
legătura între marea masă a filateliștilor bucureşteni 
şi instituțiile chemate să îndrume mersul filateliei in 
RPR”. In data de 7 ianuarie, a avut loc o a doua 
întâlnire între cele doua parți, în care s-a hotărât ca 
denumirea cercului sa fie Prietenii Filateliei, 
preluând astfel o mai veche titulatură a Sindicatului 
filatelic din perioada 1945-1950, condus de Jacques 
Wertheimer-Ghika. Comitetul de conducere al 
cercului Prietenii Filateliei era compus din: prof. dr. 
doc. Ion S. Antoniu, compozitor Elly Roman, ing. 
Titus Oradean, dr. Nicolae Tripcovici, ing. Moritz 
Herscovici, maior Ion Zlate, expert Ionel Schiffer şi 
Vladimir Bobeică. 


Maturitatea - Vârfurile activității filatelice 


Cu toate eforturile filateliștilor implicaţi în aceste 
demersuri, nici aceasta formă de organizare nu 
reuşise să obțină undă verde pentru crearea unei 
grupări naţionale de filatelie. Astfel că, spre sfârșitul 
lui 1957, conducerea ICS Filatelia a reluat 
consultările cu cei mai cunoscuți colecționari 
bucureșteni cu scopul de a înființa o asociație centrală 
a filateliștilor din Romania. Delegaţia care s-a 
prezentat pe 23 decembrie 1957 era formată dintr-un 
total de 8 persoane (5 profesori universitari, printre 
care şi Ion. S. Antoniu, un general, un avocat şi un 
inginer). La 30 decembrie, de Ziua Republicii, s-a 
constituit Cercul filatelic București, printre 
principalele scopuri afirmându-se dorința de 
„sprijinire a studiilor şi documentării în filatelie”, 
precum şi „acţiunea pentru înființarea Asociaţiei 
Filateliștilor din RPR”. 

La începutul anului 1958, Ion S. Antoniu se 
regăsește printre membrii Cercului filatelic de la Casa 
Universitarilor din București. Apoi, în urma 
aprobării, după mai bine de 5 ani de tergiversări, a 


raportului care stabilea programul 
manifestărilor ocazionate de sărbătorirea 
centenarului mărcii româneşti în cadru 
festiv, de către Biroul Politic al CC al 
PMR, profesorul universitar originar din 
Roman se implică în Comitetul de 
Iniţiativă pentru Constituirea AFR, care 
trebuia format în vederea realizării 
Expoziţiei Filatelice Internaţionale Centenarul 
Mărcii Poştale Romaneşti. Este ales, totodată, 
membru în juriul competiției filatelice. 


Incununarea pasiunii extraprofesionale a lui Ion S. 

Plicul Expoziţiei Filatelice Naţionala 66 - Președintele 
juriului a fost filatelistul romașcan Ion S. Antoniu 





Antoniu a venit, însă, 8 ani mai târziu, cu prilejul 
desfăşurării Expoziţiei Filatelice Naționala 66, când 
a fost desemnat Preşedinte al juriului compus din 16 
filatelişti marcanţi ai vremii. 


Recunoașterea filatelică - Președinte de juriu 


De-a lungul a trei decenii, prof. dr. doc. ing. Ion S. 
Antoniu a fost unul din cei mai activi şi mai 
proeminenți membri ai mișcării filatelice româneşti. 
A scris zeci de articole de specialitate, printre acestea 
numărându-se şi un ciclu de materiale dedicate 


IN MEMORIAM 
ION S. ANTONIU 
1905—1987 


anasi, dè ò mare me 
Smbutà rererti dine. 





Concursurilor pentru machetarea 
mărcilor româneşti, apărute la mijlocul 
anilor '60, în care a avut un rol determinant 
pentru premierea artiștilor plastici care 
realizaseră una sau mai multe machete 
grafice ale emisiunilor de mărci poştale. 

Ion S. Antoniu a fost pasionat de studiul 
ŞI cercetarea mărcilor clasice şi post clasice 
franceze, dar colecţia sa de suflet a rămas 
Electricitatea şi electricienii, cea care 1-a adus atâtea 
satisfacţii ca expozant şi care a reușit să îmbine 
armonios filatelia cu profesia sa de-o viaţă: ingineria 
electrică. Chiar dacă starea de sănătate nu 1-a mai 
permis, încă din 1967, să fie activ în nobila pasiune, a 
rămas membru al Cercului filatelie Medici până la 
sfârșitul vieţii, în 1987, lăsând moștenire generaţiilor 
viitoare dorinţa de a cerceta, persevera şi in cele din 
urmă, de a izbândi în descifrarea trecutului istoric al 
mărcilor poștale romanești. 











Ion S. Antoniu - Biografie profesională 


A devenit inginer electromecanic în 1928 şi 
inginer electrician în 1929. Inginerul Ion S. Antoniu, 
diplomat al Școlii Politehnice din București (1928) şi 
al şcolii Superioare de Electricitate (1929), a lucrat în 
cadrul: 

* Ministerului Armatei (1929-1930), ocupându- 
se cu probleme de electrotehnică şi invenţii; 

* Societăţii de Gaz şi Electricitate din București 
(1930-1947) 

* Institutului Naţional de Cercetări Tehnologice 
București (1947-1948) 

* Intreprinderilor Metalurgice ale Statului (1948) 

* Fabricii de Mașini Electrice București (1948- 
1950) 

* Laboratorului Central de Electricitate al 
Ministerului Energiei Electrice (1950) 

* Institutului de Energetică al Academiei Române 
(1950-1970). 

A predat la Politehnica din București, între anii 
1945-1948, apoi, între 1949 şi 1975 Ion S. Antoniu a 
fost cadru didactic la Institutul Politehnic din 
București, Facultatea de Electrotehnică, unde a fost 
conferențiar suplinitor (1950), profesor de 
electrotehnică (1953), conducător de doctorat 
(1963), decan al Facultăţii de Energetică şi 
Electrotehnică (1 septembrie 1956 20 decembrie 
1957), şef de catedră la Catedra electrotehnica III 
(1963-1972). A mai predat cursurile de Bazele 
electrotehnicii la Institutul de Geologie şi Mine din 





Ton S. Antoniu (1905 - 1987) 

București (1949-1957) şi la Academia Tehnică 
Militară (1963-1965). 

Prof. dr. ing. Ion S. Antoniu a publicat lucrări în 
domeniile: electricitate şi electrotehnică; măsurări 
electrice şi încercări; producerea, distribuția şi 
utilizarea energiei electrice; matematici şi 
matematici aplicate; istoria tehnicii şi științei; 
biografii ale oamenilor de știință; educație şi 
învățământ; manuale didactice; invenţii; traduceri; 
diverse (șah şi filatelie). Ion S. Antoniu a mai ocupat 
următoarele funcţii: 

- membru corespondent al Academiei Romane (din 
23 martie 1963) 

-preşedintele Centrului de Cercetări şi de Producţie 
a Aparaturii ştiinţifice (1965-1969) 

- membru în Consiliul National al Cercetării 
științifice (1966) 

- preşedintele Comisiei de Magnetohidrodinamică 
(1969-1977) 

- membru în Consiliul tehnico-economic al 
Academiei Române (1975) 

După 20 de ani de muncă, în anul 1968, la Târgul 
Internaţional de la Nürnberg, inventatorul Ion S. 
Antoniu primește medalia de aur pentru primul 
aparat care măsoară puterile active, reactive şi 
deformante, numit PQD-metrul. Invenţia a fost 
patentată în U.S.A., Marea Britanie, Elveţia, Franţa 
etc. 


BIBLIOGRAFIE: 

- Silviu N. Dragomir Istoria filateliei romaneşti (2007) 

- Cristian Andrei Scăiceanu Istoria mişcării filatelice din Romania 
(2011) 

- Colecţia Revistei Societăţii Filatelice Romane (1940-1943) 

- Colecția Revistei Filatelia (1954-1966, 1987, 1998) 

- Dorina N. Rusu Dicţionarul Academicienilor Romani (1999) 

- Arhivele Naţionale ale României / Direcţia Arhivele Naţionale 
Istorice Centrale - Serviciul Special de Informaţii 1920-1949 


Acest material se constituie într-o mărturie a întregii activităţi filatelice depuse de romaşcanul Ion S. Antoniu de-a 
lungul mai multor decenii, dar şi a realizărilor profesionale ale inventatorului prof. dr. doc. ing. Ion S. Antoniu, 
membru corespondent al Academiei Romane. Deoarece am constatat că numele Domniei Sale nu figurează pe lista 
înaintaşilor care fac cinste orașului Roman, deşi anul viitor se împlinesc 26 de ani de când ne-a părăsit solicit 
Primarului Laurenţiu Dan Leoreanu şi Consiliului Local al Primăriei Roman să acorde măcar acum 
Academicianului lon S. Antoniu titlul de Cetăţean de Onoare al Romanului, în semn de recunoaştere pentru o 
viaţa închinată cercetării atât pe plan filatelic, cât şi pe cel al ingineriei electrice şi electromecanice. 


Daniel Marcu, 


Membru al Asociaţiei Internaţionale a Jurnaliștilor Filatelici, membru al Federaţiei Filatelice Romane 

Florentina NIŢĂ ” 
Italia 





uiu Costea a plecat dintre noi. În primul moment, 
auzindu-le rostirea lor rece, cuvintele par lipsite de 
conținut, refuzi să le accepţi sentința. Cine? Pe urmă 
mintea începe să descifreze unul cate unul mesajul lor 
crud. Pentru cercurile literare: Poetul. Pentru mass- 
media: Publicistul. Pentru pacienți: Medicul. Pentru 
prieteni: Omul. 

În miez de septembrie, târziu în noapte, s-a stins în 
tăcere. Pe când merele se pârguiau în livezi şi boabele 
de struguri musteau pe ruguri visând să umple 
carafele de vin, el continua să adune provizii pentru 
nemurire. N-a mai ajuns să culeagă roadele din pomii 
sădiţi, nici să bea mustul stors din ciorchinii viței de 
vie. 

În fiecare din noi există o lumină lăuntrica ce ne 
însoţeşte prin viață, mereu prezentă, uneori poate mai 
puțin vizibilă. Flacăra lui ardea cu mult mai mare 
intensitate, radia prin toți porii, dacă te apropiai puteai 
să te şi arzi. Purta cu el pretutindeni acea senzație de 
imensitate profundă, de prezență tulburătoare, dar în 
acelasi timp liniştitoare, dătătoare de speranțe. În 
preajma-i totul devenea enorm, exagerat, ireal. 
Hainele prea strâmte să-l încapă, mintea prea lentă să- 
l urmărească, viaţa prea grăbita să-l rabde. 

Odată am văzut împreună un dublu curcubeu. Era 
după o lungă noapte de muncă, săptămânalul “Gazeta 
de Roman” schimbase din nou formatul şi tipografia. 
Ne întorceam de la Bacău, la mijirea zorilor. Ploaia 
încetase. Deodată, pe porțiunea dreaptă de după podul 
peste Bistrița, drept în faţă, arcuindu-se la orizont, ni 
s-au arătat două curcubee, îngemănate. Entuziast cum 
nu-l mai văzusem, în ciuda oboselii evidente, ar fi vrut 
să zăbovim, să contemplăm miracolul ce se petrecea 
în faţa ochilor noştri, să păşim dincolo de poarta ce se 
deschidea spre cer. Părea ca o încoronare a trudei 
noastre nocturne. Atentă la condus maşina şi cu 
gândul la ziua care abia începea, nu reuşeam să 
urmăresc decât cu coada ochiului traiectoriuile pe care 
mi le indica in aer. Cum strada vira brusc la 90 de 
grade, pe partea dreaptă cerul continua să se vadă 
scăldat în culorile spectrului, în timp ce ne îndreptam 
spre Roman. Aş putea crede că am visat cu ochii 
deschişi, dar îmi amintesc că Puiu s-a grăbit să 
relateze la toți în redacţie de cum ne-am întors. Mai 
apoi a continuat să evoce întâmplarea, în stil 
metaforic, ca pe o punte de legătura între depărtări, în 
prima întâlnire a cenaclului Arcadia, în timp ce se 
comentau impresii de călătorii prin mările Nordului şi 
el nu-şi putea lua privirea de la un căluţ din sticlă de 
Murano adus din laguna Veneţiei. 


Portret pentru eternitate 





In memoriam: Puiu Costea 











Din perspectiva depărtării, locurile şi întâmplările 
au recăpătat acum dimensiuni normale, 
cuantificabile. Evidenţiind, în contrast cu lumea 
înconjurătoare, un destin măcinat de îndoieli şi 
incertitudini, de idealuri şi deziluzii, de perseverență 
şi nonconformism. Trăind intens şi zbuciumat, la 
limita dintre vis şi realitate, cu imaginația devenită 
scut şi călăuză, el nu doar a scris poezie: a frăit-o. Din 
ca Puiu Costea şi-a dăltuit un piedestal pentru 
eternitate. 





„Priveşte oglinda ceasornicului mut 
Clipa e încă aripă tandră 
De azi mi-am pus Sufletul pe scut 
Să fie pentru tine ofrandă...” 

Puiu Costea 


37 


36 





"d 


E) 








m ajuns şi la finalul acestor „zâmbiţi, vă 
rog!”. Numai că eu nu am mai apucat să „zâmbesc”. 
Hai, fie. Dar, ce pot spune eu, despre mine? Eu, 
despre „eu”? Mă simt „scos din priză”. Să spun că am 
fost, cum am fost, cum trebuia să fi fost...E cazul să 
mă opresc. Dar ce mă fac cu simetria lui „1ll”? Să 
spună altcineva despre mine, ceva? Dar de unde să-l 
iau? 


- AUTOR: Sunt aici, lângă tine. Hai să-ți iau un 
interviu. Vrei? 


- PERSONAJ: Doamne, cine te-a scos în fața mea, 
aşa din senin, ca în „Omul invizibil” al lui Wells? 


- AUTOR: Lasă „Misterele Parisului”. Am venit să te 
„trag de limbă” şi gata...Pentru aşa ceva, trebuie să 
fim doi. Ascultă, acum suntem aşa: eu „autorul” 
acestui volum, iar tu „personajul” din „dialogul fără 
ramă” ce urmează. O dedublare, pentru moment, 
pentru acest incomod „111. 


- PERSONAJ: Vai, îti mulţumesc din tot 
sufletul... Maestre, îți aştept prima întrebare... 


- AUTOR: Stai, să pun şi microfonul. Memoria...la 
vârsta mea. . .trec peste întrebarea banală, cu numele. 
Deşi, ştim că „Ciobanu” nu ţi-e numele, ci doar 
porecla familiei „cu care, prin „starea civilă”, ai 
rămas. Să-ncepem cu verbul „a fi”. Cum te simţi, ca 
un existent pe o planetă, care, nu de mult, şi-a rotunjit 
zestrea umană la şapte miliarde? 


- PERSONAJ: Nu-mi cunosc numărul matricol în 
aceste miliarde, dar, pe Terra, datorită felului meu de 
a fi, ca şi ataşamentului faţă de infinitul cosmic, pe 
Terra mă simt un singuratic. Parcă aş fi venit aici, ca 
„Homo” lui Gopo. Între mine ŞI „7, e un vid 
existențial, fiecare ființă umană fiind un univers 
concentric. Apoi, mă gândesc la nesfârşitele de multe 
alte planete, din universuri, locuite şi ele cu alte fiinţe 
superioare... Totuşi, aici, la noi, am dus „casă bună”, 
direct sau indirect, cu colegii mei „sapiens”. 


- AUTOR: (Pare că interviul e luat într-o navă astrală 
— gândeşte el). Deci am ipostaza stranie, de a vorbi cu 
un „Homo cosmicus?” 


- PERSONAJ: Știind că am „Paşaport de Terra” 
pentru totdeauna, mă simt ca un bunic „la gura 


Portret, nicicum cu ramă 


Gheorghe A.M. CIOBANU 


În dialog cu autorul 





Roman, Neamţ 


sobei”, care, din când în când, iese pe cerdac şi se uită 
la Cerul cu stele. (Spunând aceasta, interlocutorul s-a 
gândit la prima amintire a vieții sale, când, la trei ani, a 
ieşit într-o seară, în uşă, şi, privind în sus, a văzut o 
lună rotundă, peste care treceau, cu repeziciune, 
valuri de nori negrii, ceea ce l-a înspăimântat şi a fugit 
în casă, băgându-şi căpuşorul între perne.) 


- AUTOR: Rămânem pe Terra, cu un „„Homo” alături. 
Dar cu „Sapiens” cum staţi? (Voia să-l întrebe şi de 
vârstă, dar, din politeţe, a evitat.) 


- PERSONAJ: Un „sapiens” ajuns la „senectuţi”, cu 
cele optzeci şi şase de primăveri, devenite, acum, 
sfârşituri de toamnă. Etajul rațiunii la mine, a cultivat, 
la maximum şi maximal, imaginaţia, creativitatea şi 
corelativul, bazate, desigur, pe memorie, asociaticul 
ŞI gândirea, în general. Deşi memoria s-a ţinut strâns 
de mine, nu am aplaudat-o niciodată, găsind-o a fi 
ceva firesc şi metabolic. Aripi creative, care să zboare 
cât mai sus şi mai independent, fructificând revărsări 
bogate de imaginaţie şi corelându-se orizontalic, cu 
toată cunoaşterea umană. 


Poate prea de sine stătător şi faţă de religie, de 
politică, de societate sau de „gura lumii”, deşi nu am 
supărat pe nimeni, cu nimic. lar creativitatea nu se 
adâncea spre profunzimi, ci se desfăcea crescendo, în 
evantai, spre cât mai multe variaţiuni, care cereau o şi 
mai mare ordonare. De aici, la mine, fuga de 
documentare şi de bibliografii. Și tot de aici, poate şi 
cauzal, multitudinea de obiecte predate la catedră — 63 
— a limbilor străine însuşite — 8 — a diversității 
tematice ce au avut-o cele peste trei mii de expuneri, 
ca şi a imperiilor artistice în care am creat — literatură, 
plastică, muzică, eseu. (Nu 1-a mai zis că pe toate 
acestea şi le-a însuşit pe fugă, iar când expunea, sau 
scria, apela la spontaneitate şi improvizație, fiind 
nevoit să le facă fără oprire, desfăşurând, în cei 50 de 
ani de învăţământ şi zeci de activităţi obşteşti. Un 
non-stop ramificat şi din cauza timpului istoric şi a 
vieții proprii ce a dus-o — părinți nevoiaşi, de mic 
muncea pentru un ban, războiul, seceta, foametea, 
anii grei de refacere a ţării, reflexul necesar de a 
accepta orice solicitare. S-a şcolit pe furiş-— preparaţii, 
deşi elev — şi din multele facultăți unde a fost admis, a 
dus la capăt una, care era fără frecvenţă: Dreptul, 
profesat numai didactic.) 

- AUTOR: Când se 


vorbeşte despre Ciobanu, 


multe domenii, deci şi o lectură impresionantă. Să vă 
felicit? 


- PERSONAJ: Îmi pare rău că nu pot să vă primesc 
felicitarea. Eu îmi cunosc cel mai bine, trecerea prin 
viață. N-am avut timp să citesc, cum se spune, 
biblioteci întregi. O viaţă fără pauze între multiplele 
„du-te şi fă cutare”, nu puteam să citesc, decât, tot pe 
fugă, titlurile din reviste. Noroc că posedam 
germenele unei creativităţii spontane şi inedite, cu care 
rezolvam solicitarea. După intrarea în producție 
curentă, citeam două-trei pagini din ea, după care, o 
închideam şi o „scriam” eu imaginar, pe mai departe. 
Mi s-a format un reflex, dar şi un suport pentru 
dezvoltarea, în „evantai” cum am mai spus, a 
creativităţii. Se ştia că am o bibliotecă voluminoasă, pe 
care am constituit-o doar, şi mai puţin am consultat-o. 
De aici şi uşurinţa cu care am donat-o. Mi-ar fi plăcut 
să pot fi un bibliofil şi să fac trimiteri la alţi autori, în 
scrierile mele. Am fost, de multe ori, interogat, că de ce 
nu am bibliografie deloc, la ceea ce scriu. Sunt mereu 
felicitat pentru „uriaşa” lectură, dar eu tac. „Gura 
lumii-i slobodă.” 


- AUTOR (Oare aşa să fie?) Despre componenta 
rațională, mi-aţi spus ceva. Dar cu afectivul, cum staţi? 


- PERSONAJ: Pe fugă şi aici. De unde timp pentru 
„scenele balconului?”. Mi-am „creat” şi aici, atribute 
ŞI imaginări, care se destrămau cu uşurinţă. De aici şi 
constelația de întruchipări ireale — artista de cinema 
Dilian în anii adolescenţei, fata, fără „a fi” din aşezarea 
de lângă halta Pietrişul, necunoscuta morganatică de 
sub o cruce aflată pe traseul căii ferate, aproape de 
Muncel, metamorfozarea, după idealul meu, a elevelor 
mele din bănci, ca un miraj interior şi de câteva clipe, 
imaginări chiar cosmice şi alte astfel de „altfel”. 
(Câteva momente de tăcere) 


- AUTOR Da... Să ne oprim, puţin, la volitivul tău. De 
piatră sau de fier? 


- PERSONAJ: Mai mult din frunze, duse de vânt. „Să 
trăiţi, am înțeles”. Un „imperativ categoric”, care 
mergea în urma mea. Și felul meu de-a fi, dar şi „O, 
tempora”... Poate şi nevoile economice ale părinților. 


- AUTOR şi dialogul nostru de acum, are în el, ceva din 
„Vă cordon, treceţi...?” 


- PERSONAJ: 
capăt. 


Lasă-mă să fiu „pacifist”, până la 


- AUTOR Promit. Ce mult aş vrea să vă cunosc idealul, 
nerealizat, probabil. 
- PERSONAJ: Când zbori mereu prin constelații 


variate, e greu să te opreşti şi să rămâi doar 
pe o insulă singuratică. Nu mă gândesc 
dacă viața-mi a putut să-şi facă un ideal 
îndepărtat. Doar planuri pentru mâine. Aşa 
a fost cu generaţia noastră. Dar astăzi, e 
altfel. Îmi amintesc de un film, despre un 
grup de fete care, în timpul războiului, 
mergeau în spatele frontului şi strângeau mine din care 
multe le explodau în mână. lar când a căzut Berlinul şi 
li s-a spus că de acum e pace, ele au rămas pe gânduri. 
Si cu noi, ce vor face? 

(Din nou, tăcere) 











- AUTOR Generaţii şi generaţii... Trecutul şi 
prezentul... Dar viitorul, cum îl vezi? 


- PERSONAJ: Se pare că problema lui „mâine”, a 
devenit o „ecuaţie” cu multe, prea multe necunoscute. 
Metoda de rezolvare a ei, e ţinută ascunsă, tot mai 
ascunsă. Cuvântul „viitor” rămâne doar pentru poeţi. 


- AUTOR Din când în când, în ceea ce aţi scris, mai 
ales „fugiţi” spre astre. Ce fel de dialog aveţi cu ele? 


(La început, nu voia să pună această întrebare, dar, 
zicând primele cuvinte, nu s-a mai oprit.) 


- PERSONAJ: Mai mult e monolog. Mă duc la ele, 
doar cu gândul, imaginându-mi, mereu altfel, cum ar fi 
acolo şi creionând eventuale prefigurări despre ele şi 
certe creaţii de artă. Acolo, Necunoscutul fiind total, 
evantaiul de creativitate e maxim. Eu consider acest 
gen, ca pe o nouă Artă, numind-o „Panagnostica”. ȘI 
toate au şi trebuie să aibă, „miros de Terra”. 


- AUTOR: Te invit să-ți priveşti viaţa ta, retro şi global. 
Ce zici de ea? 


(Puțin un gest, ce trădează o reacţie înăbuşită) 


- PERSONAJ: Nu prea obişnuiesc să privesc aşa. „O 
viață de om, aşa cum a fost”... Nu am avut, drept ca 
destin în viață, să zămislesc doar un Transfăgărăşan 
şi-atât, cotit mereu, înalt şi finisat, ci timpul meu mi-a 
pus în față, multiple şi diverse „fă, te rog”, pe care, 
după felul meu de-a fi, le-am dus pe rând, cu bine, până 
la sfârşit, aflând, astfel, dar mai târziu, că eu mă 
încadrasem, făr-a şti, pe linia lui Kotarbinski, cel cu 
„teoria” lucrului făcut cu bine; duium după duium şi 
multe şi complexe, pe care, una după una, le-am făptuit 
OK, până la capăt, punându-le, la urmă şi un punct. 


- AUTOR Dar dacă o priveşti spre viitor? 


- PERSONAJ: Despre această dimensiune, am vorbit 
mai sus. La vârsta mea, gândesc la un „de azi pe 

Melidonium, anul 4, nu.4 


la un „de azi pe-acuşi”. Moartea, până 
acum, a trecut pe lângă mine, de peste 
douăzeci de ori. Mai pot, sau mai puteam 
gândi, pe-atunci, la viitor? Doream mereu, 
un altceva, care să-mi înlocuiască viitorul. 











- AUTOR: Un altceva, ca-n Mioriţa, un 
altceva, ce-l ai prin jertfă, doar, ca-n Meşterul 
Manole, un altceva şi nu mereu acelaşi, ca-n „Soarele 
şi Luna”. Ştiu că ele formează o Triadă, la care faci 
mereu trimiteri, ca să convingi pe toți că viaţa ne e „un 
fir finit, din infinitul firii”. Să spunem şi noi, 
dialogului nostru „Finis”. lar ultima mea întrebare, 
„coronat opus”. Dacă am inversa locurile în acest 
interviu, ce m-ai întreba în final? 


(Personajul se ridică şi merge la fereastră, privind, 
vag, spre grădină.) 


- PERSONAJ: Te-aş întreba, de ce, în astă seară, m-ai 
scormonit atât de mult? Şi poate ai de gând să faci la 
fel şi cu ceilalți şapte miliarde de oameni de pe Terra. 
De ce? Vrei să ajungi la un numitor comun? La o 
esență a esenţelor umane? Dar uiţi că ne schimbăm, 


sau că suntem schimbaţi din clipă-n clipă? Sau uiţi că 
Universul nostru e într-o expansiune accelerată? ȘI 
dacă Universul e, dar psihicul din noi? Pe zi ce trece, 
devenim mai vagi, mai greu de cunoscut, chiar de 
către noi înşine. Dacă Universul îşi are „găurile 
negre” ale sale, noi ne avem „„hăurile neştiute” ale 
noastre. Apoi să ne gândim la Antilume, Antigalaxii, 
Antioameni şi Antiportrete. Sau, de ce nu, şi 
Antiinterviuri. 


(Personajul se întoarce spre cameră, dar la masa de 
dialog, nu mai vede pe nimeni. Rămâne uimit. Pe cel 
dispărut, nu-l mai poate „crea”, nici „imagina”.) 


„Autorule, unde eşti? Cum de ai dispărut? Cine te-a 
volatilizat, puţinul cunoscut asupra mea, sau marele 
Necunoscut al Lumii?” 


Gheorghe A.M.CIOBANU = pluralic, corelaţii 
orizontalice, viziune expansiv-ascendentă, 
imaginativ, creativitate, vrea să nu supere pe nimeni, 
e mai mult cosmic, e dai şi nu davai, recunoaşte, ca 
trăsătură centrală, diversitatea lumii. 


PORTRE PRINTRE RAME 





upranumit, pe bună dreptate — părintele culturii 
romaşcane — Gheorghe A. M. Ciobanu îmbogăţeşte 

” Emilia Tuţuianu DOSPINESCU 


Opera sa cu un nou volum 
intitulat Portrete printre rame. 

Noutatea volumului constă 
în realizarea unei suite de 
portrete, închise între acele 
înguste limite impuse de timp şi spațiu, constituind 
Istoria unei vieţi. 

Tipare umane, nu simboluri, cu oameni 
adevăraţi, creionați din amintiri, sentimente, 
gânduri descriptive, oratorice, ne sunt dezvăluite cu 
umor şi spontaneitate, trăsătură specifică stilului 
artistic ce îl caracterizează. 

Armonia dintre Omul şi Scriitorul Gheorghe 
A. M. Ciobanu a fost şi este una dintre cele mai 
desăvârşite, pe măsura spiritului şi vastei sale 
culturi, pe măsura sensibilităţii sale de excepţie. 

„Autorule, unde esti?"'...dramatică 
interogație pe care Gheorghe A. M. Ciobanu, 
ŞI-o pune — ajuns în toamna de aur - cautând, chiar 
şi acum, posibile răspunsuri. 

Valentin CIUCĂ ™ 
Iaşi 


rofesorul şi omul de cultură Gheorghe Ciobanu, 
intelectual eminent, a dovedit convingător şi constant 
că aşa zisa provincie poate exista doar în irealul 
administrativ, în plan spiritual având adesea priorități 
incontestabile. Este indubitabilă contribuţia 
provinciilor româneşti la configurarea unei 
dimensiuni naționale apte să exprime potențialul 
creator al unor artişti de notorietate nu numai 
românească. 

Creativitatea unui spațiu face prin însumarea cu 
celelalte oferte din varii zone ale aceleaşi spiritualități 
argumentul unei diversităţi în numele amprentei 
valorice comune. La o asemenea constatare aderă de 
câteva decenii şi romaşcanul Gheorghe Ciobanu, un 
fel de geniusloci al oraşului de pe malurile Moldovei, 
al ctitoriilor medievale. Generos şi tenace, Profesorul 
a făcut din catedra de la Liceul oraşului un spaţiu al 
dialogului cu elevii deschişi spre toate orizonturile 
cunoaşterii autentice. 

Magistrul a luminat calea unor generații şi s-a 
descoperit pe sine ca un umanist veritabil ale cărui 
largi cunoştinţe au conturat profilul unor potențiali 
intelectuali şi creatori. 

Bonom şi cordial, fragil şi generos, Profesorul a 
transformat catedra în amvonul unor conferințe, al 
căror miez avea consistenţa unei vaste culturi şi 

pasiunea unui spirit de tip renascentist. 

Am avut privilegiul de a-l cunoaşte, de a ne întâlni 
sub semnul artei şi de a sluji deseori împreună în 
altarele frumosului. 

Conferinţele sale, molcome şi ataşante, sunt asistate 
de un public interesat şi care reacționează de fiecare 
dată cu entuziasmul recunoaşterii unui har şi bucuria 
de a aprecia un concitadin. Provincia culturală se 
definea cu orgoliul discret al unor priorități locale 
incontestabile, iar eminentul conferențiar, discret şi 
marcat de fireasca emoție a unui sensibil, cucerea 
definitiv un public care îşi cunoştea trecutul şi valorile 
sale perene. 

Stăpân pe arta discursului public, viziunea 
generoasă asupra artelor, buna relație cu orizontul 
filozofic şi hermeneutica subtilă a comunicării a făcut 
permanent din prezenţele sale publice veritabile 
evenimente, ştiind la perfect arta măsurii. 

Debutul fiecărui discurs marcat de emoție firească 
se transforma treptat într-o copleşitoare demonstraţie 
de erudiție şi palpit vital. Conjuncţiile dintre artele 
vizuale şi cele ale filosofiei şi muzicii alcătuiesc triada 
prin care vorbind se împlinea pe sine ca un veritabil 
om al renaşterii. 

L-am ascultat deseori, suntem prieteni în plan uman 
ŞI spiritual şi cred că acest lucru ne onorează reciproc 
şi ne face solidari în ordinea afectivă şi axiologică. 
Cărţile sale, dincolo de acribia informaţiilor, au 
frumuseţea unor interpretări în cheie majoră, cu 
tonurile înalte ale triumfului spiritului uman ca o 
victorie asupra mundanului. 

Legaţi o vreme prin admiraţie de Maestrul Ion 
Irimescu am intrat şi, uneori, am oficiat alături în 
altarul creației Maestrului de la Fălticeni, i-am 
dedicat, fiecare din noi câte un binemeritat elogiu şi 1- 
am adus, firesc, omagiul bine meritat. Gheorghe 
Ciobanu a scris, cu sensibilitatea şi subtilitatea 
cunoscute, un eseu despre condiția creatorului şi 
valorile simbolice ale artei sale. 

Alături de alte inspirate eseuri, Gheorghe Ciobanu 
s-a definit în timp ca un reper maximal în ordinea 
valorii, al generozității şi artei de a transmite 
concomitent, emoţii şi idei. 

Salut cu cordialitate gestul bârlădenilor de a-l onora 
prin editarea unei cărți despre spiritul timpului şi al 
valorilor ca pe un gest de tandreţe față de un mare 
intelectual al Moldovei şi nu numai... Aştept, alături 
de cei, deloc puţini, care îi preţuiesc ideile şi gândurile 
despre artă ca vocea sa de intelectual rasat să atingă 


tonul subtil al vechilor madrigaluri... 
4I 

morții prada 
ampa care întinde morții prada (Mihai 
Agape, Editura Corgal Press, 2012) 
inserează o proză care, cel mult doar după 
titlu, poate pretinde a fi polițistă. O moarte stupidă, 
localizată într-un sat de pe malul Prutului, petrecută 
în registrul insidios şi acrimonios al unui regim de 
stirpe totalitară şi aflată sub spectrul unor 
circumstanţe aparent enigmatice, declanşează ample 
investigaţii de urmărire şi elucidare. Gavril Ambruş, 
procurorul criminalist proaspăt retrogradat şi 
însărcinat cu instrumentarea cazului, aflat în 
proximitatea promiscuității şi propunându-şi să dea 
lovitura vieţii sale, în disprețul blamabil faţă de lege, 
direcționează ancheta pe o pistă precară şi falsă. Mai 
ales că se preconizează şi se implementează, cu 
discretă inconformitate, o vastă operaţiune de 
reconstituire şi reconsiderare a cazului (dosarul inițial 
fiind dat la topit), după 14 ani de la comiterea crimei şi 
sub imboldul ireprimabil al agonisirii unei colosale 
sume de bani. Autorul, urmărit de empatice 
premoniţii şi evitând cu abilitate să eşueze pe panta 
estompării orizontului de aşteptare al virtualilor 
cititori, pătrunde în intimitatea profilului personajelor 
ŞI extrage ceea ce este exemplar şi esențial pentru 
conturarea unor chipuri şi închipuiri memorabile şi 
pentru surprinderea atâtor de mărginite clipe 
inconfundabile (Și precum într-un final cu veleități 
apoteotice, fie ele eroice sau erotice, dar amplificate 








MIHAI N. AGAPE - Născut la 24 martie 1938, în satul Sălăgeni, plasa Răducăneni, judeţul 
Fălciu, devenit apoi raionul Huşi, dar şi Codăeşti, regiunea Iaşi (judeţul Iaşi ). După ce a făcut 
studii liceale şi Scoala populară de Artă la Iaşi, încurajat de către pictorul Adrian Podoleanu, 
devine licenţiat al Facultății de Arte Plastice de pe lângă Universitatea Al.I.Cuza Iaşi. În 
toamna anului 1969 s-a stabilit definitiv la Piatra-Neamţ, unde lucrează ca plastician şi 
profesor de desen pe lângă Casa județeană a creației populare Neamţ, în cadrul Cenaclului 
Piatra Neamţ al Filialei Bacău a U.A.P., condus de scenograful Mihai Mădescu, la Şcoala 
Zăneşti, apoi la Casa pionierilor din Piatra Neamţ şi la Clubul Copiilor (Palatul Copiilor), ca 
director, unde a continuat activitatea până la pensionare. Din anul 1970 şi până în prezent a 


Lampa care întinde 


4 George BRĂESCU ( 
Piatra Neamţ 





de energii paroxistice, spre dimineaţă, în camera încă 
invăluită în umbra evanescentă a nopții, se profilau 
trei siluete proiectate într-o incleştare aidoma acelei 
contopiri dintr-o inconturbabilă devălmăşie.). 
Întâlnim, de la un capăt la altul al cărţii, o realitate 
încărcată de veridicități şi autenticităţi ce le percepem 
ca fiind o probă paradigmatică de sursă inspiratoare 
aproape insurmontabilă în confruntare cu ficțiunea. 
Numai aşa se explică faptul că naratorul izbuteşte să 
proiecteze şi să configureze, cu maximă acuratețe, 
destinul implacabil al acestui personaj principal cu rol 
central (un versat procuror). Asistăm astfel, fără să 
fim oarecum vexaţi, la situația paradoxală în care, 
dincolo de faptul că victima şi anchetatorul au un 
sfârşit tragic similar, un procuror îşi încheie definitiv 
şi iremediabil cariera, care se anunţa destul de 
strălucitoare. Toţi s-au lepădat de investigator şi l-au 
stigmatizat, în primul rând colegii şi prietenii. Dar 
lovitura decisivă avea să o primească sub povara 
adevărului declamat de o puzderie de personaje 
periferice şi uneori marcate de versatilități (martorii 
acuzării şi apărării), eroi care, chiar şi cei condamnaţi 
şi reabilitaţi, în contextul relevabil şi narativabil dat, 
se pot defini cu pregnanţă ca având valenţe verosimile 
incontestabile. În pofida numeroaselor accente de 
senzaționalism investigativ ce s-ar preta a fi atribuite 





participat cu lucrări de artă plastică la 132 de expoziţii, concursuri, saloane etc., organizate pe 
plan local şi național, din care 20 de expoziţii personale. Expoziţii participări: la Festivalul-concurs național de 
artă plastică Voronețiana Suceava, la Bienala naţională de artă plastică (concurs) Lascar Vorel Piatra-Neamţ, la 


Saloanele Moldovei 


Chişinău Premii: la Concursul național de artă plastică de la Botoşani, la Bienala 


națională- concurs de artă plastică Lascăr Vorel Piatra-Neamţ În 2000, Consiliul municipal Piatra- Neamţ îi 
acordă Diplomă de recunoştinţă pentru contribuţia la viaţa cultural-artistică a municipiului. Lucrări de pictură şi 
grafică se află în colecţia Muzeului de Artă Piatra - Neamţ şi în mai multe colecţii particulare, din ţară şi 
străinătate: SUA, Anglia, Germania, Israel, Belgia, Canada, etc. Figurează în mai multe publicaţii şi albume de 
artă:Oameni de seamă din judeţul Neamţ de Constantin Prangati, Editura Crigarux, ediția 1999, Piatra Neamţ, 
Who's who, Bucureşti, ediția 2002, Un secol de arte frumoase în Moldova de Valentin Ciucă, Editura Artxxi, laşi, 
2009, vol.Il, Tradițional şi modernitate în pictura românească de Georgeta Dyordyevic, Editura Eurogama 
Invest, Bucureşti, 2009, Colecția de azi, ediţia I, 2009 Cornel Mifode & colectiv, Dicţionarul artelor frumoase 
din Moldova, Editura Artxxi, laşi,2010. Carte de debut literar Lampa care întinde morții prada, proză. 2012, 
Editura Corgal Press Bacău, cu o postfață de George Brăescu. 

celor două cumplite drame, naraţiunea care ni se celebrului scriitor american / englez Henry 
propune nu-şi i justifică rațiunea de a se revendica de la James (Un lucru autentic / The real thing), 
specia romanului de aventuri polițiste. Înclinăm a numai că acesta din urmă este prozator 
crede că această scriere este una de tip narativist- sadea şi îşi derulează narațiunea de pe 
documentarist. Cu atât mai mult dacă ținem cont de poziția unui pictor (personaj magnific), 
faptul că majoritatea personajelor din carte, inclusiv plecând de la laitmotivul unei ședințe de 
victima Nicolae Hoară, implicate în procesul de pozat. Aşadar, pictorul Mihai Agape 
restabilire şi remontare a împrejurărilor în care s-a îmbrățişează temporar, scriind această carte (Lampa 
produs evenimentul dramatic de la Colţu-Cornii, sunt care întinde morții prada) şi având drept materie 
de prin părțile satului Sălăgeni (înghiţit de năpraznica narativă un proces de judecat, o altă zonă estetică şi 
năvală a apelor din anii 70) şi fac parte integrantă din anume aceea de prozator. Zonă corect şi cu talent 
universul natalității autorului. O carte scrisă de un acoperită. Fără să pericliteze, câtuşi de puţin, valoarea, 
pictor veritabil care înlesneşte cititorului, în ipostaza viabilitatea şi durabilitatea acelei dimensiuni artistice 
de prozator (scenarist) şi etalându-şi o indubitabilă care l-a consacrat. 

expresivitate plastică, întâmplări, scene, acțiuni şi stări 

de lucruri pornind de la preparativele de reconstituire 

ŞI reconsiderare ale unui proces penal. Asemenea 











Paşi printre voi / 
” Gheorghe A.M. CIOBANU 


Roman, Neamt 


Se fac mereu multiple corelaţii inedite şi 
purtătoare de farmecul surprizei. Dacă la primul 
volum, părea că autoarea comentează, tot cu 
neîmpăcare, „strada”, aşezată fiind la o fereastră 
formula „dialogul monologat”, prin aceasta larg deschisă înspre lume, acum, cu o aceeaşi, 
personalitatea “eu-lui” ei fiind prezentă şi în priveşte iarăşi viaţa străzii, de după o perdea 
partea interogativă, ca şi în cea de răspuns. O prea trasă şi cu multe falduri-colonadă peste tot, 
poezie, astfel, predominant lirică şi mult autoro- în juru-i apărând o prea multivalentă umbră de- 
centristă, sau, mai altfel spus, e un comentariu  nserare. 

„matematizat” despre viaţă, ce-şi are doar „o 
singură soluţie”. 


: autoare, ce apelează caracteristic la 


Un nou „popas” ce nu-i numai Paşi printre 
Voi ci şi un altul, poate, cu alt sens: Voi, 
Aşa „solistică? precum s-ascunde între printre paşi, 
versuri, poetica-i socio-umană străbătută de 
nervuri quasi-etice şi ţesută „de sus până jos”, de 
„0f'-ul său de-o viaţă. Chiar dacă stă „pe Irina Lazăr 
margine” şi vede, nu-i scapă nici un fir din 
labirintul zilei. 


Poeta constată de „una singură”, existenţa-i p aȘI printre Voi 
proprie şi acea de lângă ea. Reacţia sa de 
neîmpăcare la care ajunge, o extinde apoi la 
esenţa unui „a fi” interogativ. Protestează la 
lumina zilei, împotriva acesteia, apelând la o 
monovalenţă repetabilă şi evitând violenţa 
„paricadelor” plurale. 

Un monolog şi expansiv şi retractiv, prin care 
autoarea îşi proiectează viețuirea-i pe un „larg 
ecran” ceea ce îi oferă, morganatic, posibilitatea 
de a-şi amplifica penumbrele din gând ca pe un 
evantai, deschis din ce în ce mai larg. Edivura FĂ 


lagi: 2012 

P. mov a obsesiei este cea de a treia 
carte de poezii a lui Eugen Stetcu, după Mitologii şi 
sentimente (Nemira, 1996) şi Pe vocala unui zeu 
(Crigarux, 2005). Cunoscând autorul încă din 
adolescență, m-am întrebat adeseori dacă demersul 
scriitoricesc al lui Eugen Steţcu (n. 1949), este doar 
un „capriciu” de fiu al reputatului istoric literar, 
monografist şi exeget al lui Garabet Ibrăileanu, 
profesorul de limba şi literatura română Nicolae 
Grigore Steţcu (1910-1995), fiindcă volumele de 
poezii ale fiului au apărut la o vârstă relativ înaintată. 
Orice întrebare rămâne însă de prisos: apariția 
cărților sale ne convinge, prin actele ideatic şi 
afectiv, de dobândirea nobilei libertăţi în cadrul 
atemporalităţii, deoarece, concentrat, scriitura lui 
Eugen Steţcu garantează valenţe estetice . 

Dacă Eugen Simion afirmă despre autorul în 
cauză că a învăţat bine lecţia de a construi o 
„Imagine-obiect” şi mai puţin o „imagine-mit”, 
proprie poeziei romantice, asociindu-l sentimental 
cu poetul Emil Botta, Eugen Steţcu, în „I. Regele 
Undeva” (prima parte a cărții „Pânza mov a 
obsesiei”), vine a întări cu o imagine-existențialistă: 
„Există un Mâine de cupă / Şi-un Mâine de caro / 
Există un Mâine de pică / Şi un Mâine de treflă. / 
Jonglezi cu cei ce / Ai putea să fii. / Jonglezi cu Cei ce 
/ Nu vei deveni / Şi nu te hotărăşti / ŞI înoti pe spate, / 
Tu înotătorul / Prin râul de frunze uscate. / Un 
Dumnezeu de caro / Şi-un Lucifer de cupă / Se 
urmăresc în ei înşişi, / Vor labirintul să-l rupă, / Însă şi 
ei sunt furați / De-o jonglerie ciudată. / Din Biblia 
jocului / Nu vor ieşi niciodată.” (***). 

„La Eugen Stețcu, travaliul poetic e complex, 
autorul pendulând între concizie de «haiku» şi 
secvenţe baladeşti...”, afirmă Gh. A. M. Ciobanu, în 
nota de pe coperta 2 a cărții citate mai sus. lată şi 
confirmarea autorului, în „Il. Erotice vămi în alb 
vinovate” (partea a doua a volumului Pânza mov a 
obsesiei): „Cumpăna zâmbetului tău / Se balansează 
/ Să scoată apă / Dintr-o moarte. / O ciutură fără- 
nrobire / Se-afundă într-o / Despărțire.”(***), „Un 
cal troian / În cuşca toracică / A tăcerii / Fără s-o 
cucerească."(***), „O vâslă / Aproape de tâmpla / 
Unei iernatice / Prevestiri. “(***%). 

„„Scotocind prin «abisul dintre rostiri», Eugen 
Stețcu scrie o poezie discretă, de notație hieratică, 
inchisă în idealitatea sa orgolioasă... ezitând între 
sugestie şi plăcerea de atelier liric."(C. Livescu, 
coperta 2). Şi iată un atelier de dulce stil clasic, intr- 
un ludic curitmic: „Vineri şi bicicleta ei verde / Peste 
„pre în formă de nuri / Şi peste ore în formă de / «Nu 








Tia Pânza mov a obsesiei 





è~ Constantin ENIANU 


Roman, Neamt | 


încerca, te rog, să mă furi !»” // ... „Vineri şi bicicleta 
ei verde / Lunecă peste un mov labirint / Şi peste ore 
în formă de / «Eu nu te mint, eu te mai mint!» // Vineri 
ŞI bicicleta e1 verde / Peste o sete de deflorări / Și 
peste ore în formă de / Încercănări. 
Încercănări.“(Vineri şi bicicleta ei verde). 

Poemele lui Eugen Steţcu traduc melancolia 
descompunerii psihosomatice reflex regăsit 
perpetuu în  Logos-ul, constructiv şi distructiv 
totodată, deoarece, in extremis, „doar vidul 
gândeşte”, fiind răspunzător până şi de Absolut: 
„Dumnezeu se rosteşte pe sine/ Şi nu se mai termină. 
// Un Dumnezeu nerostit / Până la capăt / Aşteaptă un 
alt Dumnezeu / Să îl termine. / Dumnezeu îl rosteşte 
pe diavol / Aşteptându-l să se verse / Într-o cameră 
goală. / Dumnezeu rosteşte nimicul / În încăperi de 
amurg / Unde se înghesuie / Iluzii de mobile / Şi iluzii 
de scribi. / Peniţele lor desenează / Un alt Demiurg / 
Încercând să-şi citească / Arborele genealogic. / Din 
viitorul călcâiului Lui / Călătoreşte încet / Cu un tren 
de tahioni / Citind modele de univers / Perimându-se 
mereu, / Războaie între leucocitele Lui, / Crucificări 
ale celor / O infinitate de Isuşi, / Implozii şi 
expansiuni / Ale hematiilor Lui, / Leucemii ale unor 
țesuturi / Înconjurate cu garduri / De sârmă 
ghimpată. / Idee de a crea Dumnezei / Tot mai 
perfecţi. / Dumnezei daţi la reformă / Într-un cimitir / 
Al Dumnezeilor. / Nemulțumit de sine / Ultimul 
Dumnezeu / Se hotărăşte să doarmă / Timp de câteva 
geneze. // Doar vidul gândeşte: / «Singurul 
Dumnezeu sunt eu.» (Dumnezeu se rosteşte pe 
sine). 

Ca şi în prima plachetă, „Mitologii şi 
sentimente”, autorul sentimente”, autorul inserează 





ŞI în Pânza mov a obsesiei un sonet în formă de două 
catrene şi două terţine, care e, după cum observă C. 
Livescu, „întocmit din «goluri» şi «angoase»”, 
sintetizând un efort confesiv ce „conduce melancolia 
spre tărâmuri volatile”. 


(Somaţii). 

După primele două cărți apărute sub 
semnătura lui Eugen Steţcu, autorul a avut 
o mare satisfacţie, nu creatoare, ci 
procreatoare, la vârsta de 60 de ani: 1 s-a 





Eugen Stetcu prin întreprinderile sale lirice, 
abundente în metafore surprinzătoare, trădează parcă 
ticurile profesionale de cadru medical în domeniul 
chirurgiei, „pânza mov a obsesiei” producându-i un 
feedback în actul creator: „a-mi tensiune arterială, / 
M-a rugat copacul, / Am să fac infarct! / la-mi 
tensiunea arterială / Pe patul de cetină al toamnei, / M- 
a rugat iubita / Şi sângele ei se subţia / În labirinturi 
împânzind / Cărţi deschise spre cer / Şi palme şi 
aplauze / Tot mai somnoroase."”... „la-ne tensiunea 
arterială, / M-au rugat paturile de spital / Şi cearşafuri 
murdare de sânge, / Şi picioare amputate.”... 


Vio multa ÎuumIinil! 


Izbânda literară anterioară a chirurgului, 
scriitorului şi editorului Virgil Răzeşu: Mic tratat de 
deflorare (Editura Răzeşu, Piatra Neamţ, 2011) mi-a 
dat ghes să citesc recentele sale apariţii editoriale: 
Antologia Scriitori din Neamţ, volumul de schițe, 
Cronici, recenzii, tablete, interviuri şi amintiri intitulat 
galant „Ce ne facem, doamnelor?” şi romanul „Inelul 
pierdut”, toate apărute la Editura Răzeşu, Piatra 
Neamţ, 2012. 

Despre ,„„Micul tratat” făceam în cronica intitulată 
„„Breviarul amorului” (Lectură simpatetică) 
următoarele consideraţii: „„După prima parte, 
beletristică, stilul fiind unul expresiv, clar, corect, în 
care se face auzit mai mult glasul scriitorului Virgil 
Răzeşu, urmează o a doua, științifică, stilul fiind unul 
obiectiv, concis, precis, în care medicul Virgil Răzeşu 
trece în prim-plan(...) Operă polifonică, îmbinând 
componenţa erotică şi sexuală cu cea ştiinţifică „Mic 
tratat de deflorare” ne introduce în universul tainic al 
erosului, partea necenzurată, pe drumul dinspre iad 
spre rai şi de la agonie la extaz sau invers”. 

Antologia „,Scriitori din Neamţ” are două 
certificate de nobleţe semnate de eminenți oameni de 
litere: Liviu Antonesei(,,Precuvântare”) şi Cristian 
Livescu („Un tablou de familie al creatorilor de 
literatură nemteni”) 

Precedată de alte două antologii meritorii, Laurian 
Ante din Roman cu o „Antologie a literaturii 
nemțene”(2006) şi Emil Bucureşteanu cu ,Poeți 
nemteni” (2008), prima incluzând 200 de scriitori şi a 
doua 150 de poeti, prezenta antologie merită să stea în 
primul raft al Bibliotecii Naţionale. 

În format academic, într-o grafie şi o hârtie de cea 
mai bună calitate, lucrarea cuprinde 69 de autori de 
profesii şi vârste diferite, nemteni de baştină sau 


născut fiica Ana-Maria. Cu Ana-Maria în 
braţul stâng, iar cu „Pânza mov a obsesiei” 
în mâna dreaptă, îndreptată spre noi, am avut revelația 
că totuşi lumea împărtăşeşte unitatea dintre spirit şi 
materie, ancestral, spre împlinirea esenței umane. 
Petru Diaconu, semnatarul compoziţiei plastice de pe 
coperta întâi a celui de al treilea volum de poezii, 
completează sugestiv şi sinestezic cadrul metaforic al 
conţinutului 
mijloacele de expresie artistică trec unitare acolo unde 











scriitoricesc, dovadă evidentă că 


sunt cucerite blândeţea, farmecul şi adevărul. 


f- Petruş ANDREI 

Vaslui 
deveniți prin adopție dar 
scriitori în toată puterea 
cuvântului, autori de proze, de “| 
poezii sau de piese de teatru şi 
critică literară, scriitori care locuiesc deja în Cetatea 
muzelor de pe Muntele Olimp. 

Am intitulat această cronică „Mai multă lumină” 
(„Mehr Licht!) cu celebrele cuvinte rostite de 
Goethe înaintea morții, pentru că ele reprezintă pentru 
coordonatorul şi editorul antologiei un ideal de viaţă. 
Domnia sa aduce astfel „Mai multă lumină” în 
labirintul anonimatului în care vor să ne țină autorii de 
istorii literare dâmboviţene. 

Am scris despre opera unor scriitori incluşi în 
această frumoasă antologie (Gheorghe Țigău, Emilia 
Tuţuianu Dospinescu, Virgil Răzeşu, Eugen Cojocaru 
dar şi despre tânăra poetă Gabriela Tudoran, frumoasa 
ŞI talentata actriţă dispărută, din nefericire, în floarea 
vârstei, într-un tragic accident de maşină şi despre 
Raluca Pupăză, scriitoarea româno-americană care , 
prin umor, prin dragoste de viaţă şi prin „amintiri 
poate fi considerată „,nepoată” a genialului 
humuleştean. Pentru mine şi pentru toți cei dedicați 

scrisului, antologia „Scriitori din Neamţ” 
reprezintă o adevărată „,Carte de 
învățătură”: „„Fiecine cum 1-e vrerea, despre 
„carte samă deie-şi ”, îngăduiască-ni-se o 
parafrază după unicul Eminescu, eu unul 
însă, ca nemţean ce mă ştiu, nu am decât 
cuvinte de laudă pentru coordonatorul şi 
editorul acestei antologii, chirurgul-scriitor Virgil 
Răzeşu. Ca nemţean, de origine, şi vasluian , de 
adopție, nu pot spune decât că volumul meu de debut, 
„Descântece de inimă rea” a apărut la Piatra Neamţ, 
Editura „Panteon”, 1995, cu o prefaţă premonitorie 
semnată de editorul Daniel Corbu iar al doilea volum 
de poezii, „Floarea de jar”(1996) a apărut tot aici. Într- 
una din poezii, vorbind despre „„încărcatul bateriilor”, 








vedeam venirea mea la Piatra Neamţ, la sfârşit de 
săptămână sau în vacanțe ca pe o sărbătoare a inimii , 
de aceea spuneam şi spun: „Fac punţi/ până la munţi/ 
să-mi iau de la izvor / puţină azimă de dor/ să-mi fac 
merinde pentru drum/ pe calea dintre rău sau bun. ( 
„Antaeus”) 

La sfatul bunului meu prieten Gheorghe Ţigău, 
distins profesor de limbă şi literatură română, de o 
temeinică pregătire, scriitor, om de o mare cultură, am 
scris o poezie despre Piatra Neamţ; e drept că tot eu 
am scris şi „Imnul Bârladului” (în vol. „Mierea din 
trestii de cuvânt”, Editura „,Sfera”, Bârlad, 2005, 
p.16). 

Poezia, mai mult cu valoare sentimentală decât 
estetică, am intitulat-o: 


Piatra Neamţ - oraş grădină 
Străjuit de munţi înalți, 
Piatra Neamţ - oraş lumină 
Sus, pe culmi de dor, te-nalţi. 


Piatra Neamţ - altar de piatră 
De la Cozla în Ceahlău 

Ne eşti leagăn sfânt şi vatră 
ȘI ni-i scump numele tău. 


În Moldova de sub munte 
Domnii mi te-au ctitorit 
S1, din vremurile crunte, 
Nimeni nu te-a cucerit. 


Ştefan şi-a făcut biserici 
Între domni arhiereu 

Azi în ele laici, clerici 
Preamăresc pe Dumnezeu. 


În vechime, Petrodava 
Pomenit de Ptolomeu, 
Străluceşti în toată slava 
Pe Cuejdi şi-n gândul meu. 


Bistriţa la tine vine 
Să-şi aducă la liman, 
Scânteind în ape line: 
Păstrăv, ştiucă şi lipan. 


Apele se zbat în spume 
Strâns legate-n pat de stânci, 
Lostriţe pândesc anume 


Oraşul din Inimă 


În bulboanele adânci. 
Stânci înşiruite-n salbe 
Stau pe pieptul unui schit 
Cu o turmă de oi albe 

Pe podiş descoperit. 


Pajiştile înflorite 

În miresme dulci plutesc 
Iar câmpiile-nverzite 
De Apus se rumenesc. 


Dochia-n picioare goale 
Se-nfăşoară în veşmânt 
Ca să n-o prindă de poale 
Jnepenii bătuţi de vânt. 


Pe-nsorite serpentine 
Înspre Chei, Suhart, Surduc 
Înfloresc sus, pe coline, 
Orhidee şi schinduc. 


De pe culme se văd sate 
Pe drumeag cu cotituri, 
Jos, sub neguri, aşezate 
Ca o oaste de panduri. 


„De treci codri de aramă”, 
Dai de ceilalți de-argint, 
La Văratic e1 te cheamă 
Să pătrunzi în labirint. 


Pe-aşternut de flori de cimbru 
Vezi aievea, ca-ntr-un vis, 
Răsărind un pui de zimbru 
Pe-un crâmpei de Paradis. 


Când şi când, mă sui pe munte 
Ca privelişti să admir, 

Să sărut cerul pe frunte 

Şi-n sfârşit, ca să respir. 


Și-aş zbura din nalte creste, 
Aripi de-aş avea, nu mâini, 
În ţinutul de poveste, 

C olo-n vale la Români. 


Piatra Neamţ - oraş istoric, 
Piatra Neamţ - oraş iubit, 
Stil corintic, ionic, doric 
Cel modern au întâlnit. 


Eşti în gândurile mele, 
Tot la fel ca şi-n trecut, 
Loc al zborului spre stele 
Și al primului sărut. 


Locuri, oameni, zări senine 
Al tristetii antidot 

Tare v-aş lua cu mine 

Dar cu Piatra Neamţ cu tot! 


Revenind, după acest intermezzo liric, la antologia „Scriitori din Neamţ”, apreciem la scriitorul chirurg şi 
editor Virgil Răzeşu discernământul, spiritul critic şi analitic, talentul, imparțialitatea, obiectivitatea, 
talentul, răbdarea, acribia şi, mai cu seamă, marea sa dragoste pentru limba şi literatura română 


contemporană. 


Acestea sunt doar câteva motive pentru care îl felicităm din toată inima pe coordonatorul şi editorul Virgil 


Răzeşu şi-i dorim ani mulți şi spornici de viață pentru alte asemenea reuşite. 
46 


S.U.A 





ara se dezintegrează sub o 
căldură incredibilă. Cerul alb 
dezveleşte infinitul şi un 

miros vag, de putrefacție, 
înmoaie aerul. Din departare răzbate cu greu zgomotul 
străzii, sechestrat de nemişcarea fosforescentă a arşiţei. 
Clădirile işi unduiesc conturul sub aerul uscat care se 
ridică din pământ. Ceva, poate presiunea marilor furtuni, 
electrizează obiectele. 

Îndepărtez uşor jaluzelele şi privesc spre una din 
curțile interioare ale spitalului. Oboseala imi măreşte 
ochii. Îmi ia ceva timp ca să o văd; este foarte curată dar 
stearpă. Zace sub soare, goală, fără bănci, fără scări, fără 
măcar o umbră peste ea, aproape obscenă. Apoi, totul se 
schimbă. Simt, mai mult decăt aud, cum treptele se 
numără sub paşii doctorului. Mă îndrept spre el şi îmi 
țintuiesc privirea undeva spre umărul lui drept; are 
halatul rupt sau poate ars cu ţigara. Si brusc, imi apare 
din nou spaima. Totul meu, dar totul, depinde de el. Are 
buzele subțiri şi imi vorbeşte cu prea multă blândețe. 
Ştiu ce înseamnă: 

- E mort ? 

Işi ține spatele îndoit. Un timp îi aud paşii rari şi grei 
înconţurând mersul meu şovăitor şi uscat. După un timp, 
aud țipatul uşii trântite de curent şi înțeleg că sunt 
singură. Mă proptesc solid de piedestalul din colț. Nu 
urlu. Pe ciment se încheagă o bulă de ceară. Întreg 
coridorul începe să miroasă a cafea. Privesc umbra care 
mi se târăşte sub soare, in spate, ca o cocoaşă încovoiată 
sub otrava acestor ultime ceasuri. 

Prea adânci ne-au fost zilele de contopire. În camera 
de alături este trupul meu, şi sufletul meu, şi durerea, şi 
răzvrătirea, şi ura, şi frica mea de singurătate. Şi brusc, 
trebuie să înțeleg că eul meu nu mai este întreg: e sfâşiat, 
rupt, despicat. O parte a mea nu mai este, a dispărut. 
Sângele meu se revoltă şi curge pe podea, îmi acoperă 
umbra şi continuă să curgă. 

O infirmieră mă împinge uşurel să ia ceva dintr-un 
sertar. 

Jaluzelele tremură în curent peste lemnul încins al 
pervazului..... În stradă, seara îşi prelungeşte tentaculele 
aburind încă peste pamântul care pare să se macine. 
Şoferul găseşte cu greu adresa cabinetului şi depăşesc 
ora programării. Mă primeşte un om pirpiriu, nervos, tot 
numai concentrare. Se spune şi se simte că este un medic 
bun. 

- E cu mine. Puteţi veni până la maşină? 

Mă urmează cu vizibil efort. Se apleacă peste portieră 
grăbit şi interesat. lar cu, încremenită în aşteptare, ca să 
nu gândesc şi să nu simt nimic, imi repet de câteva ori ca 
are probabil o suferinţă fizică şi corpul firav nu-l prea 
ajută. Atunci îl văd întorcându-se spre mine si nu vreau 
să aud ce spune: 

- Dar e mort. 

Cum să-i spun că aşa ceva este imposibil şi că dacă eu 

sunt în viață nu se poate ca el să fi plecat. 

Omul pătrunde cu privirea prin mine şi 
un moment îmi este limpede că m-a înţeles. 

- Nu ni s-a dat timp să ne luăm rămas 
bun. 

- Hm...O encefalogramă, poate...dacă nu e 
plată...Dar asta într-un spital mare, un institut...Și 
oricum...tot degeaba!...Da, acesta este un institut. 
Serios. Impozant. Curăţenie perfectă. In camera de 
gardă oameni preocupați se intersectează sumbri şi 
severi. Işi vorbesc cu ton scăzut, într-o atitudine gravă. 
Gura îmi e uscată şi vorbesc greu, greu de tot, cu un fel 
de lătrături. Totuşi cel care-mi stă în faţă pare să mă 
înţeleagă. Rămâne însă neputincios. Mă priveşte 
decolorat şi imi explică ceva, calm şi clar. Dar eu nu 
vreau să aflu. Prin geamul ferestrei, alunecă noaptea. 

- Se poate. Orice se poate. Numai că este absolut 
inutil. Nu există dubiu. 

Dar omul acesta nu ştie că nu ne-am spus nimic 
înainte, că nimic nu era terminat între noi, că timpul 
pentru noi fusese omorât... Alt spital. Un portar amabil 
şi fumul ţigării lui care tiveşte scrumiera. Dincolo de 
geam, noaptea se zbate să trecă spre dimineaţă. Pe cer, 
umbre liliachii îşi mişcă straniu conturul. Medicul mă 
priveşte cu ochii îmbâcsiţi de după noaptea de gardă: 

- Nu e cazul. E mort. 

Mă întorc zdrobită la maşină. Şoferul îşi vorbeşte 
singur încetişor, ca să nu adoarmă... Din nou, soarele se 
aruncă în vrăjmăşie peste oraş, pătrunde în ţesuturi. 
Respirația devine flacără, Pământul îşi porneşte 
molimele.De la un spital la altul, de la o clinică la alta. 
Saloane ticsite, durere, medici în halate scrobite, unii 
binevoitori, alții roşi de oboseală şi indiferenți. 

Şi în sfârşit, el, ultimul. Speranţa, aproape 
ingropată,revine din nou, ca o boală, ca o suferință care 
mă incacă. Nu mi-l simt străin. Sigur, dincolo de febra 
şi vorbele mele dezlânate, el ştie că, dacă accept, pentru 
mine începe nimicul, nimicul. 

— Ştii, lucrurile pe care aş fi putut să 1 le spun, le am 
încă în mine. 

Işi începe examenul şi este ca şi cum îmi mângâie 
sufletul; îl termină, se ridică. se întoarce şi deodată este 
ŞI el un necunoscut. 

— Să nu-mi spui 

— E mort. 

— Să nu-mi spui asta! 

— E mort. 

















Soarele se întinde, se lăfăie. Dogoarea creşte în tot ce 
este materialitate. 

Apoi se face gol: nici omul cu halat care aşteaptă 
îngăduitor, nici omul de la volan care bate tactul în 
volanul cenușiu, nici iarba de pe lângă zid, arsă. 

Numai eu, umbra mea, încovoiată, cocârjată, şi 
imensitatea căldurii. 

espre procedeul literar al rescrierii unei 
opere literare de către un alt autor m-am ocupat şi 
altădată, mai precis atunci când, în studiul 
monografic intitulat Şerban Codrin sau meditaţia 
unui poet occidental într-o grădină Zen, am 
analizat Ţiganiada lui Ion Budai Deleanu, poem pe 
care părintele Baladierului îl transpusese în proză. 
Defineam, atunci, rescrierea ca formă, extremă 
poate, de intertextualitate şi arătam că „ea a fost 
practicată şi de alți scriitori atunci când limba 
respectivei lucrări începe să devină 
incomprehensibilă pentru cititorii altui orizont de 
aşteptare lingvistică, numindu-se adaptare, 
transpunere dintr-un canon versificaţional mai greoi 
într-altul prozastic mai accesibil, ca şi dintr-un dialect 
periferic, devenit între timp arhaic, în limba literară 
curentă. Un exemplu evident îl constituie 
transpunerea Odiseei, din versuri în proză, de către 
Eugen Lovinescu, ori a Divinei Comedii de către 
Alexandru Marcu, sau, de pe alte meridiane, 
„translarea” în limbaj reactualizat, de către Italo 
Calvino, a poemului de strălucire renascentistă 
Orlando furioso de Ludovico Ariosto”. O formă de 
rescriere este şi abrevierea, povestirea pe scurt, 
rezumatul, ca şi parodia. S-ar putea adăuga, dându-i 
dreptate lui Călinescu, şi plagiatul care, când e vorba 
de basm, n-a scandalizat pe nimeni, în sensul că toate 
basmele lumii sunt, în fond, plagiate... pozitive şi 
constructive. Încercând să facă o distincţie între basm 
ŞI roman, divinul critic îl apropia pe cel dintâi mai 
mult de poezie decât de proză, pentru demonstația sa, 
truvabilă în Estetica basmului, pledând existenţa 

Vămuind căi neştiute, 
Timpu-i hărăzit să fie 
Pentru unii - cinci minute, 
Pentru alții - veşnicie! 

fabulosului şi a personajelor himerice. După el, în 
basm se suprapun, în principiu, două planuri: unul 
prozaic (prosastic), realist, care studiază „problemele 
cele mai acute ale vieţii individuale, familiei, 
societății”, şi un altul „hieroglific sau simbolic, mai 
limpede poematic”, care „se impune conştiinţei prin 
sugestii”. Când Adrian Erbiceanu, poet stabilit în 
Canada din 1979, propune o rescriere în versuri a 
basmului românesc atipic al lui Petre Ispirescu 
(1830-1887), Tinerete fără bătrâneţe şi viaţă fără 
de moarte, el nu face altceva decât, printr-un demers 
destul de temerar, să pedaleze pe sugestia 
călinesciană a dimensiunii poematice a oricărui 
basm, cu atât mai mult a unuia încărcat de 
permanentă şi stringentă filozofie folclorică. Departe 
de patrie, poetul se identifică în mare măsură cu 
protagonistul pe care, odată cu înaintarea în vârstă, 
dorul îl răvăşeşte până la strigăt. Celebrul şi, totodată, 
tulburătorul basm citit în urmă cu doisprezece lustri l- 
a urmărit pe rescriptor toată viaţa, după cum o afirmă 
într-o confesiune recentă plină de duioşie. 

Basmul ispirescian, singurul fără happy end din 
câte se ştiu până acum, îşi are povestea lui. Celebrului 
culegător 1-a fost povestit în copilărie de tatăl său, dar 
abia în 1862 a fost publicat în ziarul Tăranul 
Român, sub titlul Făt-Frumos sau tinereţe fără 
bătrâneţe. Sub numele care l-a consacrat peste 
vremuri, acest basm-meditaţie asupra condiției 
umane a apărut în volumul Legende sau Basmele 
românilor adunate din gura poporului de P. 
Ispirescu, culegător-tipograf (1882) bucurându-se 
de o introducere mai mult decât entuziastă a Bardului 


ADRIAN ERBICEANU 


Povestire în versuri 
după un basm de Petre Ispirescu 


Încadrat de două intervenţii metatextuale prin care 
se intră şi, respectiv, se iese din text, discursul acum în 
straiele croite impecabil ale prozodiei clasice, 
urmează firul narativ călăuzitor al basmului pe care îl 
esențializează, îl modernizează şi-l împrospătează cu 
o nouă şi mult mai tranşantă forţă imagistică. Un 
accent parcă şi mai apăsat cade pe meditaţia asupra 
timpului care se relativizează imperceptibil. Încă de la 
bun început timpul e perceput diferit de muritori în 
funcția de categoria socială căreia îi aparțin: „Vremea 
curge, cât e vreme.../ Numai noi, săracii parcă/ N-am 
avea de ce ne teme/ Când cu vreme ne încarcă”. 
Feciorul de împărat refuză să se nască la soroc, lăsând 
la o parte faptul că venirea lui pe lume fusese 
provocată pe cale magică, şi atunci tatăl său se vede 
nevoit să-i promită, dat fiind că „timpul nu-i făcut să 
ierte”, tinereţe fără bătrâneţe şi viață fără de moarte, 
adică lucruri intruvabile, asumându-și, fără să vrea o 
vină tragică pentru care va plăti prin aceea că la 
împlinirea vârstei de 15 ani fiul îl va părăsi pentru 
totdeauna, adică se va îndeplini ceea ce profeţise 
bătrânul unchiaş: „va aduce suferinţă/ bucurii şi 
întristare”. Timpul care postmerge naşterii e unul 
accelerat, ca şi cum n-ar mai avea răbdare. Prinţul 
creşte într-un an cât alți copii în şapte. Pe de o parte, el 
viejo padre nu-şi mai încape în piele de bucurie că are 
o aşa odraslă de fecior dotată cu toate calităţile fizice 
ŞI intelectuale, dar, pe de altă parte, e ros de neliniştea 
că nu-i va putea oferi moștenitorului la tron ceea ce, 
într-o clipă de nesăbuință paternă, i-a făgăduit, 
întrucât „de viaţă fără moarte,/ nu e pământean să 
ştie”. La rându-i, micul protagonist intuieşte că nu-i 
deloc bine să-i dea vremii păsuire. Şase săptămâni se 
scurg cu pregătirile de plecare în marea aventură 
existențială (lustruirea armelor de tinereţe ale 
tătânelui, întremarea gloabei jigărite până ce aceasta 
se transformă în cal năzdrăvan cu patru aripi, 
încărcarea proviziilor în carele ce urmează să-l 
însoţească şi de care el se va descotorosi pe drum, ca şi 
de ostașii, tot unul şi unul, destinaţi să-l însoţească în 
insolita expediţie etc.). 

Itinerariul dintre timpul profan şi cel de dinainte ca 
omul edenic să fi muşcat din fructul interzis, e 
presărat de peripeții cu sens inițiatic, ca în orice 
scenariu basmic, dar nimic nu-i poate opri pe cei doi, 
călăreț şi cal, din expediţia lor către un ideal. Spaţiul 
traversat devine tot mai mult o funcţie a timpului. 
După ce se potoleşte tornada care 1-a surprins în 
pădurea de Sibile, drumeții zăresc pe cer „două luni în 
loc de una”. Calul, etern raisonneur avizat, îi 
conştientizează voinicului că se află pe tărâmul 
Gheonoaiei care se şi iveşte „cu trup de şarpe şi cap de 
broască”. I se taie coada (în basm 1 se tăia un picior) şi 
Spaima-Spaimelor se predă şi, în chip neaşteptat, îl 
invită pe învingător acasă şi-i propune ca soţie pe una 
din cele trei fete ale sale, ca şi o treime din moşia care 


găzduia o câmpie enormă de oseminte de 
temerari ce se avântaseră pe teritoriul el. 
Voinicul nu cedează tentației şi-şi continuă 
drumul, mai bine zis se teleportează în alt 
topos malefic, căci "Vremea trece...să 
revină/ Şi revine ca să treacă”... După ce 
înfruntă şi aici vânturile răzvrătite, zăresc 
pe cer doi sori în loc de unul. Au ajuns pe tărâmul 
Scorpiei, sora şi mai malefică a Gheoanoiei cu care se 
afla în perpetuă dispută pentru pământurile pe care le 
pustiau ca-ntr-o adevărată apocalipsă ori de câte ori 
aveau chef. Nicio sămânță nu mai încolţea aici, aerul 
era fierbinte ca smoala clocotită, iar de izvoare de 
potolit setea nici pomeneală: „De prăpăd şi 
ferbinţeală/ N-aveai loc să pui piciorul:/ Aerul 
duhnea a smoală,/ Însetat era izvorul.../ - „Făt- 
Frumos, în şa te ține:/ Scorpiei nu-i ştiu pereche / 
Gheonoaia, pentru tine,/ A fost floare la ureche!” 
Deposedată de unul din cele trei capete, Scorpia se 
predă. Biruitorul se arată mărinimos de fiecare dată şi 
le redă, în chip miraculos, integritatea corporală 
victimelor sale cărora le-a cruțat vieţile ticăloase. 
Dorul îl mână arzător spre „viaţa fără moarte” şi e atât 
de preocupat de expediția sa încât pierde şirul zilelor 
şi al nopților. Aşa că ajung la cea de a treia probă 
inițiatică, o pădure plină de fiare sălbatice. Acum pe 
cer nu mai există nici lună nici soare şi sorți de 
izbândă nu mai sunt. Singura soluţie e survolarea 
„miticei păduri”, dar, la coborârea din slăvi, calul 
năzdrăvan atinge un copac şi tot codrul cu fiarele lui 
flămânde se trezeşte. Norocul vine din partea zânei 
care îşi calmează lighioanele şi pământeanul e îmbiat 
în palat. Ţinutul e un topos edenic utopic: florile nu se 
ofilesc niciodată, frunzele nu cad, zefirul blând adie 
învigorator, animalele nu se sfâşie între ele etc. Şi ce-i 
mai important aici este că presiunea timpului a fost 
definitiv învinsă: „Petrecând vreme uitată/ Într-atâta 
frumuseţe,/ Faţa lui, înnobilată/ Scânteia de tinereţe,/ 
Semn că timpului măsură/ îi găsise...şI...dovadă/ Că-n 
râvnita aventură/ Îi fusese dat să şadă” (p.58). Cele 
trei zâne, dintre care cea mai mică îi va deveni soţie, 
locuiau aici de la începutul lumii. E o oază unde 
uitarea îl face fericit. Fericirea însă, individuală sau 
colectivă, n-are însă istorie. Ea se este (vorba lui 
Nichita Stănescu) şi atât. Doar că, vorba șlagărului 
„se cere păzită/ de oarba ispită”, ispită care nu întârzie 
să se ivească. Are chipul unui iepure, nu întâmplător 
simbol al fricii de ceva care, conform proverbului, se 
întâmplă întotdeauna. Atras în ritualul vânătorii, act 
magic pe orice jarişte mitică, în interzisa Vale a 
Plângerii, adică acolo unde pot fi percepute 
„plânsetele din genune” şi unde vânturile despletite îi 
trezesc „gândurile toropite/ De plăcerile rapace” şi, 
mai ales, „Dorurile lumii toate:/ Dor de mamă, dor de 
tată”, fericitul cantonat de milenii în tinereţe veşnică 
redescoperă neliniştea muritorului revoltat de 

zâne, văzându-l cum se topeşte pe 
picioare, conchid, în cele din urmă că 
„Nemurirea-1/ Visul viselor deşarte” şi-l lasă 
să plece. Cal şi călăreț, străbat în sens invers 
„ani-lumină/ În făptura unei clipe”. Natura 
sălbatecă şi ostilă de altădată a făcut loc 
civilizației materiale moderne. Peste tot s-au 
înălţat sate şi oraşe, câmpiile s-au acoperit de holde. 
Scorpia şi sora sa Gheonoaia au devenit nişte legende 
de care foarte puţini locuitori îşi mai aduc, destul de 
vag, aminte. Şi-n timp ce fostul voinic stă, intrigat, de 
vorbă cu aceşti oameni care-l cred căzut de pe altă 
lume, îmbătrâneşte rapid, sub ochii lor. De-abia mai 
tine frâul în mâini iar barba albă îi ajunge până la 
brâu. Calul face o ultimă încercare să-l determine să 
se întoarcă acolo unde „îl aşteaptă veşnicia/ lângă 
soaţă şi cumnate”, dar se vede nevoit să plece singur 
în timp ce stăpânul rămâne să rătăcească printre 
ruinele palatului părintesc unde, într-un tron colbuit 
din pivniţă, îl aştepta, în agonie, însăşi moartea. 
Bucuria ei e teribilă: „Bine ai venit, copile,/ Împreună 
cu norocu-ţi,/ Că de nu, nu aveam zile,/ Prăpădindu- 
mă în locu-ţi”. Rocada între cei doi se produce 
instantaneu. Dorinţa muritorului de a-şi exorciza 
inerenta extincție apune subit şi irevocabil. El a 
cunoscut clipa faustică înveşnicită şi a evadat din ea, 
aşa cum a făcut, întru mântuirea-i, şi celebrul 
alchimist din perioada renascentistă. Feciorul de 
împărat din basmul care l-a fascinat pe Adrian 
Erbiceanu este şi el un arhetip al condiţiei umane, un 
etalon axiologic şi o expresie a subconştientului 
colectiv al umanității, cum ar spune Carl Gustav 
Jung. Referindu-se, într-o lucrare de doctorat 
coordonată de Profesorul Nicolae Constantinescu, la 
atipicul basm românesc, tânăra cercetătoare Mihaela 
Chiorean (Grigorescu) nota: „Lecţia basmului 
Tinerețe fără bătrânețe şi viaţă fără de moarte ar 
fi următoarea: moartea acordă adevărata dimensiune 
viețuirii umane, imprimând acesteia un sublim al 
existenţei. Prin existenţa ritualizată, individul accede 
la adevărata nemurire, prin intermediul devenirii. 








Suprimarea morţii ar deveni sinonimă cu suprimarea 
adevărului ontologic care constituie fiinţa umană”. 

Sub pana măiastră a lui Adrian Erbiceanu, 
arhicunoscutul basm popular auzit cu aproape două 
veacuri în urmă de bucureşteanul Petre Ispirescu, a 
devenit, puternic personalizat, un poem tragic, 
mustind de cele mai neaşteptate tâlcuri, despre 
destin, conflict între generaţii, revoltă împotriva 
condiţiei umane, ideal, rost al individului pe lume, 
căutarea a paradisului pierdut, sacrificiu uman, 
durere, precum la daci, de a nu fi nemuritor ca zeii, 
testare a limitelor insului în încleştarea cu forțele 
stihinice ale naturii, pace, solidaritate, curmare a 
războaielor, omenie, comunicare, dragoste, 
singurătatea şi tristeţea omului într-un univers cel 
mai adesea ostil şi alienant, confruntare a binelui cu 
răul, evadare din increat şi întoarcere în el după un 
periplu existențial misterios, dureros şi spectaculos 
ŞI, cu precădere, o meditaţie asupra timpului care nu 
iartă. Poemul e scris alert, implicarea lirică fiind 
vizibilă şi de bun augur: „Punând capăt la poveste,/ 
Gândul, fremătând, ne duce/ Spre îndepărtări 
celeste,/ Unde altă stea străluce.../ Iar pe raza-i de 
lumină,/ Străjuind noaptea adâncă,/ Prinţul mândru 
să revină,/ Trei zeiţe-aşteaptă încă!”. Legătura dintre 
emițătorul (omniscient) de text şi receptorii săi e 
frecvent controlată de cel dintâi: „Să ne fie cu 
iertare!.../ Basmul altcum stă s-ateste!/ Rogu-vă aveţi 
răbdare,/ Că-nainte mult mai este”. Rimele nu o dată 
ingenioase îşi au farmecul lor special: „Când văzură 
cu nu-i cale/ Să-l reţină cu de-a sila,/ Soţioara - cuib 
de jale,/ Împietrită - plânsu-şi-l-a,/ Că pe fruntea sa 
Pieirea/ Sta înscrisă ca-ntr-o carte -/ Semn lăsat că 
Nemurirea-1/ Visul viselor deşarte!” Formulările 
genomice învrâstează în chip plăcut discursul poetic. 
„Dar ulciorul gol nu merge/ De prea multe ori la apă”. 

Efortul poetului Adrian Erbiceanu de a transla un 
tip de discurs într-altul merită toate aplauzele şi toată 
recunoştinţa. 


Note biografice - Adrian Erbiceanu membru fondator şi preşedinte al Asociaţiei Scriitorilor de Limbă 
Română din Quebec. S-a născut pe data de 6 ianuarie 1941 în oraşul Bucureşti, România. Este absolvent: al 
Liceului Militar „Dimitrie Cantemir” — Breaza şi al Şcolii Militare de Ofiţeri — Piteşti; al Institutului Pedagogic 
din Bucureşti, Facultatea de Filologie, Limba şi hteratura română, 1970. 

Activitatea literară: Colaborează la revistele: Transilvania — Sibiu, Convorbiri Literare — laşi, Târnava — 
Târgu-Mureş, Bucovina Literară — Suceava, SferaOnline, Gazeta de Transilvania - Braşov, Argeșul - Piteşti, 
Melidonium - Roman (Neamţ), Atheneum - Vancouver, Intermundus Media, Agero - Germania, Poezia - laşi, 
ca şi la publicații româneşti din Montreal. 

Debut literar: A debutat în anul 2003, la Editura Tribuna din Sibiu, cu volumul de versuri - Confesiuni pentru 
două generaţii. 

Volume publicate: Confesiuni pentru două generaţii, Editura Tribuna, Sibiu, 2003; Divina Tragedie, 
Editura Tribuna, Sibiu, 2004; De la Anna la Caiafa, Editura Ardealul, Sibiu, 2007; La fontaine de ce siècle, 
Editura ASLRQ, Montreal, 2009, poezii în limba franceză traduse de Constantin Frosin; Printre silabe, 
Editura Singur, 2011; Tinerete fără bătrâneţe, Editura Anamarol, Bucureşti, 2013, povestire în versuri după 
basmul Tinerețe fără bătrâneţe şi viaţă fără de moarte de Petre Ispirescu 





Piatra Neamţ 


|)... Grama este născut la 25 octombrie 
1947 la Reşiţa. La Stockholm a luat un Master of 
Science la Facultatea de Ştiinţe şi apoi a făcut 
medicina la faimosul Institut „Karolinska“. După 
aceea a lucrat ca doctor chirurg la diverse spitale, 
unele renumite cum ar fi Upsala University Hospital 
(unde a stat 11 ani), Liverpool University Hospital, 
Norfolk & Norwich University Hospital, King Abdul 
Aziz Teaching Hospital în Arabia Saudită, acum în 
Gibraltar etc. Prin 1985-86 a publicat cîteva poezii în 
ziarul lui Virgil Ierunca, „„Limite”, la Paris. Din anul 
2000, cînd a debutat editorial, a publicat: „Făptura 
cuvintului“, „Pasărea melancoliei“, „Vinătoare de 
umbre“, „Elegiile depărtării“, „Suflete atirnate de 
catarge“, „Neguţătorul de imagini“, „Voi lua cu mine 
noaptea“, „Dă-mi mina ta, străine” şi „Bastian şi alte 
confidențe” etc. 


Adrian Alui Gheorghe: Rătăceşti, dragă Dimitrie, 
între Danemarca, Anglia, Spania, Franţa, România (şi 
alte ţări inventate sau nu) cu lejeritatea unui „cetăţean 
al lumii” neatent la graniţe, tăind cu bisturiul în carne 
vie, pansînd cu poezie ceea ce ai rănit... Cum ai ajuns 
în Danemarca, a doua ta ţară...? Sau a cîta e? Cum ai 
ajuns acum să fii rezident în Gibraltar?... ? Cît de 
comod e să fii fiul mai multor patrii? 


Dimitrie Grama: Într-adevăr, sunt un „rătăcit“ 
cetăţean al lumii, dar nu un dezorientat şi în structura 
mea umană, nu un dezrădăcinat, cu toate că am părăsit 
fiziceşte România acum aproape patruzeci de ani. A 
doua „patrie“ este nu Danemarca, unde am un 
domiciliu, ci Suedia, care m-a acceptat atunci la 
începuturi şi care mi-a acordat cetățenia suedeză 
acum treizeci şi cinci de ani. în Danemarca trăiesc 
doar de vreo opt ani. Cînd am părăsit România (cu 
lotul național de atletism, eram alergător de sprint!), 
nu mi-am imaginat că voi rămîne în Suedia, deoarece 
bunicii mei trăiau la New-York şi bineînţeles că 
năzuiam să mă alătur rudeniilor de acolo. Tocmai 
atunci războiul din Vietnam era „evenimentul“ 
timpului şi Suedia, împreună cu URSS şi alte țări 
socio-comuniste, era foarte angajată în critica 
vehementă a Statelor Unite. Ambasadorul american 
la Stockholm a fost rechemat la Washington şi mie, la 
Ambasada Americană care trebuia să-mi acorde viza 
de emigrare în SUA, mi s-a spus că nu se poate să o 

primesc deoarece eram considerat refugiat politic în 
Suedia. Astfel plecarea mea în America a fost amînată 
un pic şi în primele patru luni am învăţat atît de 
performant suedeza încît am putut relua studiile 
universitare la Stockholm. Bunicii mă înscriseseră la 
Columbia University şi americanii pînă la urmă mi- 
au aprobat viza de plecare în SUA. Fascinantă parte a 
lumii America asta! Cu doi prieteni americani din 
Philadelphia, am străbătut-o de la un cap la altul şi am 
încercat să mă adaptez la mentalitatea americană, dar 
mi-am dat seama că sunt prea „european“ şi m-am 
întors în Suedia, unde mi-am terminat studiile de 
medicină şi apoi am profesat pînă în anul 1993. Au 
urmat aproape trei ani de „sejour” în Arabia Saudită, 
numită şi „închisoarea de aur“, dar unde eu şi famila 
mea ne-am simţit foarte bine şi cel puţin două triburi 
saudite, Al Yarbi şi Al Yami, au dorit să ne „adopte“, 
să rămînen acolo pentru totdeauna. Nu am rămas, dar 
şI acum îmi aduc aminte cu mare plăcere de acel colț 
de lume şi mai ales de prietenii arabi, de la care am 
învăţat multe lucruri despre ce înseamnă devotament. 
A urmat apoi Anglia şi pînă la urmă Danemarca, 
această „Italie Nordică“, unde noi ca români ne 
simțim aproape ca acasă. Soţia mea, Livia Ante, a 
crescut în Franţa, la Paris, unde şi-a făcut studiile de 
arte plastice şi unde a profesat cu succes în tinereţe. 
Un timp a făcut parte din Grupul de pictură „Van 
Gogh“ de la Auvers sur Oise, acolo unde Van Gogh s- 
a sinucis. Am trăit un timp în sudul Franţei şi fiul 
nostru, Dan, este născut la Narbonne. Să fu fiul mai 
multor patrii este, în fond, o şansă enormă... Ca să te 
găseşti pe tine însuţi trebuie să ieşi din tine, să te cauţi 
peste tot pe unde există oameni, pe unde te-ai fi putut 
naşte chiar tu, dacă şi conjuncturile ar fi pus umărul. 
Eu sunt rodul multor conjuncturi favorabile. 


A.A.G.: Se zice că un om visează numai în limba 
maternă... Poţi confirma (sau infirma) acest lucru? 


D.G:. Bănuiesc că această expresie reprezintă doar 
o metaforă, o parte din poezia originii, a rădăcinilor. 
Eu visez de obicei în frînturi de propoziţii, un fel de 
gîngurit de copil imbecil şi asta se mai combină şi cu 
impotenţa acţiunii. Recunosc că am avut momente 
rare de luciditate în vis, cînd un flux de cuvinte vrăjite 
îmi inunda cugetul şi care păreau că vor rămîne acolo 
întipărite etern în memorie, dar cînd „starea” de vis se 
destrăma şi încercam să îmi aduc aminte şi să notez 
„revelaţia” respectivă, numi găseam cuvinte în nicio 
limbă. Nu sunt în stare să spun nici da, nici nu, dar 

Cred că poeţii au dreptate. Mă alătur lor, 
din principiu şi din interes, căci cine ştie, 
mă vor privi cu mai multă îngăduință 
dacă le sunt solidar...! 





A.A.G.: Cum ai ajuns la poezie? Poezia 
e expresia suferinţei, pentru un exilat, aşa 
cum o vedea Ovidius, în „,Lristele” sale 
sau e o bucurie firească de a vorbi pe limba 
universală a îngerilor? 








D.G.: Adevărul este că nu prea ştiu cum am ajuns 
la multe din lucrurile la care am ajuns şi poezia face 
parte din aceasta categorie. Am observat cum mulți 
spun că au simţit de mici copii o chemare spre 
poezie, inventind diverse variante de „căţeluş cu 
părul creţ”, că datorită bibliotecii tatălui, sau datorită 
profesoarei de limba română... etc. Aşa o fi, dar mie 
astfel de „mărturisiri? mi se par construite, 
artificiale. Cred, dar nu sunt sigur, că am ajuns la 
poezie prinzind curaj să pun pe hîrtie anumite 
gînduri şi mai ales, la un moment dat, să am tupeul să 
le arăt altor oameni. De asemenea, am impresia că 
poezia este un complex de gînduri, un complex de 
experienţe spirituale şi mai ales este o sinteză a vieții 
în sine. Probabil la asta te referi şi tu cînd îmi vorbeşti 
de „limba universală a îngerilor”. Adevărata poezie 
izvorăşte, probabil, din străfundurile unei fiinţe 
umane care a ajuns la o anumită maturitate şi care are 
o anumită răspundere faţă de acel act „de 
documentare”. Asta nu necesită neapărat o 
maturitate cronologică, ci o maturitate a spiritului şi 
cugetului care doar aşa se pot întîlni şi pot produce 
ceva personal, autentic. Eu m-am considerat mai ales 
un observator al lumii înconjurătoare şi ajungînd la 
anumite concluzii filozofice în fond, am încercat să 
le redau într-o formă concentrată, dar în acelaşi timp 
simplă. Sunt mai ales un fel de „„destăinuiri” 
necompromiţătoare ale unor realităţi complexe care 
de fapt nu au nimic de a face cu „starea” mea 
sufletească atunci cînd le scriu. Am impresia că 
„rumeg” inconştient mult timp cîte o idee sau 
problemă şi aşa, tam-nesam, mă apucă scrisul (nu 
pliînsul!) şi atunci aproape fară pauză scriu vreo 
douăzeci de astfel de gînduri. Rareori schimb cîte 
ceva din acest text „originar” şi, ca să mă „fălesc”, le 
numesc poezii. 


A.A.G.: Ce loc ocupă poezia în viaţa ta? Dacă n-ai 
fi fost poet, ce altceva ti-ar fi plăcut să fu? 


D.G.: Dacă aş fi avut talent, aş fi vrut să fiu 
sculptor sau pictor sau muzician, deci cineva care 
este mereu expus în centrul atenției şi nu uitat cum 
sunt poeţii în vreo bibliotecă judeţeană! Dar eu nu 
am alt talent în afară de viteza înnăscută, de asta m- 
am făcut şi atlet şi, mai cred uneori, pentru scris. Cu 
timpul am ajuns să-mi placă să vorbesc cu mine 
însumi, aşa în scris şi cumva poezia a ajuns să-mi fie 

un fel de terapie preventivă împotriva unor 
manifestări ale lumii înconjurătoare şi o încercare de 
explicare a relației schizofrene dintre om şi 
eternitate. Deci, poezia ocupă un loc destul de 
important în viaţa mea, ajutindu-mă să înţeleg, 
ajutîndu-mă să funcționez. Dar este ea, oare, 
adevărata poezie, ori este doar o amăgeală? 


A.A.G.: Care ţi-au fost maeştrii? Ce scriitori, 
români sau străini, te-au influenţat? 


D.G.: Sunt un om destul de citit, dar fară pretenţii, 
mai ales că am o mizerabilă memorie a numelor 
(compensată în schimb de memoria cifrelor!) şi de 
aceea bănuiesc că niciodată nu m-am avintat în 
discuţii despre scriitori, filozofi, etc. cum este la 
modă în diverse cercuri: „l-ai citit pe cutare şi cutare 
care spune aşa şi aşa?” şi, cu cît ştii să înşiri mai 
multe nume cu atît eşti mai „cultivat”. Eu consider că 
aşa se făleşte omul prost sau limitat în general şi de 
aceea pe cei care într-adevăr mi-i amintesc cu 
bucurie şi plăcere, (căci doar acesta este scopul 
scrisului), nu sunt chiar aşa de mulţi, dar tocmai de 
aceea cred că m-au influențat. Cred că sunt sincer 
cînd amintesc aici pe Topîrceanu, Goga, Ionesco, 
Caragiale, Eliade, iar din „fauna” mondială pe 
Dante, Alexaindre, Borges, Jimenez, Fowles, 
Kundera şi mai ales Carlos Castaneda. 


A.A.G.: Dacă ar fi să transformi într-un basm 
existența ta de pînă acum, cam cum ar suna, pe scurt, 
acest basm? 


D.G. Aşa basm scurt cred că nu există! Dar, a fost 
odată un tînăr care crezînd că va înţelege lumea şi-a 
părăsit meleagurile natale. Tot pămîntul l-a umblat 
acest om, şi prin multe graiuri a crezut că a înţeles 
rostul lumii, pînă cînd, batrîn şi obosit, s-a reîntors 
acolo de unde a plecat. Abia atunci, aşezat singur la 
umbra nucului din grădină, şi-a dat seama că lumea 
există nu pentru a fi înțeleasă, ci pentru a fi trăită. Cu 
omenie şi umilinţă, oriunde şi oricînd. 


A.A.G.: Spune-mi cam ce ţi-a dat ţie poezia pe 
lumea asta? 


D.G.: De aici oricum trebuie exclusă poezia 
altora, de care am devenit conştient că există trăind şi 
citind. Am întîlnit în România o lume vie, plină de 
talent şi enorm de îngăduitoare. Vorbesc mai ales de 
România pentru că adevăratele experienţe „poetice“, 
cu ca om, le-am făcut împreună, aş putea spune, cu 
prietenii mei de litere de acolo. Altfel, aş putea spune 
că poezia mi-a dat un alt fel de bisturiu cu ajutorul 
căruia să disec acest univers. Mi-este ciudă însă că 
nu m-am îmbogățit pe spinarea ei lată de poezie! Că 
n-am reuşit să mă îmbogăţesc, fie că am fost chirurg 
pe oameni, fie că am fost chirurg pe suflete...! 


A.A.G.: Cică peste vreo sută de ani se va trăi într-o 
Europă globalizată, s-ar putea ca întreg continentul 


Limba de circulație va fi, să zicem, engleza. Ce crezi 
că se va întîmpla cu actual-tinăra literatură română? 
Va mai rezista în concertul literaturilor (minore) care 
vor da buzna să se alinieze? Crezi că o va mai apăra 
cineva (în munţi!) cu pixul în mînă? Că se va întîmpla 
cu actual-tinăra literatură română? Va mai rezista în 
concertul literaturilor (minore) care vor da buzna să se 
alinieze? Crezi că o va mai apăra cineva (în munţi!) cu 
pixul în mînă? 


D.G.: S-ar putea să fie aşa, dar mă îndoiesc că 
Europa va deveni un fel de SUA. Limba engleză este 
deja limba tehnocrată a lumii, nu doar a Europei, dar 
cu sunt optimist cu privire la aşa-numitele „limbi 
mărunte“, deoarece observ cu bucurie că tot mai multă 
lume se trezeşte la o identitate națională şi depune tot 
mai mult efort înspre păstrarea şi chiar dezvoltarea 
acestei identități. Sper din toată inima că tinerii 
români nu se vor lăsa păcăliți de ispitele unui Vest 
amăgitor şi mai ales sper să nu abandoneze folosirea 
limbii române ca formă de inspiraţie şi expresie. 
Probabil că se vor ivi şi în România o grămadă de 
filfizoni şi plagiatori ai Vestului acum în această 
perioadă mai tulbure, dar cred că va fi un fenomen 
trecător, de moft. Sunt convins că vor continua să 
apară suflete pure, originale şi pline de talent prin 
coclaurile moldovene şi ardelene. Doar să fie cineva 
acolo să le pună pixul în mînă. Singura şansă de 
dezvoltare creativă şi poate chiar spirituală pe care o 
are Europa la ora actuală, este tocmai menţinerea şi 
încurajarea acestor visători pe limba lor! 


A.A.G.: Am mai mulți prieteni (cred) în Europa, 
trăitori în limbile de circulație importante... Oricîte 
eforturi au făcut să cunoască literatura română din 
bibliotecile .or publice, a fost imposibil... Ce crezi că 
lipseşte literaturii române actuale să depăşească 
bariera de receptare europeană? 


D.G.: Intr-adevăr, pare trist la prima vedere, dar nu 
este tocmai aşa. Sunt cîțiva români care au influenţat 
arta şi literatura modernă şi care sunt enorm de 
cunoscuţi în Vest. Ajunge doar să-i amintesc pe 
Tristan Tzara, Brâncuşi, Eliade, Ionesco, Cioran şi 
aici m-a lăsat în pană memoria numelor, dar mai sunt 
mulți alții. Am impresia că România acordă 
recunoaştere şi sprijin doar românilor din ţară, 
traducîndu-i în diverse limbi, încercînd mereu să-i 
lanseze etc. şi uită că sunt mulți români creativi în 
diaspora care, prin simbioza de existenţă cu o altă 
lume, ajung să dezvolte forme de expresie artistica 
mult mai pe înţelesul Vestului, decît cei din ţară. Multi 
scriitori Şi poeţi eminenţi în limba româna nu prea sunt 
înțeleşi aici şi din cauza traducerilor de calitate 
mediocră făcute de „experţi“ pur români. Cei mai buni 
traducători în engleză sunt englezi care ştiu şi 
româneşte ş.a.m.d. în concluzie, cred că România ar 
face bine dacă ar încerca să se intereseze puţin mai 
serios şi de creatorii din diaspora şi să încerce să 


promoveze cultura română indiferent de 
spațiul geografic. încet, încet şi cu 
ajutorul activ al celor din diaspora s-ar 
putea, probabil, ajunge la alte rezultate de 
expunere şi recunoaştere ale culturii 
române în alte ţări. 


A.A.G.: Trăim vremuri în care totul 
pare să se subsumeze scopului. Crezi că 
literatura a scăpat de aceasta desfigurare? Cite 
parale mai dă curopeanul pe poezie, pe cultură, în 
ziua de azi? 


D.G.: întotdeauna a existat o prostituție 
intelectuală, dar să nu uităm că mulți din părinții 
artelor au fost într-o măsură mai mare sau mai mică 
părtaşi la două procese simultane: creativitate contra 
supraviețuire. Fenomenul care, după părerea mea, 
desfigurează literatura şi artele în general, este mai 
curînd uşurinţa de a bombarda lumea cu o mulţime 
de creații lipsite de răspundere creativă, lipsite de 
miez şi suflet. Orişicine (chiar şi eu!) din diaspora 
poate publica ce-i trăzneşte prin cap. într-un fel este 
bine, acest fenomen reflectind un mare interes 
pentru literatură şi arte. Da, eu cred că europeanul 
este încă interesat de poezie, de arte, de muzică şi 
este de datoria oamenilor de arte să găsească căi de 
stimulare a fanteziei consumatorului. Cu toată 
invazia internetului şi a „bibliotecilor site“, se vind 
mult mai multe cărți în Europa decît înaintea erei 
computerelor, deci interesul există! Problema este 
mai curînd aceea că adevărații „mercenari” ai 
culturii au sărăcit (biserica, marii bogătași, statul 
etc.) şi omul cu talent artistic se luptă să 
supravieţuiască într-o lume în care doar ştiinţa şi 
comerțul au mare importanță.. 











A.A.G.: Poezia ta e, în multe secvenţe, încărcată 
de fior mistic, de căutarea revelație... Cînd îl 
întiîlneşti, de obicei, pe Dumnezeu? 


D.G.: Am încercat, dar nu ştiu dacă am reuşit, să 
reiră in cuvinte cît mai simple (adevărul este că nu 
sunt la curent cu toate neologismele limbii 
române!), un moment aparte din efemera existenţă a 
_nui suflet oarecare pierdut în această minunată 
aventură, viaţa. Cu toate că educația mea este pur 
ştiinţifică, sau poate tocmai de aceea, lumea 
materială nu a putut compensa dorinţa de înţelegere 
ŞI dialog cu ceea ce eu numesc „deitate“, sau 
Dumnezeu. în fiecare zi schimb cîte o vorbă cu El, 
pentru că am observat că-i singur şi EL Mi-a 
destăinuit că nu ajunge să construieşti biserici şi alte 
edificii de piatră în care să te lepezi de păcate, ci s-ar 
bucura iacă lumea şi-ar construi un suflet lipsit de 
ispită, lipsit de păcat. Nu se prea pricepe la fotbal şi 
de acera nu-i ascult sfaturile la pronosport! 

V.A.G.: Am auzit, între autorii foarte 
tineri, sintagma „noua sinceritate”... Dar 
nu întotdeauna cei care vorbesc sincer au 
ŞI ceva de spus, nu-i aşa? Pe ce direcţii 
pariezi în evoluţia (literaturii) poeziei 
europene? 


D.G.: „Noua sinceritate“, „vechea 
sinceritate“, „sinceritatea totală“, 
„neoconformism“, postmodernism etc., sunt nişte 
vorbe goale, nişte tîmpenii şi nu au nimic de a face cu 
actul creativ. înţeleg că lumea aderă la anumite 
partide politice, dar creația după înţelesul meu, 
trebuie să fie liberă. Bineînţeles că toți suntem 
influenţaţi de alți maeştri trecuţi sau actuali, dar asta 
nu înseamnă să devenim vehemenţi apărători doar ai 
unei căi sau forme de expresie. De asemenea, 
bănuiesc că în România acum, ceva mai tîrziu decit 
în Vest (unde fenomenul acesta a dispărut deja!), 
tinerii cred că exprimîndu-se vulgar şi lingvistic 
sărac sau doar în „slang“ îi fac să fie interesanti şi 
„energetici”, cu vlagă. Nu este aşa, de obicei 
majoritatea acestora sunt destul de lipsiți de fantezie 
ŞI spirit, dar recunosc că unii dintre ei pot reda o 
conversație de mahala foarte colorat. Dar asta nu 
este, în fond, greu, orişicine care vrea să facă aşa 
literatură se poate duce o lună de zile să stea printre 
tigani, borfaşi etc., cu un maculator şi cu un pix şi 
poate produce „literatură“. Poezia şi literatura bună 
sunt mult mai mult decît atît! 


A.A.G.: Cum se vede literatura română de pe 
acolo pe unde hălăduieşti tu? Sau nu se vede? 


D.G.: Din păcate nu se prea vede, cu micile 
excepţii înşirate mai înainte. De exemplu Marin 
Sorescu, despre care tot citesc că este tradus, 
cunoscut etc...! Nu se ştie nimic despre el nici în 
Anglia, nici în Franţa, nici în Scandinavia şi atunci 
am impresia că se face un fel de propagandă falsă 
unor personalităţi culturale române. Sunt ei 
cunoscuţi în România, dar intelectualii de 
rînd din Vest nu-i cunosc. 











A.A.G.: Cînd te-ai simţit mîndru că eşti 
român, în toţi anii pe care I-ai petrecut în 
străinătate? 


D.G.: Nu m-am gîndit în acest fel la 
apartenența mea română (balcanică). Am 
încercat să fac în aşa fel încît să nu mă fac 
de rîs, ba din contra „actele” mele să fie 
respectate de orişicine şi în acest fel să fiu 
mîndru că am reuşit să nu-mi fac eu ţara şi 
obîrşia de rîs. Sunt mindru cînd copii mei 
spun că sunt şi români, cu toate că doi sunt 
Jumătate suedezi şi niciunul din cei trei 
copii ai mei nu au trăit vreodată în 
România. De asemenea mă bucur şi, da, 





sunt mindru cînd România sau românii au succes şi 
sunt expuşi în mass-media mondiale ca ceva pozitiv. 


A.A.G.: Cînd ti-a fost ruşine că eşti român, în toţi 
aceşti ani? 


D.G.: Personal niciodată, dar mi-a fost ruşine de 
ruşinea altora. Mi-a fost ruşine să fiu martor la 
diverse „fenomene” legate de acţiunile unor români 
şI adeseori pe nedrept confundate cu România sau 
majoritatea românilor. Adevărul este că un număr 
extrem de mic din toţi emigranții români ne fac de 
ruşine aici în Vest... România, însă, nu se prea 
străduieşte să-şi creeze o imagine strălucită şi nici 
măcar să „demonteze” acțiunile grupurilor etnice 
non- româneşti. Păcat! 


A.A.G.: Ai comunicat cu diaspora culturală 
românească? Cum se comportă românul în afara 
patriei sale? 


D.G.: Nu am comunicat cu diaspora româna. Nu 
sunt cunoscut în cercurile literare române din 
diaspora, nefăcînd parte din nici o asociaţie „de 
profil”. Nu ştiu exact ce să spun cu privire la 
comportamentul românilor în străinătate, dar în 
general eu am o impresie foarte bună, deoarece cred 
că fiecare om este „văzut” după propria lui măsură. 
Eu întîlnesc oameni şi unii dintre ei sunt români şi cu 
toți aceşti oameni mă străduiesc să dezvolt relații 
umane decente şi atunci este bine. Din cînd în cînd 
întîlnesc şi „„ne-oameni”. Unii dintre e1 sunt români. 


A.A.G.: Dacă ar fi rămas în România, care crezi că 
ar fi fost parcursul tău literar? Sau poate că nu ai fi 
făcut literatură? 


D.G.: Dacă aş fi rămas în România, habar nu am 
cum m-aş fi dezvoltat ca natură umană sau 
profesional. S-ar putea să fi ajuns la vreun spital de 
nebuni, sau în vreo închisoare, s-ar putea să fi fost 
„alcoholizat” şi dezorientat, traversînd viaţa într-un 
zig-zag mizerabil. Sau poate că puteam deveni unul 
din cei care se alăturau 
puterii şi beneficiau de 
fructele acelei societăți. De 
unde să ştiu? Sunt doar om, 
dar vezi cu această întrebare 
mi-ai dat un motiv bun să am 
o conversaţie cu Dumnezeu. 
Să-l întreb ce crede el că aş fi 
făcut. Nu ştiu dacă aş fi făcut 
literatură dacă rămîneam în 
România. Literatura părea 
atunci rezervată celor de la 
litere, umaniştilor şi eu eram 
un realist! 


Virgil Răzeşu „35” 


„Carte, cinste cui te-a scris” 


pă ce, în primăvară, doctorul Virgil Răzeşu 
ne-a bucurat cu două apariții editoriale, „Glontele cu 
parfum de crini”, un roman şi Umbra noastră cea de 
toate zilele, o carte de atitudine care reproduce 
dosarul său de securitate, acesta recidivează la 
mijlocul toamnei cu o nouă carte, „35”, dedicată 
ediției cu acelaşi număr al Reuniunii Chirurgilor 
din Moldova, recent desfăşurată la Piatra Neamţ. 

În deschiderea reuniunii, autorul şi-a exprimat 
satisfacția faptului împlinit, avizându-i pe cei 
prezenți că volumul aflat în mapele lor nu este doar un 
gest de protocol, întrucât cartea aparţine tuturor 
chirurgilor români, este scrisă de cei care au luat, an 
de an, drumul Neamţului, pentru a-şi exprima 
propriile gânduri şi experienţe. 





Prezentându-şi cartea, Virgil Răzeşu apelează, 
inspirat, la un proverb chinezesc: „Oricât de bună ar 
fi sămânța pe care ai semănat-o, nu aştepta roadele 
înainte de împlinirea vremii” şi consideră că, pentru 











sine, vremea aceea chiar s-a împlinit şi ea îl îndeamnă 
să întoarcă privirile către viaţa ce s-a scurs şi să se 
întrebe dacă a trăit-o cum se cuvine sau nu. 

Cu înţelepciunea oferită de o viaţă trăită cu 
demnitate, în dragoste şi preţuire pentru semeni, 
autorul ne oferă o scriere cu o ținută editorială demnă 
de remarcat dar, mai ales, densă în fapte şi 
semnificații, într-o inspirată cascadă, ilustrată cu 
numeroase imagini alb-negru şi color, instantanee ale 
faptelor petrecute. 

Autorul se dovedeşte profund implicat în viaţa 
cetății în care trăieşte de cincizeci de ani şi în care s-a 
împlinit ca profesionist şi cetăţean şi dedică o parte 
consistentă istoriei medicinii din zona de la poalele 
Ceahlăului, de la începuturi până în zilele noastre. 

Apelând la o amplă documentaţie, autorul trece 
în revistă momentele cu impact deosebit asupra 
dezvoltării societății şi, implicit, a medicinii locului, 
evocă cu deosebit respect ctitorii şi făuritorii vetrei 
medicale nemţene, ca şi personalitățile care au 
contribuit la progresul ei de-a lungul timpului. 

Nu se poate trece peste recursul său la 
obiectivitatea cu care suntem datori să judecăm 
timpul şi se ridică împotriva celor, nu puţini care, 
negând cu înverşunare tot ce s-a petrecut în timpul 
regimului de tristă amintire, de aproape jumătate de 
secol, neagă propria lor activitate. 

Este de la sine înţeles că cea mai mare pondere a 
cărții este rezervată cronicii celor 35 de reuniuni 
chirurgicale nemţene desfăşurate până în prezent. Dar 
autorul nu ne oferă o relatare seacă, aridă, a derulării 
acestora, ci o înnobilează cu fapte şi evenimente, 
trecând-o prin filtrele propriei sensibilităţii şi 
conferindu-i veşșmântul uman, cu toate împlinirile, 
satisfacțiile şi dezamăgirile sale. 

Cartea însăşi devine un document deosebit de 
elocvent pentru viaţa cetăţii şi chiar a întregii țări. 

Autorul evidențiază în mod deosebit pragul care 
desparte cronica celor 35 de reuniuni, reprezentat de 
evenimentele din decembrie 1989 şi face ample şi 
pertinente consideraţii asupra celor două perioade, 
net diferite din toate punctele de vedere. 

Înainte de '89 contactul cu chirurgia de pe alte 
coordonate geografice era absent pentru majoritatea 
profesioniştilor noştri, dominați nu numai de lipsurile 
materiale cunoscute, ci şi de îngrădirea accesului la 
progresele specialități. 

Ceea ce ne parvenea erau doar ecouri 
distorsionate despre ce realizau alții. Reuniunile 
nemţene se numărau printre puținele modalități de 


documentare, şi astfel căpătau o 
importanță capitală pentru realizarea 
progresului cu care eram datori faţă de 
specialitate. 

Ele facilitau un schimb de experienţă 
necesar şi benefic şi asigurau elementele 
de progres chirurgical. 

Organizarea manifestărilor respective nu era 
lipsită de tot felul de piedici sau dificultăţi, materiale 
sau de altă natură. 

Dar, cu insistenţă, dragoste şi eforturi deosebite, 
organizatorii reuşeau să asigure reuniunilor un nivel 
academic deosebit şi să contribuie la menţinerea 
spiritului de breaslă şi nu mai puţin a ceea ce se poate 
numi familia chirurgicală. 

După '89, odată cu deschiderea către medicina 
vestică şi, mai ales, către frații noştri de dincolo de 
Prut, explozia informatică şi elementele de chirurgie 
modernă au devenit realități incontestabile, imediate, 
care şi-au pus amprenta pe configurația generală a 
reuniunilor noastre, care au căpătat o altă 
personalitate. 

Concomitent, condițiile generale de organizare şi 
desfăşurare s-au schimbat, au fost dominate de 
libertatea de acţiune şi au depins mai puţin de factori 
aleatori, continuând să faciliteze comunicarea şi 
schimbul dintre generații, ca şi apariţia unor noi 
echipe, la fel de dornice de afirmare ca şi cele din 
trecut. lar ceea ce trebuie remarcat este că audienta şi 
interesul pentru ele au rămas aceleaşi. 

Interesant este capitolul O samă de cuvinte, 
inspirat după bătrânul Neculce, în care autorul oferă 
cuvântul unora dintre participanții constanți la 
reuniunile nemţene. Aceştia îşi exprimă sentimentele 
ŞI trăirile legate de acest cuprinzător fenomen. lată 
câteva. 

Profesorul Nicolae Constantinescu de la 
Bucureşti : 

„A existat şi există în reuniunile de la Piatra 
Neamţ ceva inefabil, deci care nu poate fi exprimat 
prin cuvinte şi aceasta este atmosfera academică, 
mediul fertil pentru confruntările de idei, în care 
tonul iniţial era dat de doctorul Răzeşu şi era 
preluat de către toți ceilalți”. 

Profesorul Romeo Scerbina, Chişinău : 

„Pentru mine, Reuniunile Chirurgilor din 
Moldova lacomi  Răzeşu” reprezintă cele mai 
fericite prilejuri, atât pentru viața chirurgicală şi 
Ştiinţifică cât şi pentru cea Spitrituală, de care noi, 
cei din Basarabia, avem nevoie pentru a ne încărca 
bateriile” cu românism, ca Să Supraviefuim în 
realitatea moldoveană”. 

Profesorul Irinel Popescu : 

„Prin forța împrejurărilor, nu m-am numărat 
printre participanţii lor constanţi. Însă 
con—vingerea la care am ajuns a fost că despre 

aceste manifestări ştiinţifice ar putea Să scrie orice 
chirurg din România, chiar şi unul care n-a 
participat niciodată. Atât erau de cunoscute şi, aş 
spune, de îndrăgite !”. 

Fraza frumoasă şi curată cu care autorul ne-a 
obişnuit în scrierile sale face şi de această dată 
deosebit de plăcută lectura şi ne prilejuieşte 
satisfacția de a-i descoperi, în fiecare pagină, 
dragostea şi prețuirea pentru limba noastră, pe care o 
socotește printre cele mai frumoase şi mai bogate. 

„3 5”, ultima carte a doctorului Virgil Răzeşu face 
dovada profesionistului profund implicat în pro- 
blematica propriei specialităţi, a istoricului şi a 
cronicarului timpului său, oferindu-ne o interesantă 
şi amplă frescă a ultimei jumătăţi de secol a unei 
societăți în permanenţă prefacere şi agitație, cu 
adânci repercusiuni asupra vieţii personale şi 
colective. 


Melchisedec Ștefănescu în slujba idealurilor naționale l 


|... erudit, personalitate culturală de frunte a 
secolului al XIX-lea, episcopul Melchisedec 
Ștefănescu a militat cu toată forța pentru afirmarea 
neamului în unitate şi pentru creşterea rolului bisericii 
în viaţa poporului. Marele ierarh a dus o luptă grea 
pentru dobândirea autocefaliei bisericii ortodoxe 
române. Aceasta era recunoscută în anul 1885 de către 
Patriarhia de la Constantinopol. 

Melchisedec Ştefănescu a fost un cleric militant, un 
cleric cetăţean, prezent activ în vâltoarea 
evenimentelor şi frământărilor de la jumătatea 
secolului al XIX-lea. 

Astfel, la 1857, în Adunarea ad-hoc de la laşi s-a 
aflat printre fruntaşii luptei pentru unire. Știind că 
lupta pentru unire este grea şi are de înfruntat mari 
piedici, marele ierarh, îşi intitula discursul din 
catedrala episcopală din Huşi, din ziua de 29 iunie 
1856 : Jertfa pentru Unirea Principatelor. 

lată cum se adresa,in acest discurs, sătenilor: „Ce 
voiți voi sătenilor ? Voiţi oare , ca să [fiți orbi 
totdeauna, sclavi în rând cu dobitoacele, să robiți 
brațele voastre şi să vărsați sudoarea voastră în 
folosul străinilor ce încalcă țara noastră când vor ? 
Voiți ca pe totdeauna Să fiți salahori ... şi în loc de 
plată să nu luați decăt jăfuire şi loviri şi tratare de 
dobitoace? Dacă nu voiţi a lăsa aceste dureri şi fiilor 
voştri ca moştenire şi ca ei să vă blesteme în loc să vă 
pomenească, că i-aţi născut, apoi strigați şi voi unire 
cu frații voştri din Valahia şi Unirea aceasta vă 
va deschide şi vouă o cale luminoasă şi vă 
va face să gustați din rodurile dreptății 
şi a libertăţii pe care voi încă nu le- 
ați gustat demult.” 

Cuvântarea lui 
reprezenta un îndemn la unire 
pentru toate categorile 
sociale. În încheiere, rostea 
câteva fraze care aveau 
valoarea unui crez: 

„ |. Că tot cel ce se 
împotriveşte Unirii 
Principatelor lucră contra 
volei lui Dumnezeu , contra 
ideii de progres a omenirii şi 
prin urmare, este duşman şi 
lui Dumnezeu şi oamenilor, 
iară prieten , doar , Satanei; 

2. Că pentru a ajunge la această 
ferventă unire, noi avem nevole a 
jertfi abuzurile şi obiceiurile rele ce s-au 

înrădăcinat în noi, egoismul, particularitatea, 
materialitatea. Virtutea nu se poate săvârşi fără 
jertfe”. 

Marele ierarh a fost ales deputat în Divanul Ad- 
hoc din Moldova. În acel timp era profesor şi director 
al Seminarului din Huşi. Rememora singur aceste 
importante momente peste circa trei decenii de la 
derularea lor : „noi ştim cât am suferit pentru unire 
atunci...eram atunci director de seminar; preoții de 
mir mă iubeau, am primit onoarea şi eram dator să 
fac ceva şi pentru dânşii.” 

Nicolae Dobrescu, biograful sau, ne prezintă un 
moment important din amintirile arhimandritului 
privind activitatea lui intensă pentru pregătirea 
Unirii Principatelor: „Când s-au votat cele patru 
puncte fundamentale ale viitoarei situații a Țărilor 
Române în Divanul Ad-hoc al Moldovei, 
Melchisedec a lăcrămat de bucurie.” 

După ce Unirea Principatelor Române a devenit 
un fapt împlinit, Melchisedec Ştefănescu a sprijinit 
toate iniţiativele şi acțiunile înnoitoare ale 
domnitorului Alexandru loan Cuza. Acesta 
încredința tânărului arhimandrit conducerea 
Ministerului Instrucțiunii şi Cultelor, portofoliu pe 
care-l va părăsi după câteva zile, din cauza 
acuzaților, că nu ar fi compatibilă haina monahală cu 
funcția ministerială. Ulterior s-a dovedit că acuzația 
nu a avuttemei. 

Constituirea statului național modern, a adus o 
încredere mai mare în inimile tuturor, iar 
dorinţa de independenţă a devenit tot mai 
arzătoare. Episcopul Melchisedec 
Ștefănescu a fost unul din cei mai 
hotărâți sprijinitori ai ei. Împreună 
cu ceilalți ierarhi ai ţării, el a 
îndemnat, cu cuvântul şi cu fapta 
pe clericii şi pe credincioşii din 
Eparhia Dunării de Jos, unde 
păstorea atunci, să ajute 
financiar şi material armata de 
pe front, răniții din spitale şi 
familiile acestora. 

Cartea pastorală a 
episcopului Melchisedec 
Ștefănescu, vibrează prin tot 
ceea ce poate constitui sentiment 
patriotic într-un moment de 
supremă încordare. Se transmitea 
preoților și credincioșilor cuvinte ca 
acestea: „Războiul pentru independenţa 

țării şi pentru libertatea creştinilor de sub 
jugul barbariei înmulţeşte pe zi ce trece tot 
mai mult numărul ostaşilor răniţi ...mulţi 
bărbați şi multe femei ...şi-au părăsit 
familiile pentru a da ajutorul lor prin 
spitale, unde se aflau ostaşii răniți. Dar o 
asemenea îngrijire reclama de la 
patriotismul și dragostea noastră creştină, ajutoruri 
multe și grabnice spre salvarea vieţii acestor martiri ai 
țării şi ai crucii creştineşti.” În acest sens, marele 
ierarh a dat următoarele dispoziții: 1. Să se facă 
rugăciuni în biserici pentru biruinţa armatei române; 
2. Timp de o lună de zile, în vremea sfintelor slujbe, să 
se poarte prin biserici un disc în care să se adune 
hărăzirile pentru aceşti ostași; 3. Să se adune de la toți 
creştinii tot felul de lucruri care ar putea fi de folos în 
această campanie. Să ne grăbim cu toţii, bătrâni şi 
tineri, bărbaţi şi femei, avuţi şi săraci a ajuta la 
restabilirea sănătății şi vieții acestor bravi ostaşi care, 
cu piepturile şi braţele lor, s-au făcut zid de apărare 
pentru noi toţi ... Să ne fie scumpă viaţa lor şi să nu 
pregetăm a contribui fiecare, după putere, spre 
grabnica lor însănătoşire.” 

Momentul istoric al cuceririi prin jertfe grele a 
independenţei naționale găseşte în episcopul Dunării 
de Jos un constant susținător. Potrivit documentelor 
vremii studiate de renumitul istoric al Bisericii 
Ortodoxe Române, Mircea Păcurariu , marele ierarh a 
oferit cea mai mare sumă de bani Crucii Roşii, pentru 
ajutorarea soldaţilor de pe frontul de la Plevna, 2000 
de lei . Din corespondenţa sa mai aflăm că a mai trimis 
1000 de lei pentru cumpărarea de arme. Pentru cei 
răniți făcea o donaţie importantă de 2000 lei, iar din 
partea eparhiei pe care o păstorea o alta importantă 
sumă de bani în numele a ceea ce documentul numea: 
„Sentimente pioase şi naţionale ale fiilor săi 
spirituali ”. 

Marele ierarh a primit din partea autorităților, ca o 
recunoaştere a patriotismului său sincer şi nețărmurit, 
distincţia „Crucea de mare ofiţer”. Intr-o scrisoare 
trimisă de acesta, rectorului Academiei teologice din 
Kiev, se făcea referire la martirii români căzuți la 
Plevna: „Acum inimile noastre, ale tuturor, sunt 
indreptate către acea nefericită Plevnă, care este 
stropită şi continuă a fi scăldată în sânge creştinesc. 
Să dea Dumnezeu ca acest sânge mucenicesc să 
devina sămânţa eliberării şi fericirii popoarelor 
creştine ortodoxe ce sunt în suferință.” 

În mai 1884, când era episcop al Romanului, 
Melchisedec Ștefănescu, a făcut o călătorie în 
Bulgaria, în locurile unde s-au dus marile bătălu 
pentru dobândirea independenţei, la Plevna si Griviţa. 
În această vizită a fost însoţit de primul ministru Ion 
Brătianu. După aceasta vizită va scrie un studiu ce-l 
va publica în revista lui Grigore Tocilescu. Studiul 
cuprinde o descriere geografică şi istorică a 











teritoriilor unde s-au dat lupte grele în războiul de 
independenţă. Melchisedec prezintă în acest studiu 
şi monumentele închinate ostașilor români căzuţi în 
războiul de independenţă, exprimându-se astfel: Am 
părăsit catacomba cu ochii plini de lacrimi, gândind 
la gloria ce aduce unui popor vitejia şi abnegaţia 
soldaților săi. Soldații români cu sângele lor au scris 
o pagină neştearsă în istoria modernelor state, 
Romania şi Bulgaria. 

Un alt episod foarte grăitor, în privinţa afirmării 
conştiinţei de neam a poporului nostru, îl constituie 
momentul sfințirii Sfântului şi Marelui Mir de la 25 
martie 1882. Episcopul Melchisedec se află şi acum 
în centrul acțiunii. La 9 ianuarie 1882, într-o 
scrisoare către ministrul cultelor, dădea îndrumări 
amănunțite asupra sfințirii Marelui Mir, şi-l 
considera „un drept incontestabil al bisericii 
noastre”. 

La 10 iulie 1882 patriarhul Ioachim al 
Constantinopolului trimitea o scrisoare de reproş 
Bisericii noastre pentru sfințirea Marelui Mir. 
Melchisedec, episcopul Romanului, a fost cel care a 
compus scrisoarea de răspuns, numită: „Raportul 
asupra sfințirii mirului de clerul român”. În acesta el 
demonstra autocefala veche a Bisericii Ortodoxe 
Române şi dreptul ei istoric la sfințirea Marelui Mir. 
Afirma cu îndreptățită mândrie că românii au 
adoptat creştinismul cu mult înaintea 
Constantinopolului, înainte chiar de existenţa lui. 
„Românii n-au primit botezul şi doctrina creştină de 
la Constantinopole, nici pe întâii lor episcopi. Căci 
creştinătatea românilor este mai veche chiar decăt 
existența Constantinopolului Sădmânța 
creştinismului adusă în Dacia, s-a dezvoltat aici 
prin propriile puteri ale poporului ...De aceea nici 
unul dintre scriitorii posteriori, care au scris despre 
creştinarea diferitelor popoare, din Orientul 
Europei, precum despre bulgari şi ruşi, despre 
unguri, poloni şi lituani, nu amintesc nimic despre 
creştinarea românilor, fiindcă ei erau deja creştini 
din veacurile primitive ale creştinismului.” 

Acest raport a avut o influenţă hotărâtoare asupra 
recunoaşterii autocefaliei Bisericii noastre la 25 
iunie 1885 de către Patriarhia ecumenica. Totodată 
el exprima contribuţia Bisericii Ortodoxe Române la 
înălțarea demnităţii naționale a românilor şi deplina 
afirmare a ei în lume. Biserica este aşadar, actul de 
identitate a poporului roman şi argumentul absolut al 
unității sale naţionale. 





1. Acte şi documente relative la istoria renașterii României , vol. IH 
, Bucureşti , 1889 , p.260, apud Pr. Scarlat Porcescu, op.cit., P.307 

2. Ibidem, p.31 

3. Ibidem, p.32 

4. N. Dobrescu , în Istoria Bisericii Române întocmită pentru 
clasa a VII-a de seminar , Vălenii de Munte, 1912 , p.188 

5. Constantin C.Diculescu, Episcopul Melchisedec. Studiu asupra 
vieții şi activității lui ..., Bucureşti, Tipografia cărților bisericeşti, 
1908 





D Petru BACIU * 


4 Bacău 


alm şi blajin, deschis la suflet, de o linişte 
plină de evlavie pe care nimeni nu 1-0 putea clătina, 
puţin la trup, meditativ, aşa l-am cunoscut pe 
Părintele Adrian Fageţeanu, monahul de la 
Mănăstirea Putna, Ciorogârla, iar în momentul când 
scriu la Mănăstirea Antim Ivireanul. 

Obrajiu supţi, de o paloare discretă, sugera sublima 
taină a unei frumuseți interioare deosebite. L-am 
întâlnit la colonia de muncă Peninsula-Canal. 
Originar din Bucovina, tatăl său a fost preot. 

Ne-am împrietenit repede şi ne-a legat sufleteşte 
pentru totdeauna. Avea facultatea de drept şi înainte 
de preoție din ordin a lucrat ca ofiţer de poliție. 

Părintele Adrian povesteşte că în timpul 
războiului sfânt pentru Basarabia şi Bucovina a fost 
concentrat şi trimis pe câmpul de luptă. Era logodit. 
La retragerea armatelor albastre, 
unitatea sa a fost încercuită la 
cotul Donului, iar el cade 
rănit grav. Un avion 
german aterizează 
chiar în preajma sa 
pentru a culege 
răniții. Este urcat şi 
el în avion. 
Părintele încă nu-şi 
pierduse 
cunoştinţa. Lucid şi 
stăpân pe judecată, 
conştient de situaţia 
gravă în care se afla, 
considera că aterizarea 
avionului e o minune şi dacă se va 
însănătoşi se hotărăşte ca restul de zile să-l trăiască în 
Biserică, slujind la altar fiindcă „sunt zile date de la 
Dumnezeu pentru a le trăi în biruinţă, în slujba lui 
Hristos.” 

Intră în comă şi după zece zile se trezeşte şi vede că 
se află internat într-un spital din Bucureşti. Îşi 
aminteşte de tot prăpădul prin care a trecut, precum şi 
de hotărârea sa. După restabilirea totală va fi externat 
şi conform hotărârii pleacă la Mânăstire. 

Se va preoţi. Logodnica îl aştepta cu devoțiune şi 
trimite pe fratele său la Mânăstire pentru a-i 
comunica că îl aşteaptă. Părintele mulţumeşte pentru 
gestul şi statornicia cu care l-a aşteptat, cere iertare şi 
spune că a luat o hotărâre sfântă într-un moment de 
mare cumpănă pentru viața sa şi a depus un vot sacru 
pe care nu-l mai poate încălca. La plecare, fratele 





Părintele Adrian Făgeţeanu 
ai plină de evlavie” 












logodnicei vrea să-i lase portretul fetei - o fotografie 
mare - pentru a medita la întoarcerea sa. Părintele 
refuză cu tărie să primească tabloul cu chipul fetei, 
căci nimic nu-i mai poate clătina hotărârea. 

Acestea au fost împrejurările când mort fiind, şi 
adus iar la viață, s-a hotărât să îmbrace haina 
monahală. 

Tatăl său murise. Când a venit la casa părintească 
ca să-şi vadă mama, îmbrăcat în haină preoțească, 
aceasta l-a privit cu mare bucurie spunându-i: “Sunt 
fericită pentru drumul ales şi cred că sufletul 
părintelui tău se bucură acolo în cer”. Când era copil 
mărişor tatăl lui l-a bănuit că fumează în ascuns şi l-a 
mustrat cu cuvinte aspre. Băietanul de atunci fiind de 
o sensibilitate deosebită, învinuit pe nedrept, a intrat 
în conflict cu tatăl îndepărtându-se temporar de 

biserică. Acum săvârşitu-s-a mare împăcare. Am 
discutat mult şi de toate cu Părintele 
Adrian. Îl îmi spunea: 

“Frate Petrică, trăim vremuri 

grele şi cu urmări deosebit de rele. 

Surghiunul nostru e de lungă 

durată. Noi legionarii am stat 
în bătaia tuturor uraganelor. 
Mulţi camarazi şi tineri au 
trecut în odihnă veşnică. Astăzi 
Biserica lui Hristos e smulsă 
din matca virtuţilor strămoşeşti. 

Omul buimăcit, nu mai are 
personalitate, nu mai are voință, e 
scos din cumpătul firesc. Puțin câte 

puțin lunecăm în abisul marilor anulări a 
tot ceea ce a fost odată necinstind şi pângărind 
altarul.” 

Când voia să cunoască aprecierile mele despre 
cineva care caută să intre în anturajul nostru îmi 
spunea: “Frate Petrică, ce poți să-mi spui despre 
cutare om, îl cunoşti? Dar să-mi dai răspunsul 
repede căci primul gând vine de la Dumnezeu, după 
aceea intervine omenescul şi subiectivismul. ” 

A venit apoi timpul despărțirii. Eu am plecat spre 
valete necunoscute la capul Midia, Părintele a rămas 
la Peninsula. O certitudine stăpâneşte de atunci inima 
mea: ori de câte ori vin bezne peste om, Dumnezeu îi 
vine în ajutor. Părintele Adrian a fost un trimis scump. 
Din multa bogăție a inimii sale şi din marea lui 
înțelepciune m-am înaripat cu noi puteri sufleteşti 
pentru bătălii viitoare. 

(Răstigniri ascunse. Mărturii, vol. 1, p. 274-276) 

GIOSANU (ILIE) 
IOACHIM, episcop vicar, 
imnograf, liturgist, 
muzician. Născut la 29 
martie 1954, în localitatea 
Stăniţa din judeţul Neamţ, 
fiind al treilea din cei opt 
copii ai creştinilor ortodocşi 
Neculai şi Anica. A urmat 
şcoala generală în satul 
natal, între anii 1961-1969, 
lar din anul 1970-1971 a 
intrat ca frate la Mănăstirea Sihăstria din judeţul Neamţ. 
Între anii 1970-1975 a urmat cursurile Seminarului 
Teologic de la Mănăstirea Neamţ, unde, printre altele, a 
învăţat muzică psaltică şi liniară cu Preotul Constantin 
Sârbu ( 1998), care după 1977 a fost chemat ca vicar 
administrativ al Mitropoliei Moldovei la Iaşi. Între anii 
1975- 1976 a efectuat stagiul militar la Pleniţa, în 
Oltenia, fiind coleg cu Macedon Petrescu, azi Prof. 
Univ. Dr. Teodosie Petrescu, Arhiepiscop al Tomisului, 
cu sediul la Tomis, Constanţa, şi cu Costică Crăciun, azi 
Prof. Univ. Dr. Casian Crăciun, Arhiepiscop al Dunării 
de Jos, cu sediul la Galaţi. Între anii 1976-1980 a 
frecventat cursurile Institutului Teologic Universitar 
din Bucureşti, unde, pe lângă multe alte materii 
teologice, a studiat Muzica bisericească şi corală cu 
Diac. conf. dr. Nicu Moldoveanu. În anul 1980 a fost 
tuns în monahism, la Mănăstirea Bistriţa moldoveană, 
unde stareț era arhimandritul Ciprian Zaharia şi în 
acelaşi an a fost hirotonit ierodiacon, iar în 1985 a fost 
transferat de către Mitropolitul de atunci al Moldovei, 
Teoctist Arăpaşu, la Centrul mitropolitan din laşi. Aici, 
pe lângă slujirea ca arhidiacon la Catedrală, a desfăşurat 
diverse activități administrative, sociale, culturale şi 
economice. În anul 1990 a îndeplinit, timp de patru luni, 
funcția de secretar al noului mitropolit al Moldovei şi 
Bucovinei, Dr. Daniel Ciobotea, care la 30 decembrie 
1990 l-a hirotonit ieromonah, în cadrul Sfintei 
Liturghii, săvârşită de Mitropolit însoțit de stareți şi de 
arhimandritul Bartolomeu Anania. La 7 ianuarie 1991 a 
fost trimis, cu o bursă de studii postuniversitare, în 
Franţa, la Institutul Teologic Ortodox Saint Serge din 
Paris, unde, pe lângă activitatea de cercetare, a 
desfăşurat şi unele acțiuni în folosul credincioşilor 
ortodocşi români. La 26 octombrie 1994 şi-a susținut, în 
limba franceză, teza de doctorat intitulată: 
Îndumnezeirea omului în gândirea părintelui 
Dumitru Stăniloae, publicată în 2003 la Ed. Trinitas din 
laşi. La 15 mai 1998 a fost hirotesit arhimandrit, în 
cadrul Sfintei Liturghii, săvârşită la Mănăstirea Bucium 
de către Mitropolitul Daniel, şi în acelaşi an a fost ales 
arhiereu-vicar la Episcopia Romanului, fiind ipopsifiat 
şi hirotonit la 1 mai 2000. În anul 2009 a fost numit 
episcop-vicar al aceleiaşi episcopii, ridicată - titulatura 
nouă, de Arhiepiscopie a Romanului şi Bacăului. În 
afară de teza de doctorat, Preasfinția sa a alcătuit: 
Slujba Sfântului Mucenic Emilian de la Durostorum, la 
Ed. Filocalia Roman, 2007. Erudit hturgist şi protopsalt 





al Catedralei mitropolitane din Iaşi, a devenit 
cel mai important imnograf al sfinţilor 
român - în contextul canonizărilor acestora, 
consemnate după 1989. A adaptat textul Sfintei 
Liturghii a Sfântului loan Gură de Aur în limba 
franceză, pe melodiile tradiționale ale muzicii 
bizantine româneşti. Este membru comisii 
sinodale speciale: Comisia pentru canonizarea Sfinţilor 
români; Comisia pentru muzică bisericească; Comisia 
didactică, liturgică şi teologică. 











Lucrări: A alcătuit textele slujbe multor sfinți 
români: Sf. Cuv. Antipa de la Calapodeşti;, Sf. 
Bretanion, episcopul Tomisului, Sf. Irinarh de la 
Horaița; Sf. Pahomie de la Gledin; Sf. Iosif 
Mărturisitorul; Sf. Cuv. Vasile de la Poiana Mărului; 
Sf. Ier. Grigorie Dascălul, Mitropolitul Ţării 
Româneşti; Sf. Mucenic Emilian din Durostorum; Sf. 
Ioanichie cel Nou de la Muscel; Sf. Cuv. Iosif de la 
Văratec; Sf. Ier. Varlaam, Mitropolitul Moldovei; Sf. 
Ier. loan de la Râşca şi Secu; Sf. Cuv. Dionisie 
Exiguul; Sf. Cuv. Onufrie de la Vorona; Sf. ler. şi 
Mucenic Teodosie de la Brazi, Mitropolitul Moldovei; 
Sf. Voievod Neagoe Basarab; Sf. Ierarh Ghelasie de la 
Râmet; Sf. Mucenici loan din Galeş şi Moise Măcinic; 
Sf. Ier. Iachint, Mitropolitul Româneşti; Sf. Cuv. 
Gheorghe de la Cernica, precum şi Acatistul Sf. Nifon, 
Patriarhul Constantinopolului şi Troparul Sf. 
Mucenic Hermes. 

În calitate de membru al Comisiei sinodale pentru 
canonizarea Sfinţilor români, a revizuit slujbele 
existente ale sfinților români canonizați anterior: Sf. 
Leonte de la Rădăuți; Cuv. Daniil Sihastru; loan cel 
Nou de la Neamt; Teodora de la Sihla; Sf. Voievod 
Stefan cel Mare şi Sfânt; Sf. Epictet şi Astion. 

Ca membru al Sfântului Sinod, face parte şi din 
subcomisia de Muzică bisericească şi coordonează, 
împreună cu IPS dr. Casian Crăciun şi cu IPS dr. 
Teodosie Petrescu, elaborarea marelui Dicţionar de 
muzică bisericească românească. 

Bibliografie: Candela Moldovei, 4-6/2000, pp.8-9; 
Cronica Romanului, 3/2000 şi 5/2000, pp.2-3. [A.I., 
N.M.]” 

ă numesc Felix. De fiecare dată când 
spun povestea vieţii mele încep aşa : „Eu am murit de 
două ori. Dacă nu mă credeți ascultați-mă până la 
capăt.”. 

S-a auzit un foc de armă. Cred că încep prea 
ambiguu. Nu ştiţi nici cauza nici rezultatul 
împuşcăturii. Pentru a vă lămuri ne întoarcem cu vreo 
nouă ani în urmă. 

Prima zi de şcoală... Eram foarte entuziasmat. Eu 
şi Baldur (Baldur este prietenul meu de la grădiniţă). 
Eram vecini. Tatăl lui era mare patron la o firmă de 
mobilier, iar al meu un biet tâmplar. Intram în curtea 
şcolii cu părinții, uitându-ne scârbiți la cei trei 
zdrențăroşi de la intrare. 

-Pff! Alții care ne judecă. Doar nu e vina noastră că 
nu avem nici părinți şi nici pe nimeni să ne ajute, a zis 
cel ce părea mai mare. 

-Eh lasă... Îi învăţăm minte pe rând, a zis unul de 
langă el. 

-Deci întrebarea care vine la fiecare început de 
an... care este ținta ? zice celălalt. 

-Îi vezi pe cei doi ? 

-Da...cred că sunt Baldur şi Felix. 

-Exact e1. Eu zic să-l alegem pe Baldur. 

-Ok! Tu eşti şeful. 

După cum aţi bănuit ei sunt trei bătăuşi: cel care alege 
în fiecare an o „„ţinta” este şeful şi fratele mai mare al 
celorlalți doi, care sunt gemeni. Tinta este bătută de 
aceştia doi. Deci Mircea, Marius şi Mihai sunt 
„baieţii buni” ai comunei. 

-Hei! Băieți! Veniti până aici! ne cheamă cel mare. 

-Să mergem Baldur ? 

-Nu ştiu... 

-Haideti fricoşilor că nu vă facem nimic. 

-Hai să mergem. 

-Deci voi doi sunteţi Baldur şi Felix ? 

-Da, noi suntem, ce vrei cu noi ? 

-Cam tupeist ăsta micu', zice unul din gemeni. 

-Am mai văzut eu sclifosiți d'ăştia! zice celălalt 
geamăn. 

-Ce crezi? E bun de bătut trențarosu' ăla de 
prietenu-su ?continuă primul. 

-Nu. Ala bogat e mai bun că poate mai căpătăm şi 
noi ceva, replică celălalt. 

-Ce tot spuneţi voi acolo ? întreabă Baldur. 

-Ascultă băieţaş aici noi facem regulile între plozi, 
şi în fiecare an alegem o ţintă care e bătută şi din 
cauza tupeului tău tu eşti cea din anul ăsta. Poţi scăpa 
numai dacă ne mituieşti cu ceva, zice şeful. 

-Se pune dacă în locul lui mă bateti pe mine? 


Amintirile unui suflet 

-Nouă ne convine! răspund gemenii în cor. 

-Putem pleca? 

-Da... azi puteţi pleca. 

-A1 înnebunit? 

-Nu Baldur. Am facut-o pentru că suntem prieteni. 

-Tu meriți mai puţin decat mine sa fii bătut. Şi mai 
ales că eu puteam să scap mai usor. Tu eşti orfan. 

-Nu mai conteaza, acum faptul e consumat... 

Timpul a trecut . Eram bătut în fiecare zi şi pe 
măsură ce creşteam eram bătut din ce în ce mai 
violent. Mai scăpam cateodata cu vreo țigară la 
fiecare, dar ei reîncepeau a doua zi. În fiecare zi 
prietenul meu îmi oferea bani ca să scap cu ei de 
bătăuşi dar ştiam că dacă le dau bani în fiecare zi mă 
vor bate şi imi vor lua şi banii. 

De-a lungul anilor pe faţă îmi tot apăreau cicatrici 
şi pe corp vânătăi, astfel încât, când în sfârşit s-au 
plictisit de mine, pe la sfârşitul clasei a IV-a arătam de 
parcă aş fi căzut de la etajul doi în cioburi de sticla: pe 
față numai cicatrici, pe corp numai vânătăi, şi pe 
spate semnăturile lor facute cu sticlă. Eram cel mai 
detestat puşti. Singurul prieten care mi-a rămas a fost 
Baldur, care, între timp, a devenit cel mai popular 
băiat, nu pentru că avea bani, ci pentru că arăta cel 
mai bine dintre cei de vârsta lui. Era un prieten 
adevarat. Mulţi i-au sugerat să mă lase, dar el le dădea 
aceeaşi replica: „Nu-l las deoarece el m-a protejat pe 
mine când am avut nevoie, şi de asta arată aşa.”. Tot 
pentru că eram prieten cu el nimeni nu vroia să mă 
bată ca să nu strice relaţia cu el. Ceilalţi se mai luau de 
mine numai în vacanțe, când el era plecat. 

Prin clasa a Vl-a s-a întâmplat ceva ce nu mă 
aşteptam să se întâmple: Baldur s-a înecat şi am 
rămas fără nici un prieten. Eram distrus. 

Încet, încet, totuşi am intrat în societate şi mi-am 
făcut prieteni noi, ce-i drept, nu la fel de buni ca 
Baldur, dar totuşi m-am integrat. 

S-a întamplat să plec intr-o tabără, cu alţi copii, 
acolo s-a întâmplat şi cel mai urât şi cel mai frumos 
moment din viaţa mea: m-am îndrăgostit, dar ei nu-i 
plăcea de mine; era şi normal la cum arătam. Am 
suferit mult de pe urma ei dar am reuşit să-i transmit 
ce simt printr-un alt prieten. Cu toate că lui nu-i 
plăcea de ea, erau împreuna şi el îi dădea poeziile pe 
care le compuneam eu. Ea s-a îndragostit de el pentru 
poeziile mele. 

Numele ei era Bianca. Era frumoasă, deşteaptă, 
puţin sau mai mult superficiala, dar eram mort dupa 
ca. 

Am intrat şi la liceu şi m-am hotarât, pe la mijlocul 


clasei a IX-a să nu-i mai trimit mesaje prin Alex, 
prietenul meu. Acesta s-a desparțit de ea şi mi-a 
povestit cum a fost: 

-Am mers la ea şi i-am spus: „Bianca, trebuie să 
vorbim.” lar ea mi-a răspuns: „Desigur scumpule ce 
este?” „Nu ştiu cum vei înghiți asta dar trebuie să ne 
despărțim.”. lar ea a început să plângă şi mi-a spus: 
„De ce, nu mă mai iubeşti?”. l-am raspuns: „„De 
fapt, nu te-am iubit niciodata.” „Dar poeziile ? Nu ai 
fi putut scrie aşa ceva dacă nu m-ai fi iubit.” „Cel 
care te iubeşte, şi cel care a scris poeziile nu sunt eu, 
e Felix.” “Care Felix?... Nu se poate! 
Uratu'..cicatrizatu'ăla? ” „Da, el te iubeşte, mie nici 
măcar nu-mi placi.” 

-Ai fost totuşi cam dur cu ea. 

-Mda... A mai zis ceva înainte să plec: Să-ţi spun 
că o să se răzbune pe tine pentru că ai minţit-o şi te 
întreaba daca îţi mai aduci aminte de Mircea, Marius 
ŞI Mihai. 

Mi-am dat seama la ce se referea. Între timp ei au 
crescut şi au ajuns într-o gaşcă de delicventi din 
oraşul în care învațam. Ea, folosindu-se de fratele ei 
(care era în aceeaşi gaşcă), s-a cuplat cu Mircea şi 1-a 
povestit cum şi-a petrecut ultimii trei ani iubind un 
impostor, şi l-a rugat să o razbune. Să mă bată. După 
aceea avea să se despartă de el. 

A venit ziua absolvirii clasei a IX-a. Am primit un 
mesasj de la Alex, în care spunea să vin la gară, că 
Bianca vrea să ne împacăm. Eu, fiind orb de fericire, 
m-am grăbit acolo, la timp să-l văd pe Alex legat de 
şine şi călcat de tren. Bianca nu era nicaieri. Dintr-o 
nişa din spatele meu au sărit două personae, care m- 
au legat. Am primit un pumn şi mi-a ţâşnit sângele 
din nas. Mircea stătea râzând în faţa mea. 

-Deci nu ai putut rezista tentaţiei 
nu?...nu?...Răspunde! 

Primesc o serie brutală de lovituri pentru că 
tăceam. 

-Cum ai putut să crezi că prietena MEA s-ar uita la 
unul ca tine?...Răspunde odată! 

Continui să tac şi primesc o nouă serie de lovituri. 

- Ştiţi? Eu îmi pierd răbdarea. Duceţi-l în nişa unde 
ne-am ascuns şi terminaţi-l. 

Am fost dus în nişă şi ultimul lucru pe care l-am 
auzit a fost un foc de armă. 

M-am trezit într-o încăpere...Greu de spus 
încăpere... Eram imponderabil într-o mare albă. 

-Of! Ti-am spus că nu ar fi bine să te duci. Dar ai 
mers. 

-Cum ar fi putut să reziste la o aşa tentație ? 

Şi două personaje, ambele în costum, apar din 
neant, unul alb de la păr până la pantofi în afara de 
piele, şi celălalt tot negru din cap până-n picioare tot 
cu excepția pielii. 

-Cine sunteţi voi ? 

-Suntem îngerul tău păzitor şi demonul tău 

ispititor. 

-El va fi apărarea, iar eu acuzarea în EN 
procesul tău. E 

-Ce proces? 

-Se va hotari dacă vei merge în lad sau 
Rai, a zis cel alb. 

M-au prins amândoi de câte un braţ şi am 
simțit un curent care îmi dădea senzaţia că ne 
mişcam. 

- „„Prietena” ta a făcut cea mai mare greşeală din 
viaţa ei căutând răzbunarea la aceia, a zis cel negru, 
va fiî împuşcată imediat ce se va desparți de Mircea. 

-Încetează! îi răspunde celălalt iritat. Încă nu a 
ajuns în lad să-l chinui. Fii pe pace, îmi spune apoi 
mie, cred că o vei putea salva şi pe ea şi pe Alex dacă 
îmi îndeplinesc scopul; şi nu te lua după demon, vrea 
doar să te chinuie. 

Nu a mai durat mult şi am ieşit din marea aceea de 
alb. Eram pe un nor; un nor ciudat. Semăna cu o sală 
de judecată. Acolo era un tron mare, pe care stătea 
Judecătorul, mai jos, o bancă cu şapte locuri, pe care 
stăteau şapte îngeri cu aripi de aur, probabil 
Arhanghelii, care am înteles că erau juraţii. La 
stânga şi la dreapta tronului erau două porți mari, una 
albă şi una neagră. Chiar pe mijlocul norului era un 
scaun alb, pe care m-au pus cei doi. 

De undeva se aude o voce: 

-Se judecă procesul lui Felix. 

-Ah! Felix, se auzi spunând Judecatorul, care era o 
lumină, mă aşteptam din clipa în clipa. Curato poţi 
începe! 

Și cel în alb începe să vorbească: 

-Cu toate că a murit nespovedit, cu vreo două 
păcate, stiți desigur onorată instanţa că are o inimă 
foarte mare. 

-Obiectez! Nu mărimea inimii e audiată aici. 

-Dancris, ia loc! A zis Judecatorul. Curato 
continuă! 

-Deci... vă amintiți desigur că în clasa I s-a 
sacrificat pentru Baldur şi ştiţi cum arată acum, faţă 
de cum arăta când a murit. Sunt sigur că dacă ar mai 
fi viu s-ar fi sacrificat şi pentru alții. 

Într-adevăr, toate cicatricile şi vânătăile îmi 
dispărusera. 

- Acuzarea are ceva de spus? 

-Nu Doamne! răspunde Dancris. 

Arhanghelu şi Domnul iau deciziile şi îl cheamă şi 
pe Curato. 

-Uite cum e Felix: nu a făcut destule cât să le 
analizăm. De obicei trimitem minorii din nou pe 
pământ, ca nou-născuţi, fără amintiri, dar cred că 
dacă îl trimitem înapoi în timp, când a primit 
mesajul, poate salva chiar două vieţi. ŞI ştiţi la ce mă 
refer, spune Curato. 

-Eu personal nu cred că va reuşi.Va încerca să o 
salveze doar pe ea. 

-Sunt de accord cu Gabriel, răspunde 

Mihail. 
-Şi eu, replică Rafael. 

-Nu puteți fi atât de siguri, le zice 
Domnul. Numai eu ştiu adevarul despre el. 

Mai mulţi arhangheli au fost de acord 
cu Gabriel decât cu Domnul, astfel încât 
Curato a venit cu o idee: 

-Ce-ar fi dacă doi l-am pune într-o 
alegere dificilă? 

Cu toţii au fost de acord şi Domnul a anunţat: 

-Fară nici un recurs, Felix va fi trimis în lad. 

Când El a terminat de vorbit Dancris a luat o altă 
înfăţişare, şi Curato la fel. Erau adevăratele forme ale 
demonilor şi îngerilor. 

Demonii erau creaturi oribile: o faţă lungă cu ochi 
injectați şi două coarne răsucite. Nas nu avea, ci 
numai două fante albe pe faţa neagră. Gura îi era 
cusută, cât să nu o poată deschide prea tare şi gât nu 
avea. În comparaţie cu corpul, capul era mai mare. 
Bustul era musculos, iar mâinile şi picioarele osoase, 
dar palmele şi labele picioarelor erau foarte mari. 
Mijlocul îi era acoperit de un cearceaf soios şi murdar. 

În schimb îngerii erau mirifici. La faţa lor aproape 
nu te puteai uita, caci pur şi simplu emanau lumina. 
Faţa era curată, fără nici un semn şi ochiu erau albi, 
fără iris sau pupilă. Haina era asemănătoare cu o 
cămaşă de noapte şi erau încălțaţi cu sandale albe. 
Aveau în spate o pereche de aripi albe, cu pene ca de 
lebădă, şi aveau legat de fiecare mână câte un 
clopotel. 

Imediat ce şi-au luat forma adevărată m-au luat pe 
sus şi m-au aruncat pe poarta neagră... 

ladul e cel mai înfiorator loc: un miros de 
putreziciune îngrozitor şi o căldură infernală. Toate 
torturile lumu posibile şi imposibile erau acolo, iar 
cele care te-ar fi omorât nu o făceau. Cel puţin o dată 
pe zi erai decapitat şi trebuia să-ţi zdrobeşti capul, iar 
când nu mai rămânea nimic din el îți creştea la loc. 
Erai sfaşiat în bucaţi şi bucaţile erau arse, iar când 
ardeau de tot te materializai înapoi complet normal, 
pregătit pentru urmatorul chin. Apoi când ziua era 
gata, sau mai bine zis când oboseau demonii, eram 
culcaţi pe paturi de cuie. 

Continuau să mă neliniştească vorbele demonului 
dianinte de judecată: „Prietena ta a făcut cea mai 
mare greşeala din viaţa ei căutând răzbunarea la 
aceia, va fi împuşcată imediat ce se va despărți de 
Mircea.” ...Oare era adevarat sau doar vroia să mă 
chinuie...şi mai era raspunsul îngerului: „Fii pe 
pace,cred că o vei putea salva şi pe ea şi pe Alex, dacă 
îmi îndeplinesc scopul”. Acesta din urma îmi dădea un 
fel de siguranţă, dar foarte slabă. Aşteptam un semn, 
dar urmam aceeaşi rutină. Aproape mi-am pierdut 
speranţa. 

Într-o zi (sau noapte; nu-ți dădeai seama acolo) a 











situație de 


apărut câte un plic la fiecare. Oricine îl deschidea 
dispărea odata cu plicul. Îmi era frică să-l deschid pe 
al meu, dar s-a deschis singur şi m-am simţit absorbit 
de acesta. 

Am fost transportat într-o celulă rece. Privirea mi- 
era înceţoşată. Când ochii mi s-au obişnuit am văzut 
două persoane care vorbeau. Nu se putea... Erau 
Baldur şi Bianca. 

-Cum se poate ... vo1?... 

-Da amice noi, a răspuns Baldur. 

-Felix...Felix? 

-Încă nu pot să cred ce ai putut să-mi faci... 

-Felix ascultă, îmi pare rău pentru ce s-a întâmplat, 
dar am plătit scump clipa mea de furie. Te rog să mă 
ierţi!... lartă-mă!... Te implor! 

Se cunoştea că a suferit mult pentru ce a facut. Era 
palidă, purta o togă subțire şi murdară, iar în locul 
unuia dintre sâni era o pată de sânge. Părul era smuls 
pe alocuri şi câțiva dinţi îi lipseau. 

-Poti fi liniştită. Te-am iertat. Dar nu voi vorbi cu 
tine. 

Am aşteptat în celulă ceva timp, după părerea lui 
Baldur „până îşi deschid toți plicurile”, apoi am auzit 
o voce puternică: 

-Către toți păcătoşii: Iadul a devenit suprapopulat, 
deci trebuie să-l rărim puţin. Aţi observat biluţele de 
pe jos? Aveţi trei secunde să luaţi câte una din ele. 

Am luat fiecare câte o bila. Bila mea s-a colorat în 
verde, a lui Baldur în albastru şi a Biancăi în roşu. A 
mai durat puţin şi toţi am dispărut în întuneric. După 
câteva secunde eram într-un amfiteatru. Baldur şi 
Bianca erau suspendaţi deasupra unor gropi, la 
distanță cât să nu-i pot prinde pe amândoi odată, în 
cazul în care cădeau. Erau suspendaţi de un mecanism 
care le tăia încet frânghiile. De comutatorul 
mecanismului era atârnată o frânghie, şi aceea 
suspendată deasupra unei gropi. Vocea a anunţat: 

-Felix ai zece secunde să decizi pe cine salvezi. 

Amfiteatrul era plin cu demoni care numărau cât 
timp eu m-am decis. 

M-am aruncat asupra frânghiei atârnate de 
comutator, care a oprit tăierea frânghiilor celorlalti 
doi. Vocea a zis din nou: 

-Se pare ca „eroul” de Felix vrea să-i salveze pe 
amândoi. 

Şi imediat frânghia mea a început să fie tăiata. Vocea a 
mai Zis: 

-Cine să cadă cu el? 

S-au auzit demonii din amfiteatru: „Fata, Fata!” 

-Deci se vor rupe frânghiile lui Felix şi Baldur. 

După aceea eu şi Baldur am căzut prin gropile de 
sub noi într-o apă; peste tot era întuneric. Eu nu ştiam 
să înot şi mă scufundam. Apa îmi invada plămânii. 
Simţeam durerea dar nu mă înecam. Baldur m-a adus 
la suprafaţă. Se pare că eram într-un bazin rotund cu 
diametrul de vreo douăzeci de metri. Tot peretele era 


închis. 

Ne-a luat ceva până să ne dăm seama că există o 
deschizătură, dar sub apă. Am trecut amândoi prin ea 
şi am nimerit în alt bazin, de două ori mai mare. 
Acesta nu avea nici o deschizătură. Până la urmă 
Baldur a obosit şi am început să ne scufundăm încet. 
Greşisem. Al doilea bazin nu avea fund, deoarece la 
un moment dat au început să ne iasă picioarele din 
apă. Ciudat. Am continuat să cădem până când în apă 
mai erau doar capetele. Când ne-au ieşit şi gurile, apa 
din corp ne-a ieşit şi s-a contopit cu cea care încă ne 
ținea de vârful capetelor. Dedesubtul nostru era un loc 
ciudat. Peste tot numai vulcani care erupeau continuu 
ŞI râuri de lavă. 

Cum am ieşit de tot din apă am căzut pe pământul 
tare şi fierbinte. Deasupra noastră era o rocă cu 
interior cilindric, ca un butoi cu capul în jos, plină cu 
apă care nu curgea, şi care urcă până la... tavan. Se 
pare că eram într-o peşteră şi prin acel „butor” am 
căzut nol. 

Eu şi Baldur am pornit să căutăm o cale de scăpare, 
pentru că nu puteam ajunge sub nici o formă la 
“butoi”; şi de altfel nu avea nici un rost să intrăm în 
acea apă. Nu aveam o altă cale să ieşi decât prin acea 
lume de foc. 

Nu pot să apreciez cât am stat acolo, dar la un 
moment dat ne-am hotărât să ne aruncăm în primul 
vulcan pe care îl vedeam, ceea ce am şi făcut. 
Vulcanul era surprinzător de adânc şi am avut timp să 
observ: 

-Baldur! nu putem muri! ai uitat? 

-E1 bine încă un chin prietene, o să găsim totuşi o 
cale de scăpare. 

Dar nu s-a întâmplat cum am crezut noi. Am căzut 
în lavă, dar aceasta nu ne ardea; era ca şi cum am înota 
în lapte cald. Eu, neştiind să înot m-am dat la margine 
ŞI m-am suit pe o terasă a stâncii. Cred că nu am 
amintit că lava era chiar limpede; un fel de apă 
portocalie. Cât timp am stat așteptând, Baldur a 
căutat să se scufunde. După puţin timp iese şi îmi 
spune: 

-Felix, nu o să-ţi vină să crezi; cum te scufunzi te 
trage un curent ciudat printr-un canal care urcă şi urcă 
poate chiar până la tavanul peşterii. 

-Dar asta nu are sens. Nu e nimic atât de înalt în jur. 

-Știu. E cam ciudat. Trage aer adânc în piept şi 
haide. 

Ne-am scufundat în curent şi după vreo douăzeci de 
secunde de răsucit m-am trezit la suprafaţa unui fel de 
lac, plin cu aceeaşi lavă. În jurul nostru era o peşteră 
roşie, cu suficientă lumină difuză, pentru a vedea la 
zece metri în faţă. Această peşteră era capătul unui 
tunel, deci nu puteam merge decât înainte. Tunelul nu 
părea prea înalt, nu avea stalactite sau stalagmite, şi 
pereţii deveneau din ce în ce mai netezi pe măsură ce 
înaintam. De la un anumit punct a devenit cilindric şi 


a început să se îngusteze. La capăt acesta se 
despărțea în două ovale care acopereau 
aproape complet capătul. Unul dintre ele 
continua în aceeaşi manieră tunelul, şi avea 
un A cu un O deasupra; celălalt părea plin cu 
un lichid negru. 

-Eu încerc să intru prin chestia asta neagră. 
Ce-am de pierdut? replica Baldur. 

Imediat am fost puşi la pământ de o forţă nevazută. 
Am fost legaţi şi târâți prin gaura cu simbol deasupra. 
Ne deplasam prin aer, dar simțeam mâini care ne 
țineau. Auzeam voci care vorbeau într-o limbă 
asemanatoare cu latina, engleza şi chineza în egală 
măsură. Un fel de dialect primordial. Eu le tot strigam 
să ne lase dar continuau să vorbească între ei, şi 
deoarece continuam să tip una din voci spune: 

- Taci odată şi aşteaptă! 

În câteva minute intram legaţi aşa cum eram într-o 
încăpere sculptată în piatră. În mijlocul camerei (care 
era circulară) era un bazin în care plutea aceeaşi lavă 
portocalie. În bazin se tot adăugau roci de diferite 
culori care modificau pentru scurt timp compoziția 
acesteia (ba se înroşea, ba se înnegrea, forfotea, 
stropea). Când într-un final aceasta a rămas de un 
auriu intens deodată în cameră au apărut vreo sută de 
persoane. Fiecare îşi dădea o mască jos. Probabil 
masca îi făcea invizibili. Baldur tremura din toate 
încheieturile. Într-o parte a camerei, opusă locului pe 
unde am intrat, era un tron pe care stătea un bărbat 
impunător. Acesta a strigat: 

-Puneţi-i în cazan! 

Şi am fost aruncaţi în bazinul din centrul camerei. 
Lichidul din interiorul lui îmi dădea o senzaţie 
plăcută, mă curăța, hainele mi se albeau şi rănile mi se 
vindecau. În schimb, Baldur nu agreea deloc lichidul, 
caci țipa ca din gură de şarpe. La un moment dat nu a 
mal fost...Baldur...s-a transformat în Dancris, 
demonul de la procesul meu. 

Oamenii de acolo priveau uimiţi ce se întâmplă cu 
mine, probabil au mai aruncat în bazin demoni şi au 
ars (deoarece Dancris s-a făcut scrum acolo). Am fost 
scos şi adus în faţa tronului. Cel de pe tron a spus: 

-Ce cauta aici un suflet curat? 

Nu ştiam ce să răspund dar mi-am ales cuvintele 
cu mare grijă şi am reuşit să bîigui: 

-Nu pricep... Înălţimea Ta... la judecată am fost 
trimis în Iad... 

-Interesant... Foarte interesant. 

Din tavan se auzeau bocănituri. 

-Kida, îmi miroase a capcană. 

Cel care mă interoga a spus: 

-Fiți toți pregătiţi. Ar putea fi orice. Tu... Ai fost o 
momeală, zice apoi spre mine. Nu-i nimic discutăm 
noi mal târziu. 

Acoperişul camerei se crapă şi de sus 
cade o persoană. Era parcă fosforescent şi 
haina, care a fost cândva albă, acum era 
plină de praf şi transpirație. Faţa îi era 
schimonosită, dar mi-am dat seama că era 
un înger după ochii fără iris şi pupilă, şi 
după clopoţeii de la mâini. Şi nu era orice 
înger; era fostul meu înger păzitor. 

Cum s-a ridicat în picioare a scuturat clopoţeii, care 
s-au transformat într-o sabie şi un scut de foc. Toţi din 
cameră şi-au pus măştile şi au început să-l atace, dar el 
parca-i vedea. Țintea măştile, care se spărgeau şi 
respectivii deveneau inconştienţi. Când a rămas doar 
Kida (şeful), acesta şi-a dat jos masca, a pus sabia în 
pământ şi l-a întrebat pe Curato: 

-Cine eşti şi de ce ai venit aici? 

-Sunt Curato, un înger păzitor. Am venit să-l aduc 
pe acesta (şi arată spre mine) înapoi la Domnul, căci 
nu a fost trimis unde trebuie. 

-Dacă vrei să te cred intră în bazinul de piatră. 

-Dacă e o capcană? 

-Nici o grijă; dacă eşti înger te va curăța. 

-Nu cred. 

-Spune adevărul, îi răspund eu. 

Curato intră în acel lichid şi revine la forma 
normală, doar că fără aripi. Kida îngenunchează şi îi 
spune: 

-Îmi pare rău Îngerule, dar eşti primul care vine pe 
aici. Oamenii mei vor fi bine? 

-Se vor trezi. Adu-mi două măşti. Avem nevoie ca să 
trecem neobservaţi prin Iad. 

După ce a luat măştile m-a apucat de braţ şi m-a tras 
după elpână la deschizătura aceea cu lichid negru, din 
locul unde se despărțea tunelul în două. 

-Măştile lor sunt ingenioase; doar imperfecte. Aşa 
cum sunt ele acum, demonii şi îngerii tot îi văd, a spus 
în timp ce clătina clopoței deasupra măştilor, care şi- 
au schimbat culoarea de la roşu-cărămiziu, spre 
portocaliu-gălbui, pînă au devenit transparente. 

-Am atâtea întrebări să-ţi pun. 

-Nu acum. Pune-ţi masca şi vino după mine. 

L-am urmat pe unde mi-a arătat. Prima oară a atins 
acel lichid negru, care a dispărut preţ de câteva 
secunde până când am trecut noi prin gaura lăsată în 
perete. Am intrat într-o cameră asemănătoare unui bar 
plin cu demoni care chefuiau. Am ieşit pe uşa scoasă 
din balamale şi am ajuns în zona unde erau torturați 
cei din lad. După ce am trecut şi de acel loc am ajuns 
lângă o stâncă, pe care Curato a atins-o şi în ea a 
apărut o gaură prin care am intrat. Nu a durat mult şi 
măştile s-au crăpat. 

-Huh! Exact la ţanc. Dacă măştile crăpau acum un 
minut eram prinşi, a zis Curato. 

-Acum unde mergem? 

-Mergem la Dumnezeu. El are o misiune pentru 
tine. 

-Te rog să-mi explici cum am ajuns aici? De ce 
prietenul meu cel mai bun era demon? 

-Uşurel. Îţi explic cum a fost. Tu n-ai trăit destul 
pentru a se hotărâ unde meriţi să ajungi. De obicei 
trimitem indivizi ca tine înapoi pe pământ cu 
amintirile şterse. Dar tu ai potenţial. Puteai să-i 
salvezi şi pe Alex şi pe Bianca de la moarte, daca 
dădeam timpul înapoi până când ai fi primit mesajul. 
Din păcate mulţi dintre arhangheli nu au fost de acord. 
Credeau că o să o salvezi numai pe ea, aşa ca le-am 
propus un test. Eu m-am transformat în Bianca şi 
Dancris în Baldur. Puteai să salvezi doar pe unul 
dintre noi, acolo in amfiteatru, dar tu ai vrut să ne 
salvezi pe amândoi. Ai trecut testul. În mod normal ar 
fi trebuit să cazi prin groapa de sub tine către 
Dumnezeu, în aceeaşi sală de judecată ca atunci cînd 
s-a hotărât testul şi a fii trimis pe Pământ, dar a 
intervenit Dancris. El a pariat cu regele Iadului, 
Lucifer, pe cine vei salva. Dacă ai fi sacrificat pe unul 
din noi Dancris ar fi luat locul lui Lucifer ca rege al 
Iadului, dar dacă te sacrificai, Dancris avea să 
primească cea mai nedorită treabă din Iad: să fie 
valetul tuturor. Astfel puterile îi erau luate şi trebuia să 
îndeplinească orice sarcină i-ar fi dat vreun demon. A 
vorbit cu cel care manipula portalurile, adică acele 
gropi de sub voi în amfiteatru, să schimbe cel de sub 
tine şi el în portaluri spre un loc unde nu puteaţi fi 
găsiți; în schimb acela primea puterile lui Dancris. 
Locul unde aţi căzut este fostul Iad, unde singura 
tortură era arderea; peste acel Iad s-a construit noul, 
care cuprinde toate torturile lumii. Vulcanul pe unde 
ați intrat este de fapt vechea intrare, pe unde veneau 
demonii la tura de chinuit. Te-a dus prin tunel până la 
poarta aceea neagră. Ce nu a ştiut el este ca noi îngerii 
am dus acolo ultimii supraviețuitorii ai Atlantidei, 
care prindeau de fiecare dată demoni şi îi făceau să 
dispară, acum ştiu şi prin ce. Dacă treceai cu el, acea 
poartă neagră te-ar fi transformat în demon, şi de 
cealaltă parte ar fi aşteptat acel demon căruia Dancris 
1-a dat puterile şi v-ar fi schimbat corpurile între voi, şi 
astfel tu ar fi trebuit să-i slujeşti pe toți demonii în 
locul lui Dancris, iar el ar fi devenit un demon normal. 

-Dar acea poartă neagră ce făcea de fapt? 

-Transforma orice înger sau suflet în demon. De 
aceea 1-am plasat pe atlanți acolo. Ca să prindă şi să 
distrugă pe oricine ar fi trecut de poartă, şi astfel să 
menţinem un echilibru între îngeri şi demoni. 

-Dar cum m-ai gasit? 

-Cum am observant ce a facut Dancris am trecut 
prin acelaşi portal cu tine, cât era vâlvă în amfiteatru, 
deoarece ştii bine, e1 au vrut ca fata să fie aruncată. Voi 
deja dispăruserăţi în celălalt bazin şi acea gaură pe 
unde aţi trecut s-a astupat. Şi pe deasupra s-a închis şi 
portalul pe unde am intrat. Aşa că am căutat o cale de 
scăpare dar nu am găsit. Până cand am auzit zgomote 
de jos. Am crăpat fundul bazinului şi am ajuns între 


atlanti, de unde te-am luat. 

-Mai am o singură întrebare. Ce s-a întâmplat cu 
aripile tale? 

- Aici, în lad, aripile nu pot rezisita; deoarece sunt 
atât de pure a trebuit să le las la intrare. 

-Acum ce facem? 

- Aşteptăm pînă când cei de pe cealaltă parte a porții 
Iadului vor veni; în câteva minute vom putea ieşi. 

După ceva timp se aude o voce, care ne-a strigat pe 
nume. Am ieşit din stâncă şi pe poartă, însoţiţi de vreo 
cinci îngeri. Am ajuns în acea sală de judecată unde 
ne aştepta Domnul, care a zis: 

-Felix, ce vom face noi e o premieră: te vei trezi cu 
telefonul în mână, citind mesajul de la Mircea prin 
telefonul lui Alex. Eşti gata? 

-Gata! 

Imediat m-am trezit ca dintr-un vis. Eram viu şi nu 
îmi venea să cred ce s-a întamplat. Am crezut că 
aveam insolaţie. Dar am auzit o voce în mintea mea: 
"Grăbeşte-te în zece minute o să moară Alex!”. 

Am ştiut imediat ce trebuie să fac. Am sunat la 112. 

-112, Buna ziua, care este urgenţa? 

-Am nevoie de poliție; dar opriți trenurile din zona 
oraşului X. Prietenul meu este legat de şine. 

-Am preluat urgenţa. Vă fac legătura cu poliția 
oraşului X. 

-Alo? Poliţia oraşului X. Agent Gheorghe Vasiliu. 
Vă ascult. 

-Mă numesc Felix. Prietenul meu este legat de 
şinele din gară de nişte delicvenţi care mă aşteaptă să 
vin. 

-Trimitem imediat un echipaj. Unde vă aflaţi? 

-În faţa gării. 

-Trenurile din zona oraşului sunt oprite, iar 
echipajul nostru ajunge în două minute. 

Câteodată 


aripile-mi sunt deschise în speranța zborului 
dar, paşi-mi rămân ţintuiți prafului. 

alerg să prind un ram de vânt 

să-mi ridice trupul 

ceva mai sus de pământ. 

cad şi mă ridic târziu, 


Debuturi literare 
După un minut ajunge echipajul de 
poliție. 
-Cine a chemat poliţia? 


-Eu. Aşteptaţi la intrare că ei stau ascunși. 
Mă duc înainte şi când o să mă atace să 
intrați. 

-Du-te! 

Am intrat în gară, am fost prins şi legat rapid dar a 
intervenit poliţia. Înainte de a fi arestaţi Mircea m-a 
înjunghiat în umăr cu un şiş şi am fost trimis la spital. 
Alex mă vizita în fiecare zi. Într-o zi mi-a adus o veste 
îngrozitoare: Bianca era în spital cu o boală gravă la 
inimă şi singura ei sansa era un transplant. Părinții ei 
aveau banii necesari operaţiei dar le lipsea un 
donator. Numaidecât am făcut testele de 
compatibilitate necesare. Eram compatibil şi m-am 
oferit donator... 

Operația, care a durat aproape o zi, s-a soldat cu 
suces. Inima mea bătea veselă în pieptul ei. Probabil 
voi credeţi că am murit după operaţie. Ei bine un 
anonim a dat o inimă artificială spitalului, care mi-a 
pus-o in piept. Aceasta mă mai putea ţine în viață o 
lună. În timpul recuperării ea s-a trezit şi m-a 
observat pe patul de lângă ea (eu eram conştient, dar 
nu puteam vorbi sau deschide ochii).Doctorii i-au 
explicat situaţia şi ea a petrecut următoarea zi lângă 
mine. Am auzit-o mulțumindu-mi şi i-am simțit 
buzele pe frunte. Un fior fierbinte m-a cuprins. Am 
deschis ochii şi am zâmbit. O vedeam în ceaţă dar 
eram sigur că ea era lângă mine şi mă ţinea de mână. 
Era şi Alex acolo. Apoi aparatul mi-a măsurat 
ultimele trei secunde din viaţă... 

M-am trezit în aceeaşi mare albă. De data asta spre 
mine venea numai Curato. 

de Poezie 


plâng şi râd în aceeaşi privire , 
mă pierd, mă adun, 

unt, dar nu sunt, 

NICI eu nu mai ştiu de mine. 


trupul sufletului 

calcă fără urme 

pe cioburi de secunde 

moarte, reînviate şi iar căzute. 


rătăcire-n mine, regăsire-n zboruri 
vertical aşternute 
de-un timp, ce uneşte totul în mine!7 

Să nu 





...rupi tulpina gândului 

în dezmierdare-1 către cer, 
nemărginita sa culoare 
naştere-renaştere-n mister. 


.. ucizi sunetul tresăriri 

în dimineţile crude, 

când prăpastia dintre a fi şi a nu fi 
îşi pierde distanţa. 


„„dărâmi zidurile tăcerii, 

când liniştea luminiui,te recompunc, 
inocenţa verdelui s-aşterne peste tine 
ŞI eşti mai mult, 

un trup de timp... 


„.Tupl tulpina unui gând , 
nicicând... 


Plouă din mine 


cu secunde sfârşite 

în focul arderii timpului, 
îşi cern norii gândului 
ultimele dorințe. 


timpanul lumii e spart, 
zgomotul căderii e nul. 


picătura de apă se sparge 
în mii de alte picături, 
lăsând miezul speranţei 
să cadă transparent 

peste iluzii... 


oglindă-mi sunt bălțile, 
îmi privesc tremurul îndelung. 


fericiri, se nasc şi pier într-o secundă, 
noroiul înghite şi cel din urmă vis 
ŞI apoi se usucă... 


tresar raze de lumina, 
poate un pic absurdă, 
necredinţa le-absoarbe, 
le transformă-n umbră 
e static anotimpul, 
plouă,ne udă... 


Tăcere 


În miez de noapte, 
liniştea tăcerii 

îmi răscoleşte gândurile 
cele mai adânci, 

îmi sapă fiinţa 

dureros de profund, 
atingându-mi 

umbrele tristeţii. 


dalta rece a destinului, 
urcă şi coboară 

pe trupu-mu suflet, 
căutând forme imperfecte. 


lacrimile-mi devin 
mirul ungerii rănilor. 


între două fericiri 
mult prea crude, 
glasul sufletului, 
reîmpleteşte sunetul, 
din culorile speranţei. 


Culoarea sufletului 


Ating cu glasuri închipuite 

pragul tăcerii dintre două gânduri, 
albul îmi scaldă formele sufletului, 
revărsând în carcasa dureru,lumina. 


mă dizolv la capătul fiinţei în unghiuri obtuze, 
rămân doar atingeri suspendate-n sfere, 
lovind absurd ceva „ce nu mai este... 

„.eu-ul... 


vântul mă aduce aminte naşterii, 

mă recompune la capătul lumii, 
adunându-mi petalele-lacrimi 

izvorâte din propria-mi cădere spre nimic... 


rădăcina sufletului tremură, 
când aripa zborului tresare 
din somnul adânc al facerii. 


undeva departe,în liniştea recompusă a eu-lui, 
zâmbeşte abisul...albastrul. 


Singurătatea 


pătrunde dur, ca un ţăruş bine ascuțit, 
printre tăcerile, ce-şi ţin în frâu urletele. 
doare nerostirea cuvintelor... 


dincolo de inima ce plânge nezborul, 
speranţa creşte puţin câte puţin, 
împletind sufletului 

spirale de lumină albastră. 


lacrima trup-cuvânt cade, rostogolindu-se 
printre umbrele singurătăţii, 

trezind ecoul absurdelor amintiri, 

sunetul lor, vibrează încă dorul... 


țese destinul pânza vieţii, 
timpul o destramă fir cu fir, 
în noi...încă blând 

de neoprit... 








Ştefan AVĂDANEI A 
Roman, Neamț 


Toamnă de aur 


Frumoasă toamnă de aur şi miere 
Uşor ne intri-n suflet şi ne-ncânţi. 
Încă mai sunt cocori şi rândunele 
Iar turmele n-au coborât din munți. 


Aerul mai este dens şi vremea caldă 
Şi gâzele mai sunt, n-au dispărut, 
Doar frunzele în pomi încep să ardă 
Si simt că vremea bună e-n trecut. 


Au început şi muncile la strâns, 
Rod din livezi din vii dar şi din lan 
Şi ciorile aici dau ajutor avan 

Dar tot mai des se-nvârtejesc pe sus. 


Pădurile se-mbracă în aur lucitor 

Şi pare că emit în jur lumină, 

Dar ştim că ăst decor e efemer 
Şi-ncet, încet, gândim la ce-o să vină. 


În spatele timpului 


rămâne doar urma paşilor mei, 

uneori rătăciţi, alteori adunaţi în cercuri, 
Spirale, gânduri, 

nu sunt mul „nu sunt puţin, sunt doar eu... 











desenez stâncilor suflete frumoase, 
valurile vieții le va păstra mereu sclipirea, 
la malul nisipurilor din clepsidre las urâtul... 


şi-n fiecare colț din suflet sădesc lumină, 
uit umbrele,vântului să le spulbere în mii de nopti, 
sunt doar eu în lume, cu al meu dor, cu mine... 


uneori ating visul ...e trecător, 

alteori e pare atat de real 

încât îmi sparge spaţiul dintre gând şi suflet, 
cred, doar cred în el şi-l simt, doar simt. 


în spatele timpului rămâne urma sufletului meu, 
păşind în viaţă.... 


AVĂDANEI ŞTEFAN - n. | decembrie 1940, comuna Elisabeta Doamna, judeţul 
Roman. Debutează cu volumul de versuri Amintiri versificate (2007) iar în anul 
2011 lansează al doilea volum de versuri Din florile toamnei, Editura Muşatinia. 


Iarnă românească 


A început să ningă înspre seară 
Și-acum târziu mă uit şi încă ninge, 
În casă e plăcut şi soba frige 
Dorind să-nvingă iarna de afară. 


Ninge cu fulgii mari ca nişte fluturi 
Şi mai apoi precum prin sită cerne 
Curând s-a hotărât. Şi se aşterne 
Pe nins, c-atunci la începuturi. 


De când zăpada a-nceput să cadă 
Mereu e tot mai multă şi mai deasă 
Mă-ngrijorează faptul că-n ogradă 
Curând n-o să mai aibă loc de casă. 


Esenin, în a lui scrieri, cânta larna rusească. 
La noi în Bucovina, odată de-ar fi-ajuns 

Și înspre Maramureş, spre Dorna, mai în sus 
Ar fi văzut ce-nseamnă o iarnă Românească. 

Spovedanie 


Ai fost norocul meu de-o viaţă. 
N-am meritat să am aşa o soață 
Şi cu nimic norocul l-am plătit. 











Aşa cum Cel de Sus a hotărât 
Ca binele şi răul să se-mbine, 
În inima am soare pentru tine 
Chiar de afară este timp urât. 


Blestemul meu a fost ca să te-nfrunt 
De câte ori au apărut motive. 

Plata pe loc au fost dureri tardive 
Pentru cuvinte ce nu le-am crezut. 


Mă iartă dacă poţi...A câta oară? 
Și-a câta oară îmi promit să tac? 

Sunt ferm convins că nu o să mai fac. 
Dar sunt sortit să cad iar în greşeală 
Când toţi greşesc toţi cer iertare iară. 


Valul călător 


Privesc un val ce vine şi-mbrățişează ţărmul 
Trimisul mării Doamna la malul care-i Domnul 
În scurta lor unire îl umple de răcoare 
Creează între dânşii nisipuri mişcătoare. 


Ea s-a retras în pripă, iar El cu nerăbdare 
Plin de speranţe-aşteaptă întâlnirea viitoare 
Dar poate c-o să treacă de-acum o veşnicie 


Şi-acelaşi val al Mării nici când n-o să mai vie. 


Vor fi nenumărate dar nu vor fi la fel 

Ca ăst ce plin de vrajă l-a îmbătat pe El. 

Îl va trimite marea spre ţărmuri fără nume 
Ca nostalgii şi visuri mereu în Ea s-adune. 


La fel în viaţa noastră sunt zile, ore, clipe, 
Ce trec ca nişte păsări cu aur pe aripe 

Ne ameţesc ne-mbată, ne lasă-n aşteptare, 
Dar clipa nu se-ntoarce şi sufletul ne doare. 


De-aşa-i dorită marea şi ne adună iară 
Pe plaja-i însorită în fiecare vară. 


O speranţă 


Sunt norocos de când te-am cunoscut, 


Vântul şi Marea 


Început de cu zori până-spre seară 
Viscoleşte nisipul şi-l pune 

În harnica lui vânzoleală 

În multe şi firave dune 


Împinge din larguri cu trudă 
Şi val peste val el clădeşte 
Aduce spre maluri o undă 
Cu alge cu scoici şi cu peşte 
...ce totul inundă 





Din somn se trezeşte şi Marea 
Ce-ntâi potolit dă să fiarbă 
Dar nu-ndestul ca să-n pace 
Înverşunarea lui oarbă 


Stârnită din pace şi tihnă 

De Vântul turbat şi nebun 
Începe şi Marea în urmă 
Spre maluri să-şi caute drum 


Împinge armate de valuri 
Oprelişti Fa mătură-n cale 
Dispare şi plaja sub ape 
Turbată muşcă din maluri 


Înfricoşată şi spornică-i truda 
Când malul de rest se desprinde 
În ape încet se prăvale 

Şi tot ce pe el mai avut-am 
„„„acum e-n Mare 





Cântată în veri şi dorită 

Acum pe distrus e pornită 
Împinge a valurilor turmă 
Nimic nu rămâne în urmă 


E totul subt val e în Mare 
E Karma 

Mai fi-vor zile cu soare 
„„„speranţa ultima moare 


Vor trece anii şi vor fi 


Ce drag îmi e să-mi amintesc 
Cum a fost ieri. 

Nu erau ierni, nici toamne lungi, 
Doar primăveri. 


Am fost copil, adolescent 

In care vremi...? 

Azi sunt matur, brumat de ani 
Şi multe ierni. 

Priveşti în jur, te-nveseleşti 
In jur sunt flori. 

Trei Cosânzene un Prinţişor 
Să tot trăieşti. 


În urmă vezi doi feţi frumoşi - 
Cei doi părinți. 

Mă simt în inimă-mpărat 

Iar ei sunt prinți. 


Şi ei bunici. 
Mult mi-aş dori atunci, să fiu 
ŞI eu alci. 





Montreal, Canada 


Ca umbrele pe ape 


Născuţi întru durerea ce atestă 
Deşertăciunea timpului pierdut, 
În tâlcuri vorba scapără modestă, 
Paşii ne sunt mereu la început... 


Alunecăm ca umbrele pe ape 
Spre largurile care ne ascund, 
Cu fiecare clipă mai aproape 

De liniştile cele fără fund... 


Ne rătăcim în noi pe o cărare, 

Al cărei capăt dă în infinit, 

Mânaţi de vechea vieţii întrebare... 
Răspunsul însă oare l-am găsit? 


Umblăm prin noi nădăjduind lumina 
Cu paşi mărunți şi veşnic visători 
Neştiutori că-n noi rodeşte vina 


Celei mai vechi, celei mai dulci erori... 


Insingurare 


Păduri ceţoase-mi cresc mereu în cale 
Parcă strângând la veştedul lor sân 
Tărâna-n care timpul mă prăvale 

În colț de văgăună să rămân 


Singur cu mine doar... ca o părere 
În care mor ştiutele cărări... 

Mi-e gândul ostenit, vorba tăcere, 
Şi-mi sunt povara vechii întrebări 


Când rătăcesc pe vârfuri lunecoase 
În gravă cumpănire... zări de fum 

Mă-nvăluie în giulgi, nesăţioase... 
Bat marginile şi mă sting precum 


Sub rece ploaie vetrele se sting... 
Zilele-mi sunt nişte ravene seci, 
Barba îmi creşte, tristele mă ning... 
Ce nebunie te-a făcut să pleci? 


Adrian Erbiceanu s-a născut pe data de 6 ianuarie 1941 în oraşul Bucureşti, 
România. Membru fondator şi preşedinte al Asociației Scriitorilor de Limbă 
Română din Québec. Absolvent al Liceului Militar Dimitrie Cantemir — Breaza şi 
al Şcolii Militare de Ofiţeri — Piteşti. absolvent al /nstitutului Pedagogic din 
Bucureşti, Facultatea de Filologie, Limba şi literatura română, 1970. 











ED. p= n = 99 
Adrian ERBICEANU D) „De la Anna la Caiafa 


Vals 


La primul vals m-am înclinat spre tine 
Ca vântul peste ape despletit... 

Mă văduveau privirile străine 

Și nu ştiu ce-aş fi dat să le evit! 


Bătea în Orologiu tamburina 
Un deget cobitor de clopotar... 
Dar în vârtejul valsului lumina 
Ş1-o înteţea în noi un felinar 


Să ne afunde umbre pe podele, 
Îngemănate de al nopţii fard 
Într-un abis de răsuciri rebele... 
Acum, când felinarele îmi ard, 


Ce vorbă duci şi cui? Stă întrebarea 
Fără răspuns ca un răspuns la tot 

De parcă-n umbre s-a pierdut cărarea 
Topindu-se-n tăcerea ta ...socot. 


A învăţat şi inima să mintă? 

Stă felinarul stins... într-un picior! 
Pe tine valsul rece te alintă... 

Eu ard viu felinar întrebător. 


Spre ce tărâmuri 


E greu când sui; poteca-i rătăcută. 
N-am cum răzlețe clipe să înnod. 
Din vreascuri către ţel cum să faci pod, 
Când vremea nu se lasă prăduită? 


Magie-i totul; prag de eşafod... 
Decapitate visuri, de-o clipită... 
Reîncarnare într-o stalagmită... 
Un glas în tremur pe un gând schilod. 


Spre ce tărâmuri mi-e tocmit luntraşul, 
Săltând din val în val, neostoit, 
Când cere şi nu vreau să-i dau răvaşul 


Ce mi s-a-ncredinţat când am pornit ? 
E loc. Dar barca lui nu mi-e sălaşul 


Şi nu mă las de nimeni jecmănit ! i 
7 














“Poesis şi creatie 

Toamnă de dor É 

” Petruş ANDREI 
Iubirea mea din alte zări, Vaslui 
În toamnă-abia te mai ţin minte, 
Îmi cade bruma pe cuvinte Rugi înalți spre pronia cerească, 
Şi-mi pleacă visu-n calde ţări. În genunchi pe duna cea fierbinte, 

Şi-ai aflat izvorul de cuvinte 

Iar doru-mi tremură de frig Patima din sân s-o răcorească. 


Și gândul, frunză-ngălbenită, 
Nu mă mai duce în ispită 


Şi nu-mi dă ghes să te mai strig. Milosărdie 

Din înfocatul trandafir Cele patru anotimpuri 

Imi cad iluzii ca petale ce se schimbă iar şi iară 
Omagii frumuseţii tale cred că s-au născut la ţară; 


Ce-s risipite de zefir. 
cele două sentimente 


Albumul cu fotografii cum sunt dragostea şi dorul 
Adesea mâna-l răsfoieşte tot acolo-şi au izvorul. 

C-a ta privire mă-ncălzeşte... 

Unde-ntârzii de nu mai vii? ŞI vru pronia anume 


tot în sate să se nască, 

dintr-o lacrimă cerească, 
Rugă de seară l 

şi să afle-ntreaga lume, 
Doamne, îţi slăvesc puterea poezia Sara la 
Milosărdia şi darul ŞI, desigur, veşnicia... 
Că în trestii mi-ai pus mierea 
Şi-n cuvinte mi-ai pus harul. 


Ai avut bunăvoința | 
Să nu-mi fie searbăd lutul | 
Și mi-ai modelat fiinţa Á Valerian CHIRIAC 


Altul să-mi fie-nceputul. Roman 





5 | Libertatea 
Că nu m-ai făcut ca focul 


Să-mi rămână numai scrumul, 
Altcumva mi-a fost norocul 
Şi cu totul altul drumul. 


E libertatea undelor sonore 

A clopotelor de la mănăstiri... 

E glasul păsărilor în crângul de foioase 
Şi-n apa care curge încetişor la vale 

E libertatea vântului cu norii care zboară 
A şoimului cu aripele întinse către cer 
Şi-n scâncetul copilului de cavaler. 


ȘI nu m-ai făcut ca vântul 
Să străbat pustietatea 

ȘI, cât e de lat pământul, 

Eu să-mi plâng singurătatea. 


E libertatea stropilor de ploaie 

Vaca ce paşte-n bătătură 

Gongul care bate pe la teatre 

E libertatea cuibului făcut de rândunică-n şură 
E zumzetul curat şi pur de libelulă 

E liliacul ce zboară în amurg 

E libertatea mielului ce zburdă pe medean. 


Doamne, nedând tihnă pleoapei, 
Patimile să-nveşmânte 

M-ai făcut asemenea apei 

Să fac pietrele să cânte. 


Starea de graţie 


Greu e, Doamne, să străbați pustiul 
Când eşti mai uscat ca un burete, 
Să nu dai de-o oază când ţi-e sete 
Și să simţi că-n tine moare viul. 


Libertatea nu poate ca să moară. 


Vremurile lui Caragiale 


ŢI s-a spart pa drumul greu burduful 
Şi ai observat cu-ntârziere, 

Până să găseşti remediere 

pă umplut de pacoste năduful. 


Dacă ar fi Caragiale în aceste timpuri noi, 

Ar avea mai multe ca în vremea lui să scrie. 

Ar da note cumsecade la purtare, 

Şi-ar purta şi-o pălărie cam de zece ori mai mare. 


Puritatea roui 
şi căldura soarelui 
nu se însoțesc. 

Ioan TEPORDEI D) 


Roman, Neamt 


Incotro voi ani 
scăpați din lemnul arzând 
prin hornul sobei? 


I-a crescut barbă 
statuii pe un obraz 
verde-arămie. 


Nurii ei seara, 
potopiți de parfumul 


florilor de câmp... Tainic surâsul 


marelui sfinx din Gizeh) 


şi-al Giocondei. 


Puşca ftinteşte. 
Pe cătarea ei urcă 
o buburuză. 







Lumi şi alte lumi 


pier într-o clipă. 


Timpul vorbeşte. Ascultă-l în şoapta nisipului 


La fiecare întoarcere îti va spune o altă poveste 









în baloane de săpun 


ce trece prin talia clepsidrei. 


în drumul său către eternitate. 
Acolo, undeva, este şi povestea ta. 











LT 


Măsoară timpul 
agățată de pendul, 
O musculiță. 


Nu-s orologii 
în casa veşniciei. 
E doar destinul. 


Răsar amintiri 
parcă din altă viață. 
Timp învolburat... 


Ramuri uscate, 
O frunză ruginită, 
prima ninsoare... 


Luminii străvechi 
din galactice izvoare 
retina-i devine sălaş 


Langă perete- 
o păsăruică moartă. 
Trafic, claxoane... 






49 Caunedecar 
trag gândurile zilei 
| sub perna viselor. 
N 
Ca un bătrânel 
firicelul de iarbă 
| a sub boaba de rouă. 
Orologiu 
cu ace pierdute- 
timp în şomaj. 


Sunt hăuri de timp 
între cele două lumi 
ale clepsidrei. 


O stea printre nori 
incearcă să vadă 
un greier ce cântă. 


E primăvară. 
Primul nepot s-a născut. 
De-acum sunt bunic. 





Se-avântă-n lume 
pe un fir de argint 


micuțul paing. 
tii dati) Hotar speranței: 


la răscrucea drumului 

singură troita. 
Lumini în sfeşnice 
drum desluşind 
la cele veşnice. 


Poţi să iei ducând 
lumină, doar lumină 
nu Şi-ntuneric. 





Noi nu vom fi mai mult 
decât nu am fost 


inainte de a fi? 

Melidanium, anul 4, nı. 4 
Melidonium - Aniversar 





Revista Melidonium online împlineşte doi ani. 
Prin mesaje culturale, portrete de scriitori, 
analize şi comentarii critice, schimburi cultural- 
educative a ținut vie conştiinţa spirituală a 
apartenenţei la un centru cultural şi spiritual de 
tradiţie şi anvergură, Romanul fiind, astfel, 
promovat în ţară şi în străinătate. 

„Avem colaboratori din ţară şi diaspora, prin 
Melidonium făcând cunoscute valori, modele, iar 
oraşul Roman fiind cunoscut în mediile culturale. 
Revista Melidonium online, în timp de doi ani, a fost 
accesată de peste 300.000 de cititori din România, 
Statele Unite, Republica Moldova, Germania, Italia, 
Franța, Canada şi multe alte ţări ale globului”, 
mărturiseşte, cu emoție şi mândrie, Emilia [uţuianu, 
director, editor şi realizator al revistei Melidonium. 
Bibliotecar, director al editurii  “Muşatinia ”, 
scriitoare, cu precădere poetă, cercetător şi neobosit 
cdutător de comori cutural-spirituale, psihologul 
Emilia [uţuianu şi-a dedicat, la propriu, viața 
scrisului şi cărților. “În anul 2008, reunind 
prestigioși oameni de cultură din Roman, precum 
profesor doctor Tudor Ghideanu, publicistul 
Gheorge A. M. Ciobanu, profesor doctor Vasile 
Ursachi, pictorul Iosif Haidu, alți iubitori de cultură 
şi arte animați de impulsionarea vieții culturale 
romaşcane, am fondat Societatea Culturală «George 
Radu Melidon», după numele fondatorului 
Bibliotecii publice din urbea romaşcană, în anul 
1855. Scopul acestei Asociaţii Culturale este 
cunoaşterea moştenirii culturale a comunităţii din 
urbea Romanului, zonă cu un bogat trecut cultural, 
prezentarea, păstrarea şi promovarea patrimoniului 
acesteia pentru oamenii de azi şi pentru viitorime, cât 
şi promovarea noilor talente in literatură, poezie, 
artă în general”, rememorează Emilia Ţuţuianu. 


Emilia Ţuţuianu, director, editor şi realizator al 
revistei Melidonium 


Revista tipărită a avut viaţă scurtă, din motive 
financiare, editorul fiind adeptul ofertei culturale în 
ținută sărbătorească, ce avea costuri mari. 2011 a fost 
momentul lansării ediţiei online a revistei 
Melhdonium, oferta fiind aceeaşi: lucrări, fragmente 
din studiile şi creațiile unor scriitori romaşcani, cât şi 
articole şi studii aparținând celor ce îşi desfăşoară 
munca în biblioteci, grădiniţe, şcoli, muzee şi alte 
instituții de cultură din urbea muşatină. Profesorilor 
Violeta Lăcătuşu, Minodora Ursachi, Cecilia Pal 

La mulţi ani Melidonium pe 
altarul culturii l 


Cristiana BORIAȘ 
Roman, Neamţ 








autori consacrați, li s-au alăturat publicişti, eseişti, 
oameni de ştiinţă, profesori universitari, plasticieni, 
descoperirea lor în paginile revistei online 
Meldonium fiind cadoul pe care vi-l propune Ziarul 
de Roman la aniversarea celor doi ani şi a zecilor de 
mii de accesări. 


> 


Societatgg Culturntă Gefrae Radu Melidon, Rom 

omum 4 


revistă de cultură, arte, traqitit, credimtă, istorie, educatie “ 

„Anul trecut, cu ocazia Zilei Naţionale, la Radio 3zzz 
Melbourne a fost prezentat cuvântul PS Ioachim 
Băcăuanul şi un grupaj de poezii ale poetei Emilia 
[uțuianu; poeți romaşcani au fost prezentați la Radio 
Suflețel din Galaţi, volumele eseistului român 
Gheorghe A.M. Ciobanu au fost primite cu căldură la 
Biblioteca Mihai Eminescu din Cringilla, Australia, 
prin intermediului colaboratorului loan Miclău; am 
avut deosebita onoare şi bucurie de a fi prezenți la 
Bucureşti, la Colocviile de Marţi ale reputatului 
profesor, indianist şi poet George Anca, în anul 2012, 
cu ocazia lansării cărților românului din Australia 
Ben Todică; jurnalista Veronica Balaj a realizat un 
interviu la Radio Timişoara cultural cu Emilia 
[uțuianu, unde a fost prezentată editura Muşatinia, 
viața culturală a oraşului Roman şi impactul revistei 
Melidonium pe internet, la Târgu Mureş, în revista 
Cuvântul, unde a fost publicat un interviu al poetei 
Emilia uţuianu, sub titlul Un om cu suflet şi minte 
pentru cultura mileniului 3 românesc, adaugă 
Emilia Tuţuianu. 


„Printr-o simplă întâmplare am aflat de existența 
revistei Melidonium. Și m-am bucurat. M-am bucurat 
pentru că, pe undeva, mă consider şi eu romaşcan. 
Luna trecută, la Montreal, a avut loc lansarea 
volumului meu de poeme «Printre silabe», volum 
apărut în cadrul Proiectului «Întoarcerea poetului 
risipitor»>” (Publicistul Adrian Erbiceanu din 
Montreal) 


„Urez revistei Melidonium din Roman activitate 
intensă, succes şi prosperitate” (Profesor inginer 
Octavian Viteu, scriitor şi publicist Ibănești 
Botoşani) 


„Poeta, scriitoarea, editoarea Emilia [uțuianu 
Dospinescu, o truditoare a cuvântului, a reuşit să 


aducă revista Melidonium printre cele mai 
prestigioase reviste de cultură din țară şi străinătate. 
Impactul pozitiv, elitist-cultural este vizibil, prin 
numărul de cititori în creştere, prin colaborarea cu 
nume sonore din ţară şi străinătate, apropiată fiind de 
alte publicaţii online. Acum, la doi ani de la apariție, 
revista romaşcană, nu este doar una din cele mai bune 
reviste ale Moldovei, ci şi o revistă captivantă pentru 
scriitorii din toate zonele ţării. Personalităţi de 
marcă, precum PS Ioachim Băcăuanul, Adrian Alui 
Gheorghe, Mariana Cristescu, Sorin Ullea, Tudor 
Ghideanu, Gheorghe A.M. Ciobanu, Veronica Balaj, 
Maria Rugină, Cecilia Bănică Pal şi alte nume de 
referință onorează paginile revistei. Emilia uţuianu, 
mereu în dialog cu scriitori din Italia, Germania, 
Australia, Canada, SUA, Noua Zeelanda, certifică 
prin nume cu rezonanță ca: Vavila Popovici, Octavian 
Curpaş, Adrian Erbiceanu, lulia Barcaroiu şi mulți 
alții. Revista Melidonium este o revistă pentru semeni 
şi Neamul Românesc, izvorâtă din iubire şi dăruire 
creştină. Acest motto vizibil este elocvent: «Să avem 
grijă, între noi oamenii, să ne iubim». «Să ne iubim 
unul pe altul, pentru că dragostea este de la 
Dumnezeu şi oricine iubeşte este născut din 
Dumnezeu şi cunoaşte pe Dumnezeu. Cel ce nu 
iubeşte n-a cunoscut pe Dumnezeu, pentru că 
Dumnezeu este iubire» (1 loan 4, 7-8). Efortul Emiliei 
[uțuianu Dospinescu este ziditor pentru zilele ce le 
trăim, pentru vremurile care vor veni. De remarcat 
este perseverența în fapta bună, prin truda 
necondiționată, dintr-un prea-plin sufletesc dăruit cu 
generozitate. Revista Melidonium se constituie ca o 
veritabilă revistă a românismului. Felicitări Emilia 
Iutuianu Dospinescu! La mulți şi buni ani pe «ogorul 
literaturii române» revistei Melidonium. ” (Mariana 
Gurza, Timişoara) 


„Aleasă prețuire, urări de «inainte» şi alpinism 
tematic, acestui Mesager multiplu al gândului muşat, 
revistei Melidonium, ajunsă la doi ani de fiinţare, 
Urări şi prețuire ce le dorim să fie şi pentru cei cu 
rânduri, bogate-n har şi farmec literar, cuprinși în 
paginile ei, ca şi la cei cu truda nu uşoară, în a o 
întrupa, mai mult decăt se cere azi în lume”. 
(Gheorghe A. M. Ciobanu - Roman) 


„La aniversarea celor doi ani de existenţă, 
Melidonium rămâne un exemplu de rezistență 
culturală într-un peisaj tot mai sărac, în vremuri nu 
tocmai favorabile din multe puncte de vedere. Bucuria 
pe care o produce fiecare număr al revistei rămâne 
raza de speranță în mai bine. E bine că există, încă, 
asemeni promotori de literatură de calitate şi acesta 
este un semn încurajator. Nu-mi rămâne decât să vă 
urez curaj, putere de muncă, spre bucuria noastră a 
cititorilor. La mulți ani, Melidonium!” (Sergiu 


Găbureac - Bucureşti) 


„Frumoasa noastră revistă, în viziunea 
doamnei Emilia [uţuianu, care o îmbogățește 
cu harul, munca şi inima Sa, este oaza verde 
iscată pe întinsul cenușiu al unei lumi prea 
frământate, care, prea grăbită, prea 
incrâncenată în confortul material, aleargă să şi-l 
asigure. Luminând în pragul aniversării sale, cuminte 
şi deschisă, publicaţia, deşi aparține comunităţii 
romaşcane, se adresează tuturor celor care simt 
româneşte, oriunde s-ar afla ei. Din Arizona cea 
fascinantă, unde mijlocul lunii noiembrie imbracă în 
flori grădinile deşertului, în calitate de colaborator, 
dar, mai ales, de cititor al revistei «Melidonium», îi 
mulțumesc acesteia că există şi îi urez LA MULŢI 
ANI!” (Iulia Roger Barcaroiu - Arizona) 


„În peisajul revistelor actuale e greu să rezişti, fie din 
cauze financiare, fie pentru că nu mulți sunt cei care 
au disponibilitatea să-şi rezerve timp şi energie 
pentru şi în numele culturii. Alt motiv pentru care vă 
urez Să rezistaţi în continuare, să faceţi cu onoare loc 
în paginile publicaţiei pe care o coordonati, a tot ceea 
ce reprezintă valoare literară şi culturală. Doamna 
Emilia [uţuianu, sufletul revistei, are diplomaţie şi 
ştiinţa de a colabora cu numeroase nume din cultură, 
de pe intreaga întindere geografică a ţării şi nu 
numai. Vă rog să luaţi aceste cuvinte drept o urare de 
«La Foarte Mulţi Ani»! O spun din toată inima, mai 
ales că, în data de 20 noiembrie 2013, ziua cea de 
sărbătoare, nu voi fi în țară, ci voi lansa o carte la 
Ierusalim, de unde vă voi trimite un gând bun. «La 
Mulţi Ani» cu pagini de neuitat pentru binele 
culturii!” (Veronica Balaj Radio Timişoara) 


„Din toată inima, doresc revistei Melidonium viață 
lungă, succese, noi colaborări, să se bucure de 
dragostea cititorilor şi tradiționalul: «La mulți ani!» 
Cu acest prilej, trimit spre publicare câteva poveşti 
pentru copii. E cadoul meu pentru această aniversare. 
Cu cele mai frumoase gânduri” Gheorghe Vicol, 
Vatra Dornei“. 


„Doi ani de existenţă înseamnă perioada de pruncie 
în cultură. Nu şi pentru Melidonium, care, în cei doi 
ani de la «naşterea» ei, şi-a demonstrat (şi sunt sigur 
că în continuare îşi va demonstra) deplina maturitate 
culturală în ceea ce priveşte diversitatea şi 
seriozitatea materialelor publicate. La cât mai mare 
şi mai multe apariții!” (George Petrovai - Sighetul 
Marmaţiei) 


„Revista a reuşit şi reuşeşte în continuare să facă 
cunoscută moştenirea culturală a comunității din 
zona Romanului, zonă cu un bogat trecut cultural; de 

asemenea, a făcut cunoscută gândirea şi 
activitatea scriitorilor din toată țara 
noastră, precum şi a scriitorilor români de 
peste hotare. La acest ceas aniversar felicit 
tot colectivul redacţional şi toţi 
colaboratorii revistei, care, prin modul de 
lucru, au reuşit să ne simțim ca într-o 
adevărată familie. La mulţi ani!” (Vavila Popovici - 
Carolina de Nord, SUA) 





„La doi ani de la apariţie, revista «MELIDONIUM)» a 
devenit o revistă de referințe printre revistele 
importante ale vremii. Aici cultura e la ea acasă, 
promovând opere şi scriitori, oameni de cultură, 
evenimente. Cu o bogată echipă de lucru, inimoasă, 
care lucrează cu pasiune, revista are şanse să dăinuie 
peste timp. Noi, cititorii şi colaboratorii, îi dorim 
viață lungă şi mult succes. Cu multă dragoste, 
profesor Ion Ionescu Bucovu Piteşti“. 


„Vă felicit şi vă doresc cât mai multe realizări şi cât 
mai mulţi colaboratori valoroşi, care să dezbată cele 
mai adânci întrebări ale lumii în care trăim. Mă simt 
onorată ca am colaborat cu dumneavoastră. Vă 
doresc un număr cât mai mare de ani de activitate 
laborioasă. Cu aleasă consideraţie, Victorita Duţu - 
pictor“. 


„Revista « Melidoniumy» Roman celebrează doi ani de 
esență, de muncă, de slujire a culturii şi educației 
creştine, a cunoaşterii istoriei neamului românesc, a 
infrățirii şi respectului între oameni. Aceasta este o 
misiune de conştiinţă, mai mult decât patriotică, este 
una de sacrificiu, pentru a servi cititorilor drept cale 
de cunoaştere şi înălțare spirituală. De aceea, 
trimitem acest gând frumos de mulțumire şi speranță 
spre un viitor încărcat de succese valoroase Revistei 
«Melidonium», precum, bineînțeles, harnicei editoare 
Emilia [uţuianu Dospinescu” (loan Miclău - 
Australia) 


„Mulți ani frumoşi, frumoasă «Melidonium»! O 
revistă curată, înaltă ca o cetățuie ridicată pe umeri 
puternici de oameni frumoşi, cu jertfă, cu truda orelor 
din zi, din noapte, din viaţă. O revistă românească, 
iubind şi răspândind către lumea largă valorile 
fundamentale ale acestui neam, tradițiile, talentul, 
credința, mândria apartenenței la pământul 
românesc, adesea apărat prin veacuri cu tinere 
trupuri şi lacrimi de sânge. Uneori, țara trebuie 
apărată chiar şi cu condeiul. Aceasta e menirea 
noastră, a gazetarilor, a scriitorilor. Misiune pe care 
«Melidonium» şi-o îndeplineşte cu demnitate şi cura]. 
La mulți ani, «Melidonium», viguroasă, proaspătă 
mlădiță a culturii româneşti! La mulți ani, minunată 
Doamnă Emilia [uţuianu Dospinescu, delicată poetă 

şi aprigă luptătoare la fruntariile Limbii şi Culturii 
Române”. (Mariana Cristescu - Târgu Mureş) 


„Asociaţia şi Revista Melidonium reprezintă repere 
esențiale în harta sensibilă a culturii române. 
Felicitări realizatorilor acestui proiect cultural de 
anvergură, căruia îi dorim viață lungă şi, în 
continuare, un impact pe măsură în conştiinţa 
românilor de pretutindeni. La mulți şi fericiți ani!” 
(Geo Galetaru, redactor-şef al revistei “Sintagme 
literare”, Timişoara) 


„Felicitări doamnei Emilia [uţuianu, care, de ani de 
zile, sprijină orice acţiune culturală la nivel naţional 
şi promovează adevărata cultură şi tradiție a 
neamului românesc, atăt în revista Melidonim, pe 
care a înființat-o în urmă cu doi ani, cât şi prin revista 
Dor de Dor”. (Marin Toma, fondator şi editor al 
revistei Dor de Dor) 


„Tot ce se face bun pe lumea aceasta trebuie să se 
înrădăcineze în stânca timpului. Şi rezistă prin 
picăturile de răbdare şi devotare ale celor care vor să 
dăinuie, ceea ce s-a înfăptuit. Urările mele de bine, 
echipei revistei Melidonium! Urări de bine şi 
colaboratorilor şi cititorilor”. (Ştefan Teodor Cabel 
- Buzău) 


„Mulţumesc revistei pentru promptitudinea, eleganța 
şi deschiderea pe care o are faţă de autori, în scopul de 
a vă prezenta dumneavoastră, cititorilor, o 
diversificare, o paletă cât mai bogată de evenimente”. 
(Doctor în arte Vasile Menzel Bucureşti) 


„„Prestigioasa revista online Melidonium 
http://melidonium.com/ din orasul Roman a 
sărbătorit recent doi ani de existenţă. Prin 
intermediul acestei tinere publicații, în conştiinţa 
noastră, a românilor aflaţi în diaspora, se naşte un 
gând de unitate, de apartenență la valorile 
tradiționale ale ţării de unde am venit, pentru că aici 
se adună expresia unor conținuturi care reflectă 
fenomenul literar românesc la nivel mondial. 
Doamna Emilia] uţuianu Dospinescu, director, editor 
şi realizator al acestei reviste, însăşi o truditoare a 
cuvântului - poetă, scriitoare - a reuşit să aducă 
revista Melidonium la nivelul celor mai prestigioase 
reviste de cultură din ţară şi străinătate. Acum, la 
ceas aniversar, de aici din Arizona salut apariția 
publicației şi îi doresc viaţă lungă, succese, noi şi 
fructuoase colaborări, să se bucure de aprecierea şi 
dragostea cititorilor şi tradiționalul: La multi ani!” 
Octavian Curpaş - Phoenix, Arizona 


Tu 


Nu puteam evoca 
Înapoia gândului 
Paşii incordați, 
Căutători de linişte 
Zăpada albă — iubire! 
Mireasa de har 
Mâă-nvăluia în jurul ei 
Pe tine căutându-te 
Să-ţi spun că acolo, ei 
Erau trecuți şi uscați 
...nu plânge iubire, 
ia-mă de mână, vino! 


Îți iau inima în palme, 
Căldura inimii tale.... 
Singura existentă 

Apoi neliniştile tale 
Altruismul, dăruirea ta 

Le revărs asupra oamenilor 
Arătând, evocând... 


În tolba inimii... 


În tolba inimii, ascund 
zâmbetul lui. 

În caseta anilor adun boabe 
de smarald şi imagini. 


Apoi, avântându-mă din iarba deasă 
a pământului, 

Mă furişez în noaptea albastră, 
alergând bezmetic spre ceruri. 


Caut fericirea ce s-a destrămat 

sub pleoapele îngreunate de lacrimi.. 
Caut parfumul mâinilor sale 

pocal revărsat din beţia inimii - 


Și simt, cum din trup cresc, 
aripi lungi de mătase 

Și sufletul îmi transformă 
trăirile în rouă 


Emilia Ţuţuianu Dospinescu 

Revista Melidonium publică 
materiale de factură culturală, 
ştiinţifică şi spirituală. 

Autorii de pretutindeni pot deveni 
colaboratori ai acesteia, cu menţiunea 
responsabilităţii asupra opiniilor, 
argumentelor sau părerilor exprimate. 
Manuscrisele reţinute se publică 
în ordinea necesităţilor redacţionale. 
Materialele nepublicate nu se restituie. 


Responsabilitatea asupra opiniilor exprimate 
de autorii articolelor aparține exclusiv acestora 


Mulţumim doamnei Magdalena Avadanei şi 
domnului notar Florin GÂRBEA 
pentru sprijinul 
financiar acordat la tipărirea acestei reviste. 


Preţ: 15, 00 lei 


